কৰ্মহীনতা নে কৰ্মবিমূখতা?,প্ৰবন্ধ, আখৰ ই-আলোচনী\nকৰ্মহীনতা নে কৰ্মবিমূখতা?\nড০ সমাদৃতা গোস্বামী\nআজিকালি পঢ়া শুনা কৰিলেও চাকৰি পাবলৈ নাই৷ চাকৰি কেৱল সেইসকলে পায় যাৰ ধনৰ ফালৰ পৰাও আৰু ৰাজনৈতিক দিশৰ পৰাও বল বেছি৷ মন যিমান সবল হ’লেও, শিক্ষাগত অৰ্হতা যিমান উচ্চ হ’লেও মানুহে চাকৰি নাপায়৷ পইচা থকা জন আৰু ক্ষমতাৰ অপব্যৱহাৰ কৰা জনেহে বিনাকষ্টে চাকৰি পায়৷ - এয়া হ’ল সঘনাই শুনা কথা৷ কাৰোবাৰ বাবে এয়া নিজৰ অভিজ্ঞতাৰ পৰা হোৱা অনুভৱ৷\nমানুহে পঢ়া শুনা কিয় কৰে? চাকৰি এটা পাবলৈকেনে? শিষ্যই গুৰুৰ ঘৰত থাকি পঢ়া শুনা কৰাৰ যুগত শিক্ষালাভৰ লক্ষ্য আছিল কেৱল জ্ঞান অৰ্জন৷ নিম্নজাতিৰ লোকৰ বাবে জ্ঞান অৰ্জন অসম্ভৱ আছিল৷ "হোৱাইট কলাৰ জব" ভাৰতবৰ্ষত আৰম্ভ কৰে বৃটিছে৷ এসময়ত চাকৰিৰ সংখ্যাৰ বিপৰীতে অৰ্হতাসম্পন্ন মানুহৰ সংখ্যা কম আছিল৷ বৃত্তি অনুযায়ী খুব কম মানুহেহে মানুহক সেৱা কৰিবলৈ সুযোগ পাইছিল৷ সেয়ে চাকৰিৰ যোগেদি মানুহক কৰিব পৰা সেৱাৰ মূল্য আছিল বহুত৷ শিক্ষক, ডাক্তৰ,ইঞ্জিনিয়াৰ উকীল আদি হ’ব পৰাটো আছিল সন্মানৰ কথা৷ মানুহেও এনে মানুহক সন্মান আৰু সমীহ কৰিছিল৷ এনে বৃত্তিৰ মানুহেও হৃদয় উজাৰি মানৱ সেৱাত ব্ৰতী হৈছিল৷\nএইবোৰ বেছি দিনৰ আগৰ কথা নহয়৷ লাহে লাহে মানুহৰ শিক্ষাৰ প্ৰতি আকৰ্ষণ বাঢ়িল৷ শিক্ষা ব্যৱস্থাৰ আমুল পৰিৱৰ্তনৰ লগতে সকলো মানুহেই শিক্ষা লাভ কৰিব পৰাৰ সুবিধা হোৱাৰ বাবে শিক্ষিত লোকৰ সংখ্যা বাঢ়িল৷ জনসংখ্যা অনুপাতে চাকৰিৰ সংখ্যা কমিল৷ শিক্ষিত মানুহৰ মাজত চাকৰি এটাৰ বাবে প্ৰতিযোগিতা আৰম্ভ হ’ল৷ প্ৰতিযোগিতাই দুৰ্নীতি হোৱাত অৰিহনা যোগালে৷ শিক্ষিত অথচ অযোগ্য এজনে যোগ্যজনক নেওচি কেৱল ধন আৰু ক্ষমতাৰ বলত চাকৰি এটা যোগাৰ কৰিব পৰা হ’ল৷ শিক্ষিত হতাশগ্ৰস্ত এটা নিবনুৱা শ্ৰেনীৰ জন্মত দুৰ্নীতিৰ অৰিহনা বহুত৷ নিকা হৃদয়ৰ মানুহ এজনেও ঘোচ দি চাকৰি ল’বলৈ বাধ্য হৈ পৰিল৷ চাকৰি এটাৰ প্ৰতি মানুহৰ ইমান হাবিয়াস জন্মিল কিয়?চাকৰি এটা থকা মানেই মানুহ এজন নিৰাপদ৷ নিজৰ মগজ/ধন খটুৱাই ব্যৱসায় কৰি লাভ হ’বনে নে নহয় সেই অনিশ্চয়তাতকৈ কম দৰমহাৰ চাকৰি কৰি মাহৰ শেষত দৰমহা পোৱাৰ নিশ্চয়তাই মানুহক বেছি সকাহ দিয়ে৷ কেৱল এই নিৰাপত্তাৰ বাবেই আজিৰ প্ৰজন্মৰ মাজত চাকৰি এটাৰ গুৰুত্ব বহুত বেছি৷ যি বস্তুৰ গুৰুত্ব বেছি সেই বস্তু পাবলৈ মানুহৰ হাবিয়াস সদায় থাকে৷ চাকৰি বুলি কওঁতে কম দৰমহাৰ হ’লেও সন্মানীয় বৃত্তিৰ চাকৰিলৈহে মানুহৰ হেপাহ বেছি৷ পঢ়া শুনা কৰিও এনে সন্মানীয় বৃত্তিৰ চাকৰি নোপোৱা শিক্ষিত এজনে গেলামালৰ দোকান দি ব্যৱসায় আৰম্ভ কৰিব কিন্তু চুইপাৰৰ চাকৰি কেতিয়াও নকৰে৷ শিক্ষিত খিনিৰ কথা বাৰু বাদ, অশিক্ষিত অসমীয়া মানুহৰ বাবে আনৰ ঘৰৰ বা আন ঠাইৰ টয়লেট চাফা কৰাৰ চাকৰি কৰাটো কল্পনাৰো অতীত৷\nঅসমৰ চৰকাৰী-বেচৰকাৰী হস্পিতেল আদিত ৰুম চাফা কৰা মানুহবোৰ এক বিশেষ সম্প্ৰদায়ৰ৷ তথাকথিত অসমীয়া মানুহক এই সাজত দেখা নাযায়৷ অসমীয়া মহিলাৰ বিউটি পাৰ্লাৰ আছে অথচ অসমীয়া ডেকাৰ চেলুন নাথাকে৷ অসমীয়া ডেকাই ঠেলা ৰিক্সা নচলাই৷ দোকানত আলুৰ বস্তা কঢ়িওৱা মানুহবোৰৰ মাজত আমাৰ অসমীয়া ডেকা এজন নাথাকে৷ অসমীয়া ডেকাই ডম্বৰু বজাই বৰফ বা চানপাপৰি বা মিচ্‌ল চানা বিক্ৰী নকৰে৷(যি সকল লোকে বহিৰাজ্যৰ পৰা আহি এনে বৃত্তিৰে অতীজৰে পৰা অসমত থাকি অসমীয়া হ’ল, তেওঁলোক অসমীয়া নহয় বুলি বুজোৱা নাই৷) পঢ়ি শুনি কি লাভ বুলি আমাৰ গাওঁবোৰত বেছিভাগ ল’ৰাই মেট্ৰিকৰ ডেওনাই পাৰ নকৰে৷ নতুন বছৰ, মাঘ বিহু, পূজা আদি বাৰ মাহৰ তেৰটা উৎসৱত এইবিলাক ডেকায়েই কিন্তু মদ খাই জীৱন উদ্‌যাপন কৰে৷ মদ হৈ পৰিল অসমীয়া সমাজৰ এৰাব নোৱাৰা পানীয়৷ কি দুখীয়া, কি ধনী, সকলো অসমীয়াকে আজি মদে খালে৷ কি কৰি খাম?\nশিক্ষিত অশিক্ষিত সকলোৰে বাবে বৰ্তমান এইটোৱেই বৰ ডাঙৰ প্ৰশ্ন৷ শিক্ষা লাভ হৈ পৰিল যথেষ্ট খৰচী কাৰবাৰ৷ শিক্ষিত হ’লেই যে সংস্থাপিত হ’ব তাৰো নিশ্চয়তা নাই৷\nসেয়ে উচ্চশিক্ষিত নিবনুৱা হতাশগ্ৰস্ত হৈ পৰিছে৷\nকিন্তু প্ৰশ্ন হয়, এই হতাশগ্ৰস্ততা কৰ্মহীনতাৰ বাবে নে কৰ্মবিমূখতাৰ বাবে? শিক্ষাই মানুহক ইমান উচ্চ কৰে নে যে হাতত নাঙল ল’বলৈ শিক্ষিত মানুহে লাজ পোৱা হ’ল? উচ্চশিক্ষিত নিবনুৱা মানুহ এজন দোকানী হোৱাতো দুৰ্ভাগ্যজনক কথা হ’ল? শিক্ষাই মানুহৰ মাজত "কামৰ সৰু বৰ নাই" ধাৰণা সলাই পেলালে নেকি? শিক্ষা কি কেৱল চাকৰি এটা পাবলৈ অৰ্জন কৰা যোগ্যতা? শিক্ষাই দিয়া জ্ঞান, বিজ্ঞানসন্মত জীৱনশৈলী, মানৱীয় মূল্যবোধৰ ধাৰণা এইবোৰ কি আজিৰ যুগত মূল্যহীন? যেতিয়ালৈকে কৰ্মহীনতা আৰু কৰ্মবিমূখতাৰ পাৰ্থক্য আজিৰ প্ৰজন্মই অনুভৱ কৰিব নোৱাৰিব তেতিয়ালৈকে শিক্ষা কেৱল ধন অৰ্জনৰ আহিলাই হৈ থাকিব আৰু নতুন প্ৰজন্মৰ মাজত হতাশগ্ৰস্ততা কমক চাৰি বাঢ়িব৷ কঠীয়া ৰোৱাৰ পৰা ধান দোৱালৈকে এসময়ত এইবোৰ কাম অসমীয়া মানুহে নিজে কৰিছিল৷ আজিকালি বাংলাদেশী মিঞা নহ’লে অসমীয়াৰ পথাৰত খেতিয়েই নহয়৷ হাজিৰা কৰা কামতো বাংলাদেশী মিঞা নহ’লে ঘৰ নচলা হ’ল৷ এনে পৰিস্থিতিত কৰ্মহীনতাৰ কথাটো অপ্ৰাসংগিক৷\nআমি নিজৰ কাম নিজে নকৰা ধোদৰ পচলা৷ কাম কৰিবলৈ এলাহ নহয়, কামটো সন্মানীয় নহয় বাবেই খেতি কৰিবলৈ আমাৰ আগ্ৰহ নাই৷ "ডাঙৰ হ’লে কি হ’বা" বুলি সৰু ল’ৰা ছোৱালীক সুধিলে কেতিয়াও খেতিয়ক হ’ম বুলি নকয়৷ কাৰণ সৰুৰে পৰাই আমি দেখি আহো যে খেতিয়ক এজনক কোনেও সন্মান নকৰে৷ ৰোৱনী, দাৱনী হ’ম বুলিও কোনেও নকয়৷ খেতিয়ক, ৰোৱনী, দাৱনী, ৰিক্সা চালক, নাপিত হ’ম বুলি সৰু ল’ৰা ছোৱালীয়ে কিয় নকয় বুলি প্ৰশ্ন কৰিলে হাঁহিয়তাৰ পাত্ৰ হ’বলগীয়া হয়৷ কাৰণ এইবোৰ বৃত্তিত শাৰীৰিক শ্ৰম বেছি, অৰ্জন কম আৰু সন্মানো নাই৷ সেয়ে কোনো মাক দেউতাকে নিজৰ সন্তান এনে হোৱাটো নিবিচাৰে৷\nআমাৰ ধাৰণা আৰু সেই অনুপাতে গঢ় লৈ সামাজিক ব্যৱস্থাই কামৰ বিভাজনৰ লগতে মানুহৰ মাজতো বিভাজন আনিলে৷ যুগৰ লগত খাপ খাবলৈ গৈ আজি ঘৰে ঘৰে লেপটপ, মোবাইল ফোন, গাড়ী, বাইক হ’ল৷ বেছিভাগ মানুহেই শিক্ষিত হ’ল৷ অথচ ডাৰউইনৰ সেই "survival of the fittest" উক্তি আজিৰ অসমীয়াৰ মনত উপলব্ধ নহ’ল৷ শিক্ষাই জ্ঞানৰ লগতে চিন্তাশক্তিও বঢ়াই৷ শিক্ষাই দিয়া গুনবোৰ অৰ্জন কৰি আমাৰ কামবোৰ আমি নিজেই কৰিলেই কৰ্মহীনতা আৰু কৰ্মবিমূখতাৰ পাৰ্থক্যটো সহজে বোধগম্য হয়৷\nশিক্ষাক সেয়ে কেৱল যোগ্যতা নিৰ্ণায়কৰ মাপকাঠি বুলি ভাবি চাকৰি এটাৰ আশাত হতাশ হৈ বহি থকাতকৈ, কামৰ সৰু বৰ বিচাৰ নকৰি যিকোনো বৃত্তিৰ কাম কৰিবলৈ আগবাঢ়িলেই হ’ল৷ এনে কৰিলে মানুহৰ মাজত কৰ্মসচেতনতা বৃদ্ধিৰ লগতে দোকান পোহাৰত গৈ আড্ডা মাৰি এনেই সময় কটাই থকা নিবনুৱাৰ সংখ্যাও কমিব৷


ভিটামিন খোৱাটো প্ৰয়োজনীয়নে? — বিকাশপেডিয়া\nমূল পৃষ্ঠা / স্বাস্থ্য / পৰিপুষ্টি / ভিটামিন খোৱাটো প্ৰয়োজনীয়নে?\nআপুনি ভিটামিন খোৱাটো প্ৰয়োজনীয়নে? সেই বিষয়ে ইয়াত আলোচনা কৰা হৈছিল।\nআমাৰ স্বাস্থ্যৰক্ষাৰ বাবে সন্তুলিত পুষ্টিকৰ খাদ্যৰ উপৰি কেতবোৰ ভিটামিন, খনিজ লৱণ আদি প্ৰয়োজনীয়। এই ভিটামিন আৰু খনিজ লৱণ আমি সাধাৰণতে নহয়।তৎসত্ত্বেও বহুতেই এই ঔষধসমূহ খোৱাৰ কথা চিন্তা কৰে। চিকিৎসকসকলেও এই ঔষধসমূহ খোৱাৰ পৰামৰ্শ দিয়ে।\nগৱেষণাৰ পৰা জানিব পৰা গৈছে যে যদিও শৰীৰৰ সম্পূৰ্ণ পুষ্টিৰ বাবে ভিটামিন, খনিজ লৱণ আদি অতি প্ৰয়োজনীয়, এইবোৰ আমি পুষ্টিকৰ আহাৰৰ পৰাই পাওঁ। গতিকে ওপৰঞ্চিভাৱে এই দ্ৰব্যসমূহ সম্পূৰক ঔষধ হিচাপে খোৱাৰ প্ৰয়োজন প্ৰায়েই নহয়। আন এটা কথা মন কৰিবলগীয়া-যিসকলে এই সম্পূৰক ঔষধসমূহ খাবলৈ আৰ্থিকভাৱে সক্ষম, তেওঁলোকৰ খাদ্যও সাধাৰণতে পুষ্টিকৰ হয়। এনে ব্যক্তিয়ে ভিটামিন, খনিজ লৱণ আদি সম্পূৰক হিচাপে খোৱাটো বিপজ্জনক হ’ব পাৰে। কিয়নো তেনে কৰিলে শৰীৰত দ্ৰব্যসমূহৰ মুঠ পৰিমাণ প্ৰয়োজনকৈ অধিক হ’ব পাৰে। আমি কেইবিধমান ভিটামিন, খনিজ লৱণ আদি সম্পৰ্কে আলোচনা কৰিম।\nআমাৰ শৰীৰে ভিটামিন ‘চি’ কেনেধৰণে ব্যৱহাৰ কৰে, সেই সম্পৰ্কে বিস্তৰ অধ্যয়ন হৈছে। কেতবোৰ অধ্যয়ন অনুসৰি ভিটামিন ‘চি’ য়ে কৰ্কট, হৃদ আৰু ৰক্ত সঞ্চালন পদ্ধতিৰ ৰোগ, চৰ্দি আদি প্ৰতিৰোধ কৰিব পাৰে। তেনেহ’লে নিয়মিত ভিটামিন ‘চি’ সম্পূৰক ঔষধ খাব লাগিব নেকি? আমাৰ প্ৰয়োজনীয় ভিটামিন ‘চি’ আমি খাদ্যৰ পৰাই পাব পাৰো। সুমথিৰা জাতীয় ফল, নেমু, সেউজীয়া আৰু ৰঙা জলকীয়া, ব্ৰকলি, ষ্ট্ৰবেৰী, আমলখি, মধুৰিআম আদিত যথেষ্ট পৰিমাণৰ ভিটামিন ‘চি’ থাকে। দেখা গৈছে দিনে ২০০ মিলিগ্ৰাম বা ততোধিক ভিটামিন ‘চি’ সম্পূৰক ঔষধ খালে চৰ্দি মাথোন কেইঘন্টামান সোনকালে ভৰ্তি হয়। অৱশ্যে চৰ্দিৰ লক্ষণসমূহ প্ৰকট হোৱাৰ পিছত খালে একো লাভ নাই।\nআমাৰ শৰীৰে ভিটামিন ‘চি’ ৰ মাত্ৰা কঠোৰভাৱে নিয়ন্ত্ৰণ কৰে। অতিৰিক্ত ভিটামিন ‘চি’ খালে শৰীৰে ব্যৱহাৰ কৰিব নোৱাৰে। অতিৰিক্ত ভিটামিন ‘চি’ কেইঘন্টামানৰ ভিতৰতে প্ৰস্ৰাৱৰ সৈতে নিৰ্গত হয়। তেনেহ’লে সম্পূৰক ভিটামিন ‘চি’ খোৱাৰ প্ৰয়োজন আছেনে? সম্ভৱত নাই। ভিটামিন ‘চি’ সমৃদ্ধ খাদ্য খালেই যথেষ্ট।\nকেলচিয়ামে হাড় সুদৃঢ় কৰি ৰাখে আৰু স্নায়ু, মাংসপেশী, ৰক্ত আৰু হৰম’নক নিজস্ব ক্ৰিয়া কৰাত সহায় কৰে। বিভিন্ন খাদ্যত, যেনে-গাখীৰ, দৈ, ব্ৰক’লি, কমলাৰ ৰস, কণী, সৰু মাছ আৰু বীজ শস্য (ধান, ঘেঁহু, হাৱ ইত্যাদি)ত যথেষ্ট পৰিমাণে কেলচিয়াম থাকে। কেলচিয়ামৰ অভাৱ হ’লে হাড় ফোপোলা ৰোগ হয়; ফলত হাড় ঠুনুকা হয়। তেনেকুৱা হ’লে সম্পূৰক কেলচিয়াম ঔষধ খোৱাৰ প্ৰয়োজন হয়। সাধাৰণতে ৫০ বছৰৰ ওপৰৰ মহিলা আৰু ৭০ বছৰৰ ওপৰৰ পুৰুষৰ হাড় ফোঁপোলা ৰোগ হোৱাৰ সম্ভাৱনা থাকে। এনেকুৱা সময়ত সম্পূৰক কেলচিয়াম ঔষধ খাবলৈ চিকিৎসকে পৰামৰ্শ দিয়ে। শৈশৱ আৰু কৈশোৰ হাড় গঠন হোৱাৰ সময়। সেই সময়তো সম্পূৰক কেলচিয়াম ঔষধ খোৱাৰ প্ৰয়োজন হ’ব পাৰে। অৱশ্যে ওপৰত উল্লেখ কৰা খাদ্যসমূহ পৰ্য্যাপ্ত পৰিমাণ খালে সম্পূৰক কেলচিয়াম খোৱাৰ প্ৰয়োজন নহয়। মন কৰিবলগীয়া যে, প্ৰয়োজনতকৈ অধিক পৰিমাণৰ কেলচিয়াম খালে কোষ্ঠকাঠিন্য আৰু বৃক্কৰ পাথৰ হোৱাৰ সম্ভাৱনা থাকে। গতিকে পৰ্য্যাপ্ত পৰিমাণৰ (সৰ্বাধিক ২০০০ ৰ পৰা ২৫০০ মিলিগ্ৰাম) কেলচিয়াম প্ৰতিদিনে খাব লাগে। বহুতেই ধাৰণা কৰে সম্পূৰক কেলচিয়াম ঔষধ খালে হাড় ফোঁপোলা ৰোগ প্ৰতিৰোধ কৰিব পাৰি। অধ্যয়নৰ পৰা দেখা গৈছে এনে ধাৰণা তথ্যভিত্তিক নহয়। যদিহে হাড় ফোঁপোলা ৰোগ হোৱা নাই, তেনেহ’লে সম্পূৰক কেলচিয়াম ঔষধ খোৱাৰ প্ৰয়োজন নাই। তাৰ পৰিৱৰ্তে পৰ্য্যাপ্ত পৰিমাণৰ কেলচিয়াম সমৃদ্ধ খাদ্য নিয়মিতভাৱে খাওক।\nসাধাৰণতে সূৰ্যৰ ৰশ্মিৰ পৰা আমাৰ ছালখনে ভিটামিন ‘ডি’ তৈয়াৰ কৰে। শৰীৰত কেলচিয়ামৰ অৱশোষণ প্ৰক্ৰিয়াত ভিটামিন ‘ডি’ প্ৰয়োজনীয়। সাধাৰণতে সম্পূৰক ঔষধ হিচাপে ভিটামিন ‘ডি’ ৰ প্ৰয়োজন নাথাকে। বহুত ভাৱে যে শৰীৰত ভিটামিন ‘ডি’ ৰ মাত্ৰা হ্ৰাস পালে কেন্সাৰ, হাৰ্ট এটেক, সংক্ৰমণ এলজাইমাৰ ৰোগ, স্বপ্ৰতিৰোধী ৰোগ, হতাশা, মেদবহুলতা আদিৰ সম্ভাৱনা বৃদ্ধি পায়। কিন্তু অধ্যয়নৰ পৰা জানিব পৰা গৈছে যে এনে ধাৰণা তথ্যভিত্তিক নহয়।\nযিহেতু কেলচিয়ামৰ অৱশোষণৰ বাবে ভিটামিন ‘ডি’ ৰ প্ৰয়োজন হয়, সেইবাবে ঔষধ প্ৰস্তুতকাৰক কোম্পানীয়ে কেলচিয়াম আৰু ভিটামিন ‘ডি’ সংযুক্ত কৰি সম্পূৰক ঔষধ তৈয়াৰ কৰে। পিছে এনে ঔষধ খালে অধিক মাত্ৰাত ভিটামিন ‘ডি’ শৰীৰত প্ৰৱেশ কৰে। ভিটামিন ‘ডি’ ৰ সৰ্বাধিক প্ৰয়োজনীয় মাত্ৰা হ’ল ৪০০০ ইন্টাৰনেচনেল ইউনিট। ইয়াতকৈ অধিক ভিটামিন ‘ডি’ খালে ওকালি বমি, কোষ্ঠকাঠিন্য আৰু দুৰ্বলতা হ’ব পাৰে।\nআমাৰ শৰীৰত সৰ্বনিম্ন ২০ নেন’গ্ৰাম/প্ৰতি মিলিলিটাৰ ভিটামিন ‘ডি’ হ’লেই যথেষ্ট। যিসকলৰ শৰীৰত এইখিনি ভিটামিন ‘ডি’ নাথাকে, তেওঁলোক সম্পূৰক ভিটামিন ‘ডি’ খোৱাৰ প্ৰয়োজন আছে। সূৰ্য্যৰ ৰশ্মি ভিটামিন ‘ডি’ প্ৰধান উৎস। ইয়াৰ উপৰি সমৃদ্ধ গাখীৰ, চৰ্বিযুক্ত মাছ, কণী, কাঠফুলা আদিতো ভিটামিন ‘ডি’ থাকে। দিনে অন্তত: দহ মিনিট হাত আৰু ভৰি নিৰাভৰণ কৰি ৰ’দত থাকিলে পৰ্য্যাপ্ত ভিটামিন ‘ডি’ পোৱা যাব।\nএই ভিটামিন ঘাইকৈ চকুৰ দৃষ্টিৰ সৈতে জড়িত। ইয়াৰ অভাৱ হ’লে দৃষ্টি শক্তি বিকল হ’ব পাৰে। ভালেমান খাদ্যত ভিটামিন ‘এ’ থাকে-বিশেষকৈ বিটা কেৰ’টিনযুক্ত খাদ্যত। বিটা কেৰ’টিনৰ বিপাক হৈ ভিটামিন ‘এ’ সৃষ্টি হয়। খাদ্যৰ পৰা ভিটামিন ‘এ’ ৰ উপৰি সম্পূৰক ভিটামিন ‘এ’ ঔষধ খালে শৰীৰত অধিক মাত্ৰাত ভিটামিন ‘এ’ জমা হয়। ইয়াৰ ফলত মহিলাৰ হাড় ফোঁপোলা ৰোগ হ’ব পাৰে। তদুপৰি ধূমপায়ীসকলৰ হাঁওফাঁওৰ কেন্সাৰো হ’ব পাৰে। গতিকে পৰাপক্ষত সম্পূৰক ভিটামিন ‘এ’ ঔষধ নাখাব। বিটা কেৰ’টিনযুক্ত খাদ্য (যেনে-গাজৰ) অত্যাধিক পৰিমাণে খোৱাৰ পৰা বিৰত থাকক।\nভিটামিন ‘ই’ য়ে ছাল মসৃণ কৰে। তদুপৰি মদন গ্ৰন্থিৰ কেন্সাৰ প্ৰতিৰোধ কৰিব পাৰে বুলিও ভবা হয়। পিছে অধ্যয়নৰ পৰা জানিব পৰা গৈছে যে দিনে ৪০০ ইন্টাৰনেচনেল ইউনিট ভিটামিন ‘ই’ খালে মদন গ্ৰন্থিৰ কেন্সাৰৰ সম্ভাৱনা ১৭ শতাংশ বৃদ্ধি পায়। আমাৰ শৰীৰত দিনে মাত্ৰ ২২.৪ ইন্টাৰনেচনেল ইউনিট ভিটামিন ‘ই’ৰ প্ৰয়োজন হয়। সম্পূৰক ভিটামিন ‘ই’ ঔষধত থাকে ৪০০ ইন্টাৰনেচনেল ইউনিট। আন এক অধ্যয়নৰ পৰা জানিব পৰা গৈছে যে ভিটামিন ‘ই’ সম্পূৰক ঔষধ খালে হাৰ্ট এটেকৰ সম্ভাৱনাও বৃদ্ধি পায়।\nওমেগা-৩ফেটী এচিডে প্ৰদাহ প্ৰশমিত কৰে আৰু নিম্ন ঘনত্বৰ কলেষ্টেৰ’লৰ মাত্ৰা হ্ৰাস কৰে। তদুপৰি ধমনীত জমা হোৱা কলেষ্টেৰ’ল ফলক অভংগুৰ কৰি ৰাখে। ফলত হাৰ্ট এটেক, ষ্ট্ৰোক আদি হোৱাৰ সম্ভাৱনা হ্ৰাস পায়। তদুপৰি হতাশা দূৰ কৰে আৰু ছালক অতি বেগুনীয়া ৰশ্মিৰ পৰা সুৰক্ষা দিয়ে। বিভিন্ন ধৰণৰ মাছত এই ফেটী এচিড পোৱা যায়-বিশেষকৈ চৰ্বিযুক্ত মাছত। তদুপৰি সম্পূৰক ঔষধ হিচাপেও উপলব্ধ। প্ৰশ্ন হ’ল এই সম্পূৰক ঔষধ খোৱাৰ প্ৰয়োজন আছেনে? আছে, যদিহে আপুনি মাছ নাখায়। তেনে ক্ষেত্ৰত দিনে দুই গ্ৰাম মাছৰ তেলৰ কেপছুল খাব পাৰে। বিশেষকৈ যদিহে আপোনাৰ হৃদৰোগ আছে আৰু আপোনাৰ বয়স ৪০ বছৰৰ অধিক; কিন্তু দুই গ্ৰামতকৈ অধিক নাখাব। অধ্যয়নৰ পৰা জানিব পৰা গৈছে যে অধিক পৰিমাণৰ ওমেগা-৩ফেটী এচিড খালে নিম্ন ঘনত্বৰ কলেষ্টেৰ’লৰ মাত্ৰা বৃদ্ধিহে হ’ব পাৰে।\nসপ্তাহত অন্তত: দুদিন মাছ খালেই পৰ্য্যাপ্ত পৰিমাণৰ ওমেগা-৩ফেটী এচিড পোৱা যাব। অৱশ্যে তাতকৈ অধিক পৰিমাণৰ মাছ খালেও বিশেষ অপকাৰ নকৰে।\nশেহতীয়া উন্নীতকৰণ: May 19, 2020


টকিঅ' ২০২০ : শূণ্য হাতেৰে উভতিল পাকিস্তান - Olympia Sports\nHomeNewsটকিঅ' ২০২০ : শূণ্য হাতেৰে উভতিল পাকিস্তান\nটকিঅ’ ২০২০ : শূণ্য হাতেৰে উভতিল পাকিস্তান\nসামৰণি পৰিল বিশ্বৰ সবাতোকৈ বৃহৎ ক্ৰীড়া মহোৎসৱ টকিঅ’ অলিম্পিক। টকিঅ’ অলিম্পিকে দি গ’ল এক স্বৰ্ণিল ইতিহাস। বিশ্বৰ সকলো দেশৰ সৈতে শান্তিৰ এনাজৰী ডাল আৰু অধিক কটকীয়া কৰি নিজম পৰিল টকিঅ’। ২০২৪ ৰ পেৰিছ অলিম্পিকত পুনৰ লগ পোৱাৰ প্ৰতিশ্ৰুতিৰে দেওবাৰে বিদায় ল’লে বিশ্বৰ ক্ৰীড়া প্ৰতিযোগীসকলে। বিদায় ক্ষণত বিশ্বৰ অলিম্পিয়ানসকলে কঢ়িয়াই লৈ গ’ল টকিঅ’ অলিম্পিকৰ ৰোমাঞ্চকৰ অভিজ্ঞতা।\nউল্লেখযোগ্য যে, ভাৰতে এইবাৰ অলিম্পিকত ৰচিলে ইতিহাস। সাতোটাকৈ পদক অৰ্জন কৰি ভাৰতক বিশ্ববাসীৰ ওচৰত এক মাত্রা প্ৰদান কৰিলে ভাৰতৰ খেলুৱৈসকলে। পিছে, ভাৰতৰ চিৰবৈৰী পাকিস্তানৰ বাবে সুখকৰ নাছিল এই অলিম্পিক। কাৰণ টকিঅ’ অলিম্পিকত শূণ্যতে সীমাবদ্ধ থাকিল পাকিস্তানৰ খেলুৱৈ।পাকিস্তানী খেলুৱৈ আৰ্শাদ নাদিমে ভাৰতীয় এথলীট নিৰজ চোপ্ৰাৰ সৈতে ফাইনেল\nৰাউণ্ডত প্ৰবেশ কৰিছিল। উল্লেখযোগ্য যে নাদিমেই আছিল প্ৰথম পাকিস্তানী খেলুৱৈ যি পাকিস্তানৰ বাবে ফাইনেলত অৱতীৰ্ণ হৈছিল। পিছে পাকিস্তানী কোটি কোটি জনতাৰ আশাত চেঁচা পানী ঢালিলে নাদিমে। পদক লাভৰ পৰা বঞ্চিত হ’ল নাদিম। ইয়াৰোপৰি পাকিস্তানে তিনি দশক জুৰি কোনো পদকেই লাভ কৰিবলৈ সক্ষম হোৱা নাই। টকিঅ’ অলিম্পিকলৈ যোৱা পাকিস্তানৰ ২২ জনীয়া আছিল ১০ জন খেলুৱৈ আৰু ১২ গৰাকী বিষয়া। পাকিস্তানে প্ৰায় তিনি দশক ধৰি অলিম্পিকত পদকৰ আপেক্ষাত। পিছে এইবাৰো বিফল পাকিস্তানী খেলুৱৈ। বিফল মনোৰথেৰে টকিঅ’ৰ পৰা উভতি যাব লগা হ’ল পাকিস্তানী।কেৱল পাকিস্তানেই নহয়, ভাৰতৰ চুবুৰীয়া দেশ শ্ৰীলংকা, বাংলাদেশ, আৰু নেপালেও অলিম্পিকত এটাও পদক লাভ নকৰিলে। বিফল হ’ল পদকৰ তালিকাত স্থান লাভ কৰিবলৈ।\nপিছে ক্ৰীড়া হ’ল শান্তিৰ ক্ৰীড়াংগন। জয়-পৰাজয় ক্ৰীড়াৰ অবিচ্ছেদ্য অংগ। সেই কথাকে সৰোগত কৰি বিশ্বৰ অগণন ক্রীড়াপ্ৰেমীয়ে এতিয়া অপেক্ষা কৰিছে ২০২৪ৰ পেৰিচ অলিম্পিকলৈ।\nPrevious articleঅলিম্পিকত অন্তৰ্ভুক্ত হ’ব ক্ৰিকেট!!\nNext articleনতুন ঠিকনা ফুটবল তাৰকা মেছিৰ\nবঙাইগাঁও জিলা দবা সন্থা গঠন\nবিজয় হাজাৰে ট্ৰফীত পৃথ্বী শ্ব’ৰ আন এক বিৰল অভিলেখ!!


Pagination পেজিনেশ্যন\t Details\n2019-01-07 17:29:19 UTC\nএনে এটা ব্লক সংযোজন কৰক যিয়ে অন্য চাইট যেনে টুইটাৰ, ইনষ্টাগ্ৰাম নাইবা ইউটিউবত উপলব্ধ সম্পদসমূহ প্ৰদৰ্শন কৰে।\t Details\nAddablock that displays content pulled from other sites, like Twitter or YouTube. Addablock that displays content pulled from other sites, like Twitter or YouTube.\nএনে এটা ব্লক সংযোজন কৰক যিয়ে অন্য চাইট যেনে টুইটাৰ, ইনষ্টাগ্ৰাম নাইবা ইউটিউবত উপলব্ধ সম্পদসমূহ প্ৰদৰ্শন কৰে।\n2019-01-06 18:42:09 UTC\nInvalid Reusable block JSON file অবৈধ পুনৰ্ব্যৱহাৰযোগ্য ব্লক JSON ফাইল\t Details\nঅবৈধ পুনৰ্ব্যৱহাৰযোগ্য ব্লক JSON ফাইল\n2019-08-25 16:46:30 UTC\n2021-06-28 06:59:37 UTC\nUntitled Reusable block শীৰ্ষকবিহীন পুনঃব্যৱহাৰযোগ্য ব্ল'ক\t Details\nশীৰ্ষকবিহীন পুনঃব্যৱহাৰযোগ্য ব্ল'ক\n2019-07-15 05:27:39 UTC\nThis color combination may be hard for people to read. Try usingabrighter background color and/oradarker %s. ৰঙৰ এই সংমিশ্ৰণ লোকৰ বাবে পঢ়াটো কঠিন হ'ব পাৰে। আৰু অধিক উজ্জ্বল ৰঙৰ পৃষ্ঠভূমি আৰু/বা গাঢ় ৰঙৰ পাঠ ব্যৱহাৰ কৰি চাওক।\t Details\nৰঙৰ এই সংমিশ্ৰণ লোকৰ বাবে পঢ়াটো কঠিন হ'ব পাৰে। আৰু অধিক উজ্জ্বল ৰঙৰ পৃষ্ঠভূমি আৰু/বা গাঢ় ৰঙৰ পাঠ ব্যৱহাৰ কৰি চাওক।\n2019-11-14 18:04:35 UTC\nThis color combination may be hard for people to read. Try usingadarker background color and/orabrighter %s. ৰঙৰ এই সংমিশ্ৰণ লোকৰ বাবে পঢ়াটো কঠিন হ'ব পাৰে। আৰু অধিক গাঢ় ৰঙৰ পৃষ্ঠভূমি আৰু/বা উজ্জ্বল ৰঙৰ পাঠ ব্যৱহাৰ কৰি চাওক।\t Details\nৰঙৰ এই সংমিশ্ৰণ লোকৰ বাবে পঢ়াটো কঠিন হ'ব পাৰে। আৰু অধিক গাঢ় ৰঙৰ পৃষ্ঠভূমি আৰু/বা উজ্জ্বল ৰঙৰ পাঠ ব্যৱহাৰ কৰি চাওক।\n2019-11-14 18:05:36 UTC\nThis post is already being edited এই প'ষ্ট ইতিমধ্যে সম্পাদনা কৰি থকা হৈছে।\t Details\nএই প'ষ্ট ইতিমধ্যে সম্পাদনা কৰি থকা হৈছে।\n2020-04-18 05:52:33 UTC\nSomeone else has taken over this post আন কোনোবাই এই প'ষ্ট চম্ভালি লৈছে।\t Details\nআন কোনোবাই এই প'ষ্ট চম্ভালি লৈছে।\n2020-04-18 05:53:07 UTC\nAnother user now has editing control of this post (<PreviewLink />). Don’t worry, your changes up to this moment have been saved. এতিয়া আন এগৰাকী ব্যৱহাৰকাৰীৰ ওচৰত এই প'ষ্টৰ সম্পাদন নিয়ন্ত্ৰণ আছে। চিন্তা নকৰিব, এই মুহূৰ্তলৈকে আপুনি কৰা সাল-সলনিসমূহ সাঁচি থোৱা হৈছে।\t Details\nএতিয়া আন এগৰাকী ব্যৱহাৰকাৰীৰ ওচৰত এই প'ষ্টৰ সম্পাদন নিয়ন্ত্ৰণ আছে। চিন্তা নকৰিব, এই মুহূৰ্তলৈকে আপুনি কৰা সাল-সলনিসমূহ সাঁচি থোৱা হৈছে।\n2020-09-16 08:24:14 UTC\nAnother user is currently working on this post (<PreviewLink />), which means you cannot make changes, unless you take over. আন এগৰাকী ব্যৱহাৰকাৰীয়ে এই প'ষ্টত কাম কৰি আছে, তাৰ মানে আপুনি চম্ভালি নোলোৱালৈকে এই প'ষ্টত সাল-সলনি কৰিব নোৱাৰে।\t Details\nআন এগৰাকী ব্যৱহাৰকাৰীয়ে এই প'ষ্টত কাম কৰি আছে, তাৰ মানে আপুনি চম্ভালি নোলোৱালৈকে এই প'ষ্টত সাল-সলনি কৰিব নোৱাৰে।\n2020-09-16 08:39:18 UTC\nGo to the first (Home) or last (End) day ofaweek. সপ্তাহৰ প্ৰথম (home) বা শেষৰ (end) দিনলৈ যাওঁক।\t Details\nসপ্তাহৰ প্ৰথম (home) বা শেষৰ (end) দিনলৈ যাওঁক।\n2019-11-14 18:50:23 UTC\nCustom color picker. কাষ্টম ৰং নিৰ্বাচক\t Details\nকাষ্টম ৰং নিৰ্বাচক\n2020-05-01 13:29:36 UTC\nPermalink template for the post. অবজেক্টৰ বাবে পাৰ্মালিংক টেমপ্লে'ট।\t Details\nPermalink template for the post. Permalink template for the post.\nঅবজেক্টৰ বাবে পাৰ্মালিংক টেমপ্লে'ট।\n2020-04-28 08:29:47 UTC


এল্পছ - অসমীয়া ৱিকিপিডিয়া\nএল্পছ (Alps) ইউৰোপ মহাদেশৰ সৰ্ব্বোচ্চ আৰু বহুলভাৱে বিস্তৃত হৈ থকা পৰ্বতমালা। প্ৰায় ১২০০ কিমি জুৰি থকা এই পৰ্বতমালা আঠখন দেশ ফ্ৰান্স, ম’নাক’,ছুইজাৰলেণ্ড, জাৰ্মানী, ইটালী, অষ্ট্ৰিয়া, লিকটেন্সটেইন (Liechtenstein) আৰু শ্ল’ভেনিয়া পৰ্যন্ত বিস্তৃত হৈ আছে। এল্পছ পৰ্বতমালাতকৈ অধিক উচ্চতাৰ ক’কেছাছ পৰ্বতমালা (Caucasus Mountains) আৰু অধিক বিস্তৃত হৈ থকা উৰেলছ (Urals) পৰ্বতমালাৰ কিছু অংশ এছিয়াত অৱস্থিত।\n4,810 মিটাৰ (15,780 ফুট)\n45°50′01″N 06°51′54″E / 45.83361°N 6.865°E / 45.83361; 6.865\n46°30′20″N 9°19′49″E / 46.5056°N 9.3303°E / 46.5056; 9.3303স্থানাংক: 46°30′20″N 9°19′49″E / 46.5056°N 9.3303°E / 46.5056; 9.3303\nএল্পছ পৰ্বতমালা আফ্ৰিকান আৰু ইউৰেছিয়ান টেক্ট’নিক প্লেট (tectonic plate) ৰ সংঘৰ্ষৰ ফলত বহুবছৰ জোৰা এক প্ৰক্ৰিয়াৰে উদ্ভৱ হৈছে। এই পৰ্বতমালাৰ আকাৰ আৰু উচ্চতাই ইউৰোপ মহাদেশৰ জলবায়ুত যথেষ্ট প্ৰভাৱ পেলায়।\nএল্পছত পেলিঅ’লিথিক যুগৰ পৰাই মানুহৰ বসতি আছিল বুলি ধাৰণা কৰা হয়। ১৯৯১ চনত অষ্ট্ৰিয়া-ইটালীৰ সীমাৰ এক বৰফাবৃত শিখৰত ৫০০০ বছৰ পূৰ্বৰ বুলি ধাৰণা কৰা এক মামী পোৱা গৈছিল। তথ্য অনুসৰি হানিবাল (Hannibal) সকলে পোহনীয়া হাতীৰ জাক এটা লৈ এল্পছ পৰ্বতমালা অতিক্ৰম কৰা বুলি জনা যায়। এই পৰ্বতমালাত ৰোমানসকলেও বসতি স্থাপন কৰিছিল। ১৮০০ চনত নেপোলিয়ন বোনাপাৰ্টে ৪০,০০০ সৈন্য লৈ এল্পছৰ এটা বাটেৰে পাৰ হৈ যোৱাৰো তথ্য পোৱা যায়। ওঠৰ আৰু উনৈশ শতিকাত এই পৰ্বতমালাৰ বিভিন্ন অংশলৈ জীৱবিজ্ঞানী, সাহিত্যিক, চিত্ৰকৰ আদিৰ আগমণ ঘটে। ইয়াৰ পৰৱৰ্ত্তী সময়ত বহুতো পৰ্বতাৰোহণকাৰীৰ পয়োভৰ ঘটে। দ্বিতীয় বিশ্বযুদ্ধৰ সমগ্ৰ সময়ছোৱাত হিটলাৰে বেভেৰিয়ান এল্পছত এটা কেম্প (base of operation ) স্থাপন কৰি ৰাখিছিল।\nএল্পছ পৰ্বতমালাৰ সৰ্বোচ্চ শিখৰত অৰ্থাৎ 3,400 মিটাৰ (11,155 ফুট) ৰ ওপৰলৈ আইবেক্স নামৰ জন্তুবিধে বাস কৰে। শিলাময় অঞ্চলসমূহত 'Edelweiss' নামৰ উদ্ভিদবিধ সাধাৰণতে অধিক দেখিবলৈ পোৱা যায়।\nএল্পছৰ বহুতো অঞ্চলত এতিয়াও পৰম্পৰাগতভাৱে খেতি, চীজ তৈয়াৰ কৰা আৰু কাঠৰ বেহা চলি আহিছে। বিংশ শতিকাৰ আৰম্ভণিতে পৰ্য্যটন উদ্যোগৰ যথেষ্ট বিকাশ হয়। শীতকালীন অলিম্পিক প্ৰতিযোগিতা এল্পছৰ বিভিন্ন অঞ্চল (Swiss, French, Italian, Austrian আৰু German Alps) ত অনুষ্ঠিত হৈ আহিছে। বৰ্তমান এই পৰ্বতমালাত ১৪ মিলিয়ন লোকে বসবাস কৰি আছে আৰু প্ৰতিবছৰে ইয়ালৈ ১২০ মিলিয়ন পৰ্য্যটকৰ আগমণ হয়।\n↑ "Alps". The Hutchinson unabridged encyclopedia with atlas and weather guide. প্ৰকাশক Abington, United Kingdom: Helicon. 2014. http://search.credoreference.com/content/entry/heliconhe/alps/0.\n"https://as.wikipedia.org/w/index.php?title=এল্পছ&oldid=234366"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40060।


procedure-of-aadhar-card-update-uidai-tweeted-charges-and-list-of-documents– News18 Assam\nকিদৰে কৰিব নিজৰ আধাৰ কাৰ্ড আপডেট? কিমান হ’ব খৰচ? জানি লওক সম্পূৰ্ণ প্ৰক্ৰিয়া\nUpdated:August 29, 2020, 10:47 AM IST\nএতিয়া আধাৰ কাৰ্ড কেৱল পৰিচয় পত্ৰই নহয়, নিজৰ ঠিকনাৰ প্ৰমাণপত্ৰ হিচাপেও ব্যৱহাৰ কৰা হয়। গতিকে নিজৰ আধাৰ কাৰ্ডখন আপডেট কৰি ৰখাটো অত্যন্ত জৰুৰী।\nLast Updated: August 29, 2020, 10:47 AM IST\nএতিয়া আধাৰ কাৰ্ড কেৱল পৰিচয় পত্ৰই নহয়, নিজৰ ঠিকনাৰ প্ৰমাণপত্ৰ হিচাপেও ব্যৱহাৰ কৰা হয়। গতিকে নিজৰ আধাৰ কাৰ্ডখন আপডেট কৰি ৰখাটো অত্যন্ত জৰুৰী। এই সন্দৰ্ভত UIDAI-এ কৰিছে বিশেষ টুইট। আৰু টুইট যোগে জনাইছে যে, যদি আধাৰ কাৰ্ডৰ বায়মেট্ৰিক আপডেট কৰাব লাগে, তেন্তে ভৰিব পাৰিব ১০০ টকা। সেইদৰে যদি কেৱল ডেম’গ্ৰাফিক ডিটেলত কিছু সাল-সলনি কৰিব লাগে. তেন্তে সেই ক্ষেত্ৰত খৰচ হ’ব মাত্ৰ ৫০ টকা।\nUIDAIৰ ফালৰ পৰা জনোৱা হৈছে যে, আধাৰ কাৰ্ড আপডেট কৰিবলৈ হ’লে আধাৰ সেৱা কেন্দ্ৰলৈ যাব লাগিব। কিন্তু আধাৰ কেন্দ্ৰলৈ যোৱাৰ পূৰ্বে ‘appointment.udai.gov.in’ জৰিয়তে অনলাইন এপইনমেণ্ট ল’ব লাগিব। ৱেবচাইটত নিজৰ চহৰ আৰু স্থান নিৰ্বাচন কৰি ‘প্ৰচিড টু বুক এপইনমেণ্টত ক্লীক কৰি এপইনমেণ্ট ল’ব পাৰিব।\nপিছৰ পৰ্যায়ত আধাৰ কেন্দ্ৰলৈ গৈ যিখিনি আপডেট কৰিবলগীয়া থাকে, সকলো সহজতে আপডেট কৰিব পাৰিব। কিন্তু ইয়াৰ বাবে প্ৰয়োজনীয় ডকুমেণ্ট আপুনি লগত লৈ যাব লাগিব।\nFirst published: August 29, 2020, 10:47 AM IST


পিকনিক, মূল লেখক- অজ্ঞাত, অনুবাদ-বিজু বুঢ়াগোহাঁ‌ই – ফটাঢোল\nএবাৰ এটা কাছ পৰিয়ালে পিকনিকলৈ যাবলৈ থিৰাং কৰিলে। ক’লৈ যাব, কি কৰিব এইবোৰ ভাবোঁ‌তেই ছয় বছৰ আৰু কেনেকৈ যাব, ক’ত বিশ্ৰাম ল’ব এইবোৰ ভাবোঁ‌তে এবছৰ লাগিল। ভ্ৰমণৰ বাবে প্ৰস্তুত হ’বলৈ তেওঁলোকক মুঠতে সাত বছৰ সময় লাগিল। অৱশেষত কাছ পৰিয়ালটোৱে উপযুক্ত ঠাই বিচাৰি ঘৰ এৰিল। তেওঁলোকৰ যাত্ৰাৰ দ্বিতীয় বছৰত তেওঁলোকে নিৰ্বাচিত কৰা ঠাইত উপস্থিত হ’ল। প্ৰায় ছয় মাহ ধৰি তেওঁলোকে অঞ্চলটো পৰিষ্কাৰ কৰিলে। পিকনিকৰ ব্যৱস্থাবোৰ সম্পূৰ্ণ হোৱাত তেওঁলোকে খাদ্যবস্তুৰ বাস্কেটটো খুলি দেখিলে যে তেওঁলোকে নিমখেই নানিলে! নিমখ অবিহনে পিকনিকত খাব কি এতিয়া তেওঁলোকে! কাৰণ, নিমখ অবিহনে খাদ্যৰ সোৱাদেই বা ক’ত! গতিকে কি কৰা যায়, এইবিষয়ে সকলোৱে মিলি দীঘলীয়া আলোচনা কৰিবলৈ আৰম্ভ কৰিলে। দীঘলীয়া আলোচনাৰ অন্তত তেওঁলোক এইটো সিদ্ধান্তত উপনীত হ’ল যে তেওঁলোক ধীৰ গতিৰ হ’লেও আটাইতকৈ কনিষ্ঠ কাছটোৱে সেই ধীৰগতিৰ ভিতৰৰ দ্ৰুততম আছিল আৰু সেয়ে সেই কনিষ্ঠ কাছটোৱেই ঘৰলৈ ঘূৰি যাব আৰু ঘৰৰপৰা নিমখ আনিব।সিদ্ধান্তটো শুনি সৰু কাছটোৱে কান্দিবলৈ ধৰিলে। আনকি বাকীবোৰে কাছটোক যাবলৈ খাটনি ধৰাত সি নথকাৰ অৱস্থাত বাকীবোৰে মিলি আটাইবোৰ খাদ্যবস্তু খাই শেষ কৰি পেলাব বুলি কৈ মনৰ দুখতে আকৌ কান্দিলে।\nঅৱশেষত, সৰু কাছটো এটা চৰ্তত যাবলৈ সন্মত হ’ল যে সি ঘূৰি নহালৈকে কোনেও একো খাব নোৱাৰিব। পৰিয়ালটোৱে কাছটোৰ চৰ্তত সন্মতি দিলে আৰু সৰু কাছটো নিমখ আনিবলৈ গুচি গ’ল।\nএবছৰ। দুবছৰ। এনেকৈ তিনি বছৰ পাৰ হৈ গ’ল– আৰু সৰু কাছটো ঘূৰি নাহিল।পাঁচ বছৰ। ছয় বছৰ। তাৰ পিছত সৰু কাছটোৰ অনুপস্থিতিৰ সপ্তম বছৰত, আটাইতকৈ বয়োজ্যেষ্ঠ কাছটোৱে তেওঁৰ ভোক আৰু সহ্য কৰিব নোৱাৰিলে। তেওঁ সকলোকে ক’লে যে তেওঁ আৰু ৰ’ব নোৱাৰে। গতিকে নিমখ নোহোৱাকৈয়ে খাদ্য খাবলৈ লৈছে বুলি কৈ তেখেতে টিফিন এটা খুলি লৈছিলহে মাত্ৰ! তেনেতে সৰু কাছটো হঠাতে গছৰ পিছফালৰ পৰা ওলাই আহিল আৰু ক’বলৈ ধৰিলে,:চাওক মই জানিছিলোৱেই যে আপুনি মই অহালৈ অপেক্ষা নকৰে। সেয়ে মই নাযাওঁ বুলি কৈছিলোঁ। তথাপি আপোনালোকে আশ্বস্ত কৰাতহে মই যাবলৈ প্ৰস্তুত হৈছিলোঁ। এতিয়া আৰু মই কাৰোৰেই কথা শুনাত নাই আৰু নিমখ আনিবলৈতো এক্কেবাৰেই নাযাওঁ!!\n« ফটা প্ৰেম-প্ৰণৱ সিংহ\nলাভলীনা নে দ্বীপলিনা-জয়ন্ত দাস »\nহাঃ হাঃ। ভাল পিকনিক খালে তেন্তে সকলোৱে। সকলোৰে ধৈৰ্য মানিছোঁ দেই। ভাল লাগিল পঢ়ি।\nধন্যবাদ মেন্দী বা ।\nKhub val lagil porhi. Agoloiu di thakibi.\nThank you Upasna .\nThank you Krishangee .


Salman Khan: আপুনি জানেনে ভাইজানে হাতত নীলা পাথৰৰ ব্ৰেচলেট কিয় পিন্ধে ? তেওঁৰ কোন আপোনজনে এই ব্ৰেচলেট উপহাৰ দিছিল ?– News18 assam\nSalman Khan: আপুনি জানেনে ভাইজানে হাতত নীলা পাথৰৰ ব্ৰেচলেট কিয় পিন্ধে ? তেওঁৰ কোন আপোনজনে এই ব্ৰেচলেট উপহাৰ দিছিল ?\nবলীউডৰ চুপাৰষ্টাৰ চলমান খানৰ (Salman Khan) অনুৰাগীৰ সংখ্যা গণি শেষ কৰিব নোৱাৰি। যিসকলে তেওঁক ভাল পায় তেওঁলোকে জানে যে চলমানে সদায় হাতত নীলা পাথৰৰ ব্ৰেচলেট পিন্ধে।\nLast Updated : January 04, 2022, 12:19 IST\nবলীউডৰ চুপাৰষ্টাৰ চলমান খানৰ (Salman Khan) অনুৰাগীৰ সংখ্যা গণি শেষ কৰিব নোৱাৰি। যিসকলে তেওঁক ভাল পায় তেওঁলোকে জানে যে চলমানে সদায় হাতত নীলা পাথৰৰ ব্ৰেচলেট পিন্ধে। চলমানৰ অনুৰাগীসকলকো তেওঁলোকৰ হাতত একে ধৰণৰ ব্ৰেচলেট পিন্ধা দেখা গৈছে। কিন্তু আপুনি কেতিয়াবা ভাবিছেনে যে চলমানে সদায় তেওঁৰ হাতত এই ব্ৰেচলেটটো কিয় পিন্ধে। এই ব্ৰেচলেট অবিহনে তেওঁক কেতিয়াও কিয় দেখা নাযায়! চলমানে নিজেই এটা পুৰণি সাক্ষাৎকাৰত কাৰণটো প্ৰকাশ কৰিছিল। তেওঁ এইটোও কৈছিল যে ব্ৰেচলেটে তেওঁক বহুবাৰ বহুতো বেয়া পৰিস্থিতিৰ পৰা ৰক্ষা কৰিছে।\nচলমানে (Salman Khan) সেই সাক্ষাৎকাৰত কৈছে, "মোৰ দেউতাই সদায় এইটো হাতত পিন্ধিছিল। এইটো মোৰ দেউতাৰ হাতত কুল লাগিছিল। ল'ৰা ছোৱালীবোৰে যিধৰণে খেলে, মই মোৰ দেউতাৰ ব্ৰেচলেটৰ সৈতেও খেলিছিলো। যেতিয়া মই কাম কৰা আৰম্ভ কৰিছিলো, এটা ব্ৰেচলেট দেউতাই মোক সঠিকভাৱে চাবলৈ লৈ আহিছিল। ইয়াক ফিৰোজা বুলি কোৱা হয়। কোৱা হয় যে ইয়াত মাত্ৰ দুটা জীৱিত পাথৰ আছে। এটা হৈছে আকিক আৰু আনটো হৈছে ফিৰোজা (Turquoise)। এয়া হৈছে সেই ফিৰোজা। যেতিয়াই বাটত কোনো অশুভ শক্তি আহে, এই শিলে ইয়াক টানি আনে আৰু তাৰ পিছত ইয়াক ধ্বংস কৰে। এইটো মোৰ সপ্তম পাথৰ। "\nএই ব্ৰেচলেটে চলমানৰ অনুৰাগীসকলৰ দৃষ্টি আকৰ্ষণ কৰে। গতিকে এইটো তেওঁৰ বহুতো অনুৰাগীৰ হাততো দেখা যায়।\nচলমান খানে কেইদিনমান আগতে পানভেলৰ ফাৰ্মহাউচত তেওঁৰ জন্মদিন উদযাপন কৰিছিল।\nFirst published: January 04, 2022, 12:19 IST\nBollywood ActorEntertainment NewsSalman Khan


ন ৰূপত আহি আছে কিয়াৰা আদৱানী, ২০২২-২৩ বৰ্ষৰ কিয়াৰাৰ চিনেমাৰ তালিকা – Guwahati Times\nন ৰূপত আহি আছে কিয়াৰা আদৱানী, ২০২২-২৩ বৰ্ষৰ কিয়াৰাৰ চিনেমাৰ তালিকা\nAssamese Newsন ৰূপত আহি আছে কিয়াৰা আদৱানী, ২০২২-২৩ বৰ্ষৰ কিয়াৰাৰ চিনেমাৰ তালিকা\nKiara's ability to carry shimmer is undeniable. This gown enhances her chest and the slit gives it an extra edge, making itatotal show-stopper.\nকিয়াৰা আদৱানীয়ে ফগলি (২০১৪) নামৰ এখন অজ্ঞাত চলচ্চিত্ৰৰ জৰিয়তে অভিনয় আৰম্ভণি কৰিছে, কিন্তু আজি তেওঁ ভাৰতীয় চলচ্চিত্ৰ উদ্যোগৰ অন্যতম জনপ্ৰিয় অভিনেত্ৰী, তেওঁ দক্ষিণ ভাৰতীয় বহুতো চলচ্চিত্ৰ নিৰ্মাতাৰ প্ৰথম পছন্দ হৈ পৰিছে।\nকিয়াৰাই প্ৰথমে ভাৰতীয় ক্ৰিকেট দলৰ প্ৰাক্তন অধিনায়ক এম এছ ধোনীৰ পত্নী সাক্ষীৰ চৰিত্ৰত ধোনী: দ্য আনটোল্ড ষ্টৰী (২০১৬) নামৰ বায়োপিকত অভিনয় কৰি অনুৰাগীৰ আকৰ্ষণৰ কেন্দ্ৰবিন্দু হৈ পৰে। য’ত, সুশান্ত সিং ৰাজপুতে ধোনীৰ চৰিত্ৰত অভিনয় কৰিছে।\nআব্বাছ-মুস্তান যুটিয়ে মেচিনৰ জৰিয়তে আব্বাছৰ পুত্ৰ মুস্তাফাক মুকলি কৰিছে (২০১৭), যিখন কিয়াৰাৰ তৃতীয় খন চলচ্চিত্ৰ আৰু এইখন ফ্লপ হৈছে। কিন্তু তেওঁ কবীৰ সিং (২০১৯), গুড নিউৱজ (২০১৯), আৰু শ্বেৰশাহ (২০২১)ৰ সৈতে সুন্দৰ প্ৰত্যাৱৰ্তন কৰিছে। এই উত্তেজনাপূৰ্ণ ব্লকবাষ্টাৰ চলচ্চিত্ৰকেইখনৰ পিছত, কিয়াৰা আদৱানীৰ হাতত কেইবাটাও প্ৰকল্প আহিছে।\nকিয়ৰাৰা ২০২২-২৩ বৰ্ষৰ চিনেমাকেইখনঃ\n১. ভুল ভুলাইয়া: ২০ মে’ ২০২২, কাৰ্তিক আৰ্য়ান, কিয়াৰা আদৱানী আনিস বাজমী ভূষণ কুমাৰ আছে।\n২. গোবিন্দা নাম মেৰা: ১০ জুন ২০২২, কিয়াৰা আদৱানী, বিকি কৌশল, ভূমি পেডনেকাৰ, শশাংক খৈতান, কৰণ জোহৰ।\n৩. জুগ জুগ জীয়ো: ২৪ জুন ২০২২, বৰুণ ধাৱান, কিয়াৰা আদৱনী ৰাজ মেহতা, কৰণ জোহৰ।\n৪. সত্যনাৰায়ণ কি কথা: কাৰ্তিক আৰ্য়ান, কিয়াৰা আদৱানী, সমীৰ বিদৱানছ, চাজিদ নাদিয়াদৱালা।\n৫. এছ ভি চি ৫০: ৰামচৰণ তেজা, কিয়াৰা আদৱানী, শংকৰ।\nঅৰ্থনৈতিক অপৰাধত অভিযুক্ত শিল্পা চেট্টীৰ পতি ৰাজ কুন্দ্ৰা\nHeadmistress of the Hurkachungi Middle English School arrested for carrying Beef to school\nNavjot Singh Sidhu faces one-year jail in 1988 road rage case


টাচুকু হঞ্জ' - অসমীয়া ৱিকিপিডিয়া\n২৭ জানুৱাৰী, ১৯৪২ (৮০ বছৰ)\nআণৱিক ৰোগ-প্ৰতিৰোধ বিজ্ঞান\nক্লাছ চুইছ ৰিকম্বিনেচন\nইণ্টাৰলিউকিন ৪, ইণ্টাৰলিউকিন ৫, এক্টিভেচন ইনডিউছদ চাইটিদিন ডেমিনেছ\nকৰ্কট ৰোগৰ ৰোগ প্ৰতিৰোধ থেৰাপি\nপ্ৰগ্ৰেমড চেল ডেদ প্ৰটিন ১\nইম্পিৰীয়েল প্ৰাইজ (১৯৯৬)\nকচ প্ৰাইজ (২০১২)\nঅৰ্ডাৰ অফ কালচাৰ(২০১৩)\nটাচুকু হঞ্জ' Tasuku Honjo (本庶 佑, Honjo Tasuku?, জন্ম ২৭ জানুৱাৰী, ১৯৪২) এজন জাপানীজ ৰোগ প্ৰতিৰোধ বিজ্ঞানী। তেওঁ বিশেষকৈ প্ৰগ্ৰেমড চেল ডেদ প্ৰটিন ১ আৱিষ্কাৰৰ বাবে বিখ্যাত। তেওঁ লগতে চাইট'কাইনিছৰ আণৱিক চিনাক্তকৰণ অৰ্থাৎ ইণ্টাৰলিউকিন ৪ আৰু ইণ্টাৰলিউকিন ৫,  আৰু এক্টিভেচন ইনডিউছদ চাইটিদিন ডেমিনেছৰ আৱিষ্কাৰক হিচাপে জনাজাত। ই চমেটিক হাইপাৰ মিউটেছন আৰু ক্লাছ চুইছ ৰিকম্বিনেচনৰ বাবে অতি প্ৰয়োজনীয়।\nবিজ্ঞানী হঞ্জ' আমেৰিকা যুক্তৰাষ্ট্ৰৰ ৰাষ্ট্ৰীয় বিজ্ঞান একাডেমী,জাৰ্মানীৰ জাৰ্মান একাডেমী অফ নেচাৰেল চায়েন্স আৰু জাপান একাডেমীৰ লগত জড়িত হৈ আছে।\n২০১৮ চনত তেওঁ জেমছ পি. এলিচনৰ লগত যুটীয়া ভাবে চিকিৎসা আৰু শৰীৰ তত্ত্ব বিজ্ঞানৰ নোবেল বঁটা লাভ কৰে। তেওঁলোক দুয়োজনে ২০১৪ চনত একে বিষয়ৰ বাবে টাং প্ৰাইজ লাভ কৰিছিল।\nটাচুকু হঞ্জ' ক্যিট' বিশ্ববিদ্যালয়ৰ পৰা মেডিচিন বিষয়ত এমডি কৰে। ১৯৭৫ চনত তেওঁ একেই বিশ্ববিদ্যালয়ৰ পৰা মেডিকেল ৰসায়নত পিএইচডি কৰে। তেওঁৰ পিএইচডি উপদেষ্টা আছিল য়াচুটমি নিশিজুকা আৰু অচামু হায়াইশি।\n১৯৭১ চনৰ পৰা ১৯৭৪ চনলৈ তেওঁ ৱাছিংটন কাৰ্ণেগী ইনষ্টিটিউট, ৰাষ্ট্ৰীয় শিশুস্বাস্থ্য প্ৰতিষ্ঠান আৰু ৰাষ্ট্ৰীয় স্বাস্থ্য প্ৰতিষ্ঠানৰ মানৱ উন্নয়নৰ ভিজিটিং ফেল' আছিল। আমেৰিকা যুক্তৰাষ্ট্ৰত পঢ়া-শুনা কৰাৰ পিছত তেওঁ ১৯৭৪ চনৰ পৰা ১৯৭৯ চনলৈ টকিঅ' বিশ্ববিদ্যালয়ত চিকিৎসা বিজ্ঞানৰ অধ্যাপক আছিল। পিছলৈ তেওঁ ১৯৭৯ চনৰ পৰা ১৯৮৪ চনলৈ অচাকা বিশ্ববিদ্যালয়ত বংশগতি বিজ্ঞানৰ অধ্যাপক তথা মুৰব্বী আছিল।\n১৯৮৪ চনৰ পৰা তেওঁ ক্যিট' বিশ্ববিদ্যালয়ত অধ্যাপক হিচাপে কাৰ্যনিৰ্বাহ কৰি আছে।\nজাপানৰ সম্ৰাট অখিহিট'ৰ সৈতে টাচুকু হঞ্জ আৰু অৰ্ডাৰ অফ কালচাৰ লাভ কৰা ব্যক্তিসকল\nহঞ্জ তেওঁৰ জীৱন কালত বিভিন্ন বঁটা আৰু সন্মান লাভ কৰে। ২০১৬ চনত তেওঁ "এণ্টিবডি পৃথক্কৰণ ফাংচন আৱিষ্কাৰ, প্ৰতিষেধক অণু আৰু পিডি-১ৰ ক্লিনিকেল প্ৰয়োগ আৱিষ্কাৰৰ বাবে" ক্যিট' পুৰস্কাৰ লাভ কৰে।\nতেওঁৰ অন্যান্য বঁটা আৰু পুৰস্কাৰৰ তালিকা,\n১৯৭৮ – তৰুণ বিজ্ঞানী পুৰস্কাৰ, জাপানীজ জৈৱ ৰাসায়নিক সমাজ\n১৯৮১ – নগুচি এওয়াৰ্ড মেমৰিয়েল পুৰস্কাৰ\n১৯৮১ –আছাহি প্ৰাইজ\n১৯৮৪ – কিহাৰা প্ৰাইজ,\n১৯৮৪ – অচাকা বিজ্ঞান বঁটা\n১৯৮৮ – তাকেদা মেডিকেল বঁটা\n১৯৯২ – বেহেৰিং কিতাচাও পুৰস্কাৰ\n১৯৯৩ – উহেৰা প্ৰাইজ\n১৯৯৬ – ইম্পিৰীয়েল প্ৰাইজ অফ দা জাপান\n২০০০ – পাৰ্চন অফ কালচাৰেল মেৰিট\n২০১২ – ৰবাৰ্ট কোচ প্ৰাইজ\n২০১৩ – অৰ্ডাৰ অফ কালচাৰ\n২০১৪ – জেমছ পি. এলিচনৰ সৈতে যুটীয়ভাৱে টাং পুৰস্কাৰ\n২০১৪ – উইলিয়াম বি. কলি পুৰস্কাৰ\n২০১৫ – ৰিচাৰ্ড ভাৰ্চ স্মলি স্মাৰক বঁটা\n২০১৬ – কিয়ো চিকিৎসা বিজ্ঞান প্ৰাইজ]]\n২০১৬ – ফুদান-ঝংজি বিজ্ঞান পুৰস্কাৰ\n২০১৬ – থমচন ৰয়টাৰ্ছ চাইটেছন বিজয়ী\n২০১৭– ৱাৰেন অলপাৰ্ট ফাউণ্ডেচন প্ৰাইজ\n২০১৮ – জেমছ পি. এলিচনৰ সৈতে যুটীয়ভাৱে চিকিৎসা আৰু শৰীৰতত্ত্ব বিজ্ঞানৰ নোবেল বঁটা\n↑ Ishida, Y; Agata, Y; Shibahara, K; Honjo, T (1992). "Induced expression of PD-1,anovel member of the immunoglobulin gene superfamily, upon programmed cell death". The EMBO Journal খণ্ড 11 (11): 3887–95. PMID 1396582.\n↑ Kumanogoh, A; Ogata, M (2010). "The study of cytokines by Japanese researchers: A historical perspective". International Immunology খণ্ড 22 (5): 341–5. doi:10.1093/intimm/dxq022. PMID 20338911.\n↑ Hannah, Devlin. "James P Allison and Tasuku Honjo win Nobel prize for medicine". The Guardian. https://www.theguardian.com/science/2018/oct/01/james-p-allison-and-tasuku-honjo-win-nobel-prize-for-medicine। আহৰণ কৰা হৈছে: 1 October 2018.\n↑ "2014 Tang Prize in Biopharmaceutical Science". https://web.archive.org/web/20171020051653/http://www.tang-prize.org/en/owner.php?cat=11&y=2। আহৰণ কৰা হৈছে: 2016-06-18.\n↑ 6.0 6.1 ""免疫のしくみに魅せられて－何ごとにも主体的に挑む". সাঁচ:Ja icon. http://www.brh.co.jp/s_library/j_site/scientistweb/no37/.\n↑ 7.0 7.1 7.2 7.3 7.4 7.5 7.6 7.7 7.8 "Tasuku Honjo". Inamori Foundationkyotoprize.org. https://www.kyotoprize.org/en/laureates/tasuku_honjo/। আহৰণ কৰা হৈছে: 1 October 2018.\n↑ "The Asahi Prize [Fiscal 1981"]. The Asahi Shimbun Company. http://www.asahi.com/shimbun/award/asahi/english.html#1989। আহৰণ কৰা হৈছে: 1 October 2018.\n↑ "The Imperial Prize,Japan Academy Prize,Duke of Edinburgh Prize Recipients". The Japan Academyjapan-acad.go.jp. http://www.japan-acad.go.jp/en/activities/jyusho/081to090.html। আহৰণ কৰা হৈছে: 1 October 2018.\n↑ "The 2016 Keio Medical Science Prize Laureate". Keio University.ms-fund.keio.ac.jp. http://www.ms-fund.keio.ac.jp/prize/winner/prize2016.html। আহৰণ কৰা হৈছে: 1 October 2018.\n↑ "2016 Fudan-Zhongzhi Science Award Announcement". Fudan Science and Innovation Forumfdsif.fudan.edu.cn. http://fdsif.fudan.edu.cn/en/?p=338। আহৰণ কৰা হৈছে: 1 October 2018.\n↑ "Hall of Citation Laureates". Clarivate Analyticsclarivate.com. https://clarivate.com/hall-of-citation-laureates-2018/। আহৰণ কৰা হৈছে: 1 October 2018.\n↑ "Warren Alpert Foundation Prize Recipients". Warren Alpert Foundation.warrenalpert.org. https://warrenalpert.org/prize-recipients। আহৰণ কৰা হৈছে: 1 October 2018.\n"https://as.wikipedia.org/w/index.php?title=টাচুকু_হঞ্জ%27&oldid=296998"ৰ পৰা অনা হৈছে\nএই পৃষ্ঠাখন ১৫ ছেপ্টেম্বৰ, ২০২১ তাৰিখে ১১:৩৮ বজাত অন্তিম সংশোধন কৰা হৈছিল।


মোদীয়ে স্পষ্ট কৰি দিলে, কোনো কাৰণতে বাতিল কৰা নহয় কৃষি আইন!\nWednesday, 10 February 2021 10:29 PM\nPM Modi said that New Agricultural Act will be implemented any how\nনতুন কৃষি আইন বিৰোধী আন্দোলন প্ৰায় ডেৰ মাহ ধৰি চলি থকাৰ সময়তে দেশৰ প্রধান মন্ত্রী গৰাকীয়ে স্পষ্ট কৰি দিলে কোনো কাৰণত নতুন কৃষি আইন বাতিল কৰা নহয়৷ ইপিনে এই আন্দোলনত বৰ্তমানলৈ ১০০ জনৰো অধিক কৃষকৰ মৃত্যু হৈছে। আন্দোলনৰ মাজত দিল্লী আৰু হাৰিয়ানাত হিংসাত্মক মূলক কাৰ্যকালাপো সংঘটিত হৈছে, তথাপিও বর্তমানলৈকে উমিহতীয়া সমাধান উলোৱা নাই। কিন্তু এতিয়াও কৃষক সকলে নিজৰ স্থিতিত অটল আছে ৷ ইপিনে কৃষক সংগঠন সমুহে এইবছৰৰ অক্টোবৰৰ ২ তাৰিখৰ ভিতৰত এই আইন বাতিল কৰিবলৈ চৰকাৰক দাবী উত্থাপন কৰে অন্যাথা পৰিস্থিতি অধিক ভয়ংকৰ কৰি তুলিব বুলি হুংকাৰ দিয়ে।\nইয়াৰ মাজতে চৰকাৰৰ লগত বহুবাৰ কৃষক সকল আলোচনাও হয় কিন্তু সমাধান একো নোলায়। লক্ষ্যনীয়ভাৱে প্ৰধানমন্ত্ৰী নৰেন্দ্ৰ মোদীয়ে স্পষ্ট কৰি দিছে যে কোনো কাৰণতে নতুন কৃষি আইন উঠাই লোৱা নহয় বুলি কোৱা কার্য্যই যথেষ্ট তাৎপর্য্য বহন কৰিছে ৷ এতিয়া কৃষকসকলে কি ভূমিকা গ্রহণ কৰে লক্ষ্যনীয় হব। সোমবাৰে ৰাজ্যসভাত নিজৰ সম্বোধনত প্ৰধানমন্ত্ৰী গৰাকীয়ে আইন খন সংশোধনৰ ওপৰতহে গুৰত্ব দিয়া দেখা যায়।\nলগতে মোদীয়ে কৃষক সকলক আলোচনাৰ মাজলৈ আহিবৰ বাবে আহ্বান জনাই। মোদীয়ে কয় যে ”এই আন্দোলনত বয়োজ্যেষ্ঠ লোকসকলো আছে। আন্দোলন শেষ কৰি তেওঁলোক ঘৰত যাব লাগে। চৰকাৰৰ লগত আলোচনা চলি থাকিব” ৷\nদুঃ খবৰ দিল্লীৰ কৃষকৰ টেক্টৰ ৰেলীত এগৰাকী প্রতিবাদকাৰী কৃষক এজনৰ মৃত্যু\nModi statement on agriculture Pm statement agriculture act Delhi protest\nএই গৰাকী মহিলাই গাখীৰ বিক্রী কৰি বছৰত এক কোটিতকৈ অধিক উপার্জন কৰে (A woman from Gujarat state earning more than 1crore per year by diary Farming)\nআপোনাৰ নিজৰ ব্যৱসায় আৰম্ভ কৰিব বিচাৰে কিন্তু হাতত টকা নাই? তেন্তে চিন্তাৰ কোনো কাৰণ নাই! দুখীয়াৰ বাবে নতুন আঁচনি আৰম্ভ কৰিছে বলিউডৰ চুপাৰ ষ্টাৰ চনো সুডে (Want to Do Your own Business but Have No Money? Sonu Sood to Launch New Scheme for Poor)\nবলিউডৰ মহাতাৰকা বিবেক অবেৰয়ে খেতিয়কৰ ল'ৰা-ছোৱালীৰ পঢ়াৰখৰচ বহন কৰিব\nদেশত প্রথম বাৰৰ বাবে চেঞ্চুৰী কোবালে পেট্র’লৰ দামে! পিছে ক'ত পেট্রলৰ দাম ১০০ অতিক্রম কৰিলে? চাওক -\nকৃষি মন্ত্রী অতুল বৰাৰ কেইবাখনাে অভিলাষী আঁচনি উদ্বোধনঃ কৃষি খণ্ডৰ উন্নয়ন ত্বৰান্বিত কৰাৰ লক্ষ্য


মাছৰোকা - অসমীয়া ৱিকিপিডিয়া\nমাছৰোকাৰ গোলকীয় বিতৰণ (distribution)\nমাছৰোকা (ইংৰাজী: Kingfisher) সাধাৰনতে উজ্জ্বল বৰণৰ সৰুৰ পৰা মধ্যমীয়া আকাৰৰ এবিধ চৰাইৰ গোষ্ঠী৷ সমগ্ৰ বিশ্বত এই গোষ্ঠীৰ মুঠ ৯৩ টা প্ৰজাতি পোৱা যায়৷ ভাৰতবৰ্ষত তাৰে ১২ টা স্থানীয় তথা এটা পৰিভ্ৰমী প্ৰজাতি পোৱা যায়৷ এই গোষ্ঠীৰ সকলোবোৰ প্ৰজাতিৰে বৈশিষ্ট্য হ’ল, বৃহৎ মুণ্ড, দীঘলীয়া আৰু জোঙা আকৃতিৰ ঠোঁট তথা চুটী নেজ৷ প্ৰায়বোৰ প্ৰজাতিৰে গাৰ বৰণ উজ্জ্বল হয় আৰু মতা-মাইকীৰ মাজত বিশেষ পাৰ্থক্য থকা দেখা নাযায়৷ মাছৰোকাই মাছৰ পৰা আৰম্ভ কৰি কেঁকোৰা, বিভিন্ন পোক-পৰুৱা তথা অন্য চৰাইৰ পোৱালীও চিকাৰ কৰে৷\n3 দৈহিক গঠন\n6 অসমীয়া সংস্কৃতিত মাছৰোকা\n7 ভাৰতবৰ্ষত পোৱা মাছৰোকাৰ বিভিন্ন প্ৰজাতিসমূহ\nমাছৰোকা চৰাই পোনপ্ৰথমে দক্ষিণ-পূব এছিয়াৰ বৰ্ষাৰণ্য তথা প্ৰশান্ত মহাসাগৰীয় দ্বীপসমূহত উদ্ভৱ হৈছিল বুলি জনা যায়৷\nমাছৰোকা চৰায়ে বৰ্ষাৰণ্য, পৰ্ণপাতী অৰণ্য, চাভানা, মেনগ্ৰুভ, জলাশয় আদিত বসবাস কৰে৷\nমাছৰোকাৰ বিভিন্ন প্ৰজাতি সমূহৰ দৈহিক আকৃতি প্ৰায় একে যদিও আকাৰ ভিন্ন হয়৷ এই গোষ্ঠীৰ আটাইতকৈ সৰু গোত্ৰ (genus) হ'ল চেইক্স (Ceyx), যাৰ দেহৰ দৈৰ্ঘ্য প্ৰায় ১০ ছে.মি. আৰু আটাইতকৈ ডাঙৰ গোত্ৰ ছেৰিলিনে (Cerylinae)৷ এই গোত্ৰৰ অন্তৰ্গত মাছোৰকা প্ৰজাতিৰ দেহৰ দৈৰ্ঘ্য ৪৮ ছে.মি. পৰ্য্যন্ত হ’ব পাৰে৷\nমাছৰোকা চৰায়ে সধাৰণতে সক্ৰিয়ভাৱে নিজা টেৰিটৰী (territory) ৰক্ষা কৰি চলে৷ প্ৰায়বোৰ প্ৰজাতি একগামী (monogamous) যদিও কিছুমান প্ৰজাতিৰ মাজত সহযোগিতামূলক প্ৰজননো দেখা যায়৷ এই ব্যৱস্থাত প্ৰজননকাৰী চৰাই যোৰৰ উপৰিও অন্য সহায়কাৰীয়ে পোৱালিৰ যত্ন লোৱাত সহায় কৰে৷\nএই বৰ্গৰ অন্তৰ্ভুক্ত অন্যান্য প্ৰজাতিৰোৰৰ দৰেই মাছৰোকায়ো মাটিত গাঁত খান্দি বাহ সাজে৷ সাধাৰণতে জলাশয়ৰ পাৰত কোনো কোনো প্ৰজাতিয়ে গছৰ খোৰোঙ তথা উঁইহাঁফলুৰ বাহ তো বাঁহ সাজে৷ মতা-মাইকী উভয়ে বাহ সজাত অংশগ্ৰহণ কৰে৷ বাহবোৰে সাধাৰণতে সুৰংগৰ শেষত এটা কক্ষৰ দৰে আকৃতি লয়৷ এনে সুৰংগৰ দৈৰ্ঘ্য বেলেগ বেলেগ হব পাৰে৷ আটাইতকৈ দীঘল সুৰংগৰ বাহ বিয়াগোম মাছৰোকা (Giant Kingfisher)-ৰ ক্ষেত্ৰত পোৱা গৈছে৷ ইয়াৰ দৈৰ্ঘ্য হ’ল প্ৰায় ৮.৫ মিটাৰ৷\nমাছৰোকাৰ কণী চিকচিকিয়া বগা বৰণৰ হয়৷ বিভিন্ন প্ৰজাতিৰ পোৱালিৰ সংখ্যাও ভিন্ন হয়৷\nবিভিন্ন কাৰণত মাছৰোকাৰ ভালেসংখ্যক প্ৰজাতি বিপদগামী (threatened) বুলি গণ্য কৰা হয়৷ সংৰক্ষণৰ মূল বাধা হিচাপে বসতিস্হল ধ্বংস তথা পৰিৱেশ বিনষ্টকাৰী প্ৰক্ৰিয়া সমূহকে দায়ী কৰা হয়৷\nঅসমীয়া সংস্কৃতিত মাছৰোকা[সম্পাদনা কৰক]\nসাধাৰণতে সমাজত যি কোনো দোষণীয় কামৰ ক্ষেত্ৰত আগতে কোনো সৰু সুৰা ক্ষেত্ৰত দোষণীয় কাম কৰাৰ উদাহৰণ থকা ব্যক্তিকে (যেনে চুৰি) বিনা দোষত হ'লেও দোষী সাব্যস্ত কৰা হয়। তেনে ক্ষেত্ৰত ব্যক্তিজনে নিজৰ আক্ষেপ ব্যক্ত কৰি জতুৱা ঠাঁচত "সকলো চৰায়ে মাছ খায়, মাছৰোকাৰ নাম হয়" বুলি ক'ব পাৰে।\nভাৰতবৰ্ষত পোৱা মাছৰোকাৰ বিভিন্ন প্ৰজাতিসমূহ[সম্পাদনা কৰক]\nঅসমত সচৰাচৰ দেখা পোৱা মাছৰোকা\nCommon Kingfisher (Alcedo atthis) Kingfisher মাছৰোকা\nBlack-capped Kingfisher (Halcyon pileata) ক'লামূৰীয়া মাছৰোকা\nWhite-throated Kingfisher(Halcyon smyrnensis) বগা বুকুৱা মাছৰোকা\nStork-billed Kingfisher (Pelargopsis capensis) বৰঠুটিয়া মাছৰোকা\n↑ Fry, C. H. 1980. The Evolutionary Biology of Kingfishers (Alcedinidae). Living Bird 18:113-160\n↑ Knowles, J. L., and J. W. Nitchen. 1995. Kingfishers of The World. Times Books International, Singapur, Kuala Lumpur\n↑ Rasmussen P.C. , A. J. C. 2005. Birds of South Asia: The Ripley Guide. Smithsonian Institution and Lynx Edicions, Washington D.C. and Barcelona 1 and 2\n"https://as.wikipedia.org/w/index.php?title=মাছৰোকা&oldid=251620"ৰ পৰা অনা হৈছে\nএই পৃষ্ঠাখন ২২ নৱেম্বৰ, ২০২০ তাৰিখে ১৭:২৬ বজাত অন্তিম সংশোধন কৰা হৈছিল।


boycott-ipl-2020-trend-in-social-media– News18 Assam\nছচিয়েল মিডিয়াত ট্ৰেণ্ড হৈছে #BoycottIPL, কি কৰিব এতিয়া ধোনী, কোহলী, ৰোহিতে?\nকোৰোণাৰ সংকটৰ বাবে এইবাৰ ভাৰতবৰ্ষৰ পৰৱিৰ্তে ইউ এ ইৰ তিনিটা স্থানত অনুষ্ঠিত হ’ব IPL-2020ৰ মেচ।\nNews18 Assam | News18 Assam | August 3, 2020, 4:39 PM IST\nঅৱশেষত চূড়ান্ত হ’ল IPL-2020ৰ তাৰিখ। আই পি এলৰ ১৩তম সংস্কৰণ অহা ১৯ ছেপ্তেম্বৰৰ পৰা ১০ নৱেম্বৰলৈকে ইউ এ ইত অনুষ্ঠিত হ’ব। এইবাৰ ৫৩ দিন ধৰি চলিব ট’ৰ্ণামেণ্ট।\nকিন্তু ছচিয়েল মিডিয়াত এতিয়া ট্ৰেণ্ড- #BoycottIPL। কিন্তু কাৰণ কি জানেনে? বিচিচিআইয়ে চীনা কেম্পানীৰ সৈতে থকা চুক্তি অটুট ৰাখাৰ বাবেই এতিয়া আই পি এল বিৰুদ্ধে গঢ়িছে তীব্ৰ জনমত। ভিভো হ’ল আই পি এলৰ টাইটেল Sponsor। সেইদৰে পে টি এম, ড্ৰীম ১১, বাইজুসত আছে চীনৰ বিনিয়োগ। এই সমূহ প্ৰতিষ্ঠানৰ পৰা বছৰি ৪৪০ কোটি টকা লাভ কৰে বিচিচিআইয়ে।\nআই পিএলৰ ১৩তম সংস্কৰণ ১৯ ছেপ্তেম্বৰৰ পৰা আৰম্ভ হ’ব। শেষ হ’ব ১০ নৱেম্বৰত। কিন্তু চীনা কোম্পানীৰ সৈতে চুক্তি অটুট ৰখাৰ বাবে ধোনী, কোহলী আৰু ৰোহিত শৰ্মাকে ধৰি আগশাৰীৰ তাৰকাক এইবাৰ আই পি এলত অংশ গ্ৰহণ নকৰিবলৈ দাবী জনাইছে বহুতে।\nআই পিএলৰ ব্ৰডকাষ্টাৰ ষ্টাৰ স্পৰ্টচ। লীগৰ প্ৰতিখন খেল ষ্টাৰ স্পৰ্টচ চেনেলতে সম্প্ৰচাৰিত হ’ব।\nলাভ কৰা খবৰ অনুসৰি, ভাৰতীয় সময় মতে, দিনৰ ৩.৩০ বজাত আৰু গধুলি ৭.৩০ বজাত আৰম্ভ হ’ব মেচ।\nগধুলিৰ মেচসমূহ আগতকৈ আধা ঘণ্টা দেৰিকৈ আৰম্ভ হ’ব।


চ'ৰে পূজাৰ গীত - অসমীয়া ৱিকিপিডিয়া\nচ'ৰে পূজাৰ গীত হ'ল অসমৰ হাজো অঞ্চলত প্ৰচলিত এটি পৰম্পৰাগত নাৰীকেন্দ্ৰিক উৎসৱ চ'ৰে পূজাত গোৱা গীত। কুমাৰী ছোৱালীহঁতে একোজন সুস্থ-সৱল স্বামী লাভৰ মানসেৰে এই পূজা কৰে। চ'ৰে পূজাৰ গীতসমূহ হাজো অঞ্চলৰ নাৰীসকলৰ একচেতীয়া সম্পদ। গীতসমূহ নাৰী হৃদয়ৰ আনন্দ-ব্যথা, বিশ্বাস-আস্থা, সাহস আৰু সৌন্দৰ্য্যৰ প্ৰতীক। ইয়াক বিয়া নামৰ গীতৰ দৰে পৰিৱেশন কৰা হয় কাৰণ ইয়াৰ সুৰ, তাল-মান বিয়া নামৰ গীতৰ দৰে। বিয়া নামৰ পানী-তোলা, কইনা-নোওৱা আদিৰ দৰে চ'ৰে পূজা অনুষ্ঠানৰ ভিন-ভিন অংশৰ লগত সংগতি ৰাখি ভিন-ভিন গীত পৰিৱেশন কৰা হয়। গীতবোৰে সহজে শ্ৰোতাৰ মন চোৱে। গীতবোৰৰ মূল আকৰ্ষণ হৈছে ইয়াৰ ছন্দসজ্জা।\n1 চ'ৰে পূজাৰ গীতৰ ভাগসমূহ\n1.1 শৰৈফুল সংগ্ৰহ কৰিবলৈ যোৱাৰ সময়ত গোৱা গীত\n1.2 শুভেৰী তৈয়াৰ কৰাৰ সময়ত গোৱা গীত\n1.3 চৰাইবোৰত ৰং দিয়া সময়ত গোৱা গীত\n1.4 মণ্ডপ বা বেদী সজোৱাৰ সময়ত গোৱা গীত\n1.5 মাজ নিশা গোৱা খিচা গীত বা নিন্দা গীত\n1.6 শুভেৰী বিসৰ্জনৰ সময়ত গোৱা গীত\nচ'ৰে পূজাৰ গীতৰ ভাগসমূহ[সম্পাদনা কৰক]\nশৰৈফুল সংগ্ৰহ কৰিবলৈ যোৱাৰ সময়ত গোৱা গীত[সম্পাদনা কৰক]\nশৰৈফুল হ'ল এপাহ দেখাত ধুনীয়া ফুল। ই ৰঙা বা কমলা ৰঙৰ। কেৱল চ'ৰে পূজাত হে শৰৈফুল ব্যৱহৃত হয়। সেয়ে গাভৰুহঁতে পূজাত আগবঢ়াবলৈ শৰৈফুল আনিবলৈ পাহাৰলৈ যায় আৰু গোপনে এই ফুল সংগ্ৰহ কৰে। ফুল তুলিবলৈ যোৱাৰ সময়ত গাভৰুহঁতে দায়-দোষ নালাগিবলৈ গীত গায়। এই গীত চ'ৰৈ পূজাৰ অংশ।\nশুভেৰী তৈয়াৰ কৰাৰ সময়ত গোৱা গীত[সম্পাদনা কৰক]\nশুভেৰী হ'ল চ'ৰৈ পূজাৰ এটি অত্যাৱশ্যকীয় সামগ্ৰী। কল পটুৱাৰ ডোঙত শলা মাৰি ৰঙীণ কাগজ আৰু ফুল পাতেৰে সজাই শুভেৰী নিৰ্মাণ কৰা হয়। ইয়াক চৰাই বাঁহৰ দৰে সাজি উলিওৱা হয়। শুভেৰী হ'ল গাভৰুহঁতৰ স্বামী গৃহৰ প্ৰতীক। য'ত তেওঁলোকে চৰাইৰ দৰে পৰম নিৰ্ভয়েৰে বাস কৰে। শুভেৰী তৈয়াৰ কৰিবৰ সময়ত ছোৱালীহঁত উপবাসে থাকি কিছুমান গীত গায়।\nচৰাইবোৰত ৰং দিয়া সময়ত গোৱা গীত[সম্পাদনা কৰক]\nচ'ৰৈ পূজাৰ বাবে মাটিৰে কিছুমান চৰাই নিৰ্মাণ কৰা হয়। এই মাটি লখাইতৰা নদীৰ বুকুৰপৰা সংগ্ৰহ কৰা হয়। চৰাইবোৰত বগা, ক'লা, সেউজীয়া, হালধীয়া বা নীলা ৰং বোলোৱা হয়। এই ৰং হালধিৰ গুড়ি, পূৰৈ শাকৰ গুটি, উৰহী পাতৰ ৰস, চূণ, নীল অথবা চৰুৰ ছাই মিঠাতেলত মিহলাই প্ৰস্তুত কৰা হয়। পূজাৰ সময়ত চৰাইবোৰ ৰং দি চকুতলগা কৰিবৰ সময়ত কিছুমান গীত গোৱা হয়। এই গীত চ'ৰে পূজাৰ অংশ।\nমণ্ডপ বা বেদী সজোৱাৰ সময়ত গোৱা গীত[সম্পাদনা কৰক]\nপূজাৰ মণ্ডপ সজোৱাৰ সময়তো গীত পৰিৱেশন কৰা হয়।\nমাজ নিশা গোৱা খিচা গীত বা নিন্দা গীত[সম্পাদনা কৰক]\nপূজা শেষ কৰি পুৰোহিত যোৱাৰ পাছত মাজ নিশা হাঁহি-তামাচা কৰাৰ উদ্দেশ্যে এই গীতবোৰ গোৱা হয়। এই গীত সমূহ কৃষিভিত্তিক।\nশুভেৰী বিসৰ্জনৰ সময়ত গোৱা গীত[সম্পাদনা কৰক]\nপূজাৰ শেষত শুভেৰী বিসৰ্জন কৰা হয়। দোকমোকালিতে নদীৰ পানীত শুভেৰী উটুৱাই দিবলৈ আহোঁতে আয়তীসকলে গীত গায়।\nচ'ৰে পূজাৰ গীতৰ মূল আকৰ্ষণ হৈছে ইয়াত ব্যৱহৃত থলুৱা ভাষা। হাজো অঞ্চলৰ ভাষিক বৈশিষ্ট্য এই গীতসমূহৰ মাজেৰে প্ৰকাশ পাইছে।\n↑ 1.0 1.1 দয়াল কৃষ্ণ বৰা (ফেব্ৰুৱাৰী, ১৯৯৯). হাজোৰ বুৰঞ্জী. শ্ৰী অশোক হাতখোৱা, হাজো.\n↑ 2.0 2.1 2.2 2.3 2.4 2.5 ড॰ পংকজ নমঃশূদ্ৰ (২০১৮). অসমৰ লোক পৰিৱেশ্য কলা. পূৰ্বায়ণ প্ৰকাশন. পৃষ্ঠা. ১০৫-১২২. ISBN ৯৭৮-৯৩-৮৮৫৯৩-১৭-৫.\n↑ সমীন কলিতা (২০০৭). হাজো অঞ্চলৰ ইতিহাস. চন্দ্ৰ প্ৰকাশ.\n↑ 4.0 4.1 অনন্ত কুমাৰ শৰ্মা (১৯৯৯). হাজোৰ লোক সংস্কৃতি. প্ৰকাশন উপসমিতি, ৬৫তম অসম সাহিত্য সভাৰ হাজো অধিৱেশন.\n"https://as.wikipedia.org/w/index.php?title=চ%27ৰে_পূজাৰ_গীত&oldid=265514"ৰ পৰা অনা হৈছে\nএই পৃষ্ঠাখন ০১ মাৰ্চ, ২০২১ তাৰিখে ০৯:৪৭ বজাত অন্তিম সংশোধন কৰা হৈছিল।


বায়'লজিকেল ৱেভ - নাজিফ হাজৰিকা - সাহিত্য ডট অৰ্গ\nইলেক্ট্ৰন বোলা বস্তুটো সদায়েই অশান্ত, অধৈৰ্য্য আৰু অভিমানী। নিউক্লিয়াছটোক কেন্দ্ৰ কৰি তড়িৎ গতিৰে ঘূৰি থকা ইলেক্ট্ৰন এটাই কাকো পাত্তা নিদিয়ে, আপোনপাহৰা হৈ ঘূৰিহে থাকে।\nএনেকৈ অশান্ত হৈ ঘূৰি ফুৰা ইলেক্ট্ৰন এটাই কেতিয়াবা ক্ষণিকৰ বাবে নিজৰ Lower energy level এৰি Higher energy level-লৈ জাঁপ মাৰি দিয়ে। ক্ষণিকৰ বাবে শান্ত হৈ ইফালে-সিফালে চাই পঠিয়ায়, কোনোবাই অলপ মৰম কৰে নেকি!\nপিছে নাই! কোনেও পাত্তা নিদিয়ে সেই ইলেক্ট্ৰনটোক। লগে লগে অভিমান কৰি সি আকৌ নামি আহে নিজৰ lower energy level লৈ। পিছে তাৰ অভিমানবোৰ অথলে নাযায়। lower energy level লৈ নামি আহোঁতে সি অজানিতে এৰি থৈ আহে কিছুমান নিৰ্দিষ্ট কম্পনাংকৰ নিৰ্দিষ্ট তৰংগদৈৰ্ঘ্যৰ তৰংগ। এই তৰংগবোৰ বিলীন হৈ যায় মহাশূন্যত।\nপিছে পৃথিৱীৰ মানুহ নামৰ প্ৰাণীটোৱে এইবোৰ তৰংগ অধ্যয়ন কৰিয়েই মহাকাশৰ ক’ত কি মৌল আছে গম পাই যায়।\n: wave length ক, wave length ক। – প্ৰশান্তই কম্পিউটাৰ স্ক্ৰীণত চকু ৰাখিয়েই ক’লে।\n: 3g × 10−7 মিটাৰ, g constant । – লগৰটোৱে কলে।\n: ৰহ চাওঁ।\nপ্ৰশান্তই একান্তমনে নিজৰ কামত লাগিল। অলপ সময়ৰ পিছত তাৰ চকু উজ্জল হৈ পৰিল। আধাখোৱা চাহ কাপ লৈ সি তাৰ বচৰ ৰুমলৈ গ’ল।\n: বচ, ওলাই গ’ল।\n: কি কি পালা, প্ৰশান্ত?\n: মার্কিউৰী, সোণ আৰু ইনাৰ্ট গেছ আছে। বাকী একো নাই।\n: oh great। আজি তেন্তে পাৰ্টি হৈ যাব?\n: হৈ যাব বচ।\nমনৰ আনন্দত প্ৰশান্ত খৰকৈ ওলাই আহিল। আধা খোৱা চাহ কাপ খোজ কাঢ়ি কাঢ়িয়েই খাই গৈ থাকিল।\nসিফালৰ পৰা আহি থকা ছোৱালী এজনীৰ খুন্দাত গোটেইখিনি চাহ তাৰ কাপোৰে-কানিয়ে পৰিল। সি মূৰ তুলি চালে, প্ৰণামিকা! তাৰ ঘোৰ শত্ৰু প্ৰণামিকাৰ সৈতে খুন্দা খালে সি।\n: what nonsense! চাই-চিটি খোজ কাঢ়িব নাজানা নেকি?- সি ধমকি লগালে তাইক\n: মইতো ঠিকেই গৈছোঁ, তুমিহে ইফালে সিফালে চাই খোজ কাঢ়িছা। মোৰ দোষ নাই ইয়াত। – তায়ো ওলোটাই ধৰিলে তাক।\nপ্ৰশান্তই বেঁকা হাঁহি এটা মাৰি তাইলৈ চালে। ক’লে-\n: হ’ব দিয়া। এতিয়া এইবোৰ কৰিয়ে প্ৰতিশোধ লোৱা, বুইছা। কাৰণ তোমাৰ analysis ভুল আছিল। মই কোৱা মতে তাত মার্কিউৰীয়েই ওলাল। তুমি কি কৈছিলা? প্লেটিনাম? ঘেণ্টা প্লেটিনাম। হাঃ হাঃ!\n: ধেই এইডাল, আঁতৰ হোৱা, চাওঁ।- প্ৰণামিকাই তাক জোৰেৰে ঠেলা মাৰি গুচি গ’ল। খঙত তাই কিবাকিবি ভোৰভোৰাই গৈ থাকিল।\nমহাকাশ গৱেষণা প্ৰতিষ্ঠানটোত প্ৰশান্ত আৰু প্ৰণামিকা ঘোৰ শত্ৰু। দুইটাই অৱশ্যে frequency analyst হিচাপেই কাম কৰে। কেতিয়াবা যদি প্ৰশান্তৰ অনুমান শুদ্ধ হয় কেতিয়াবা আকৌ প্ৰণামিকাৰ। পিছে এইবোৰ লৈয়ে খুঁট-খাত লাগিয়ে থাকে সিহঁত দুটাৰ মাজত। আজি পিছে প্ৰণামিকাৰ এখুন্দা লগাৰ ইচ্ছা অলপো নাছিল , কিন্তু প্ৰশান্তই নিজে লাগি লৈছে !\nতাইৰ অলপ বেয়া লাগিল আজি।\nএলাৰ্ট বেলটো বাজি উঠাত analystকেইটা দৌৰ দিলে বচৰ ৰুমলৈ। প্ৰশান্ত আৰু প্ৰণামিকাও দৌৰিলে।\n: বচ, কিবা হ’ল নেকি?- সকলোৱে সুধিলে।\n: এটা নতুন wave frequency ডিটেক্ট হৈছে অমাৰ প্ৰতিষ্ঠানত , বেলেগ ক’তো ওলোৱা নাই এনেকুৱা wave আজিলৈকে। ইতিমধ্যে আমাৰ পাঁচজন analyst মিলিও উলিয়াব পৰা নাই কিহৰ frequency। তেওঁলোক fail হ’ল। এতিয়া প্ৰশান্ত, অঞ্জন, প্ৰণামিকা আৰু সমীৰণ তোমালোকৰ দায়িত্ব। সোনকালে solve কৰা। এনেকুৱা frequency আজিলৈকে দেখা নাই মই।\nপ্ৰশান্তহঁত আগবাঢ়ি গ’ল বচৰ কম্পিউটাৰ স্ক্ৰীণৰ ওচৰলৈ। frequency দেখি সিহঁতৰ মুখখন শুকাই গ’ল। এক আজব তৰংগ। Ø constant লাগি আছে। এতিয়া সেই Ø ৰ মান নিৰ্ণয় কৰাটোৱেই অসম্ভৱ হৈ পৰিছে। বুৰ্বকৰ দৰে ইটোৱে সিটোৰ মুখলৈ চাই থাকিল।\nঅলপ সময়ৰ পিছত প্ৰণামিকাই কলে –\n: এইটো এটা Biological wave.\n: Biological wave? what does it mean?\n: frequency rangeটো চাই মোৰ অনুমান হৈছে তেনেকুৱাই।\n: may be! পিছে মোক এইটো সোনকালে solve কৰি দিয়া তোমালোকে বুইছা। ইতিমধ্যে ওপৰৰ পৰা order আহিলেই, সোনকালে লাগে এইটো।\nবচজনে কথাখিনি কৈ ওলাই গ’ল।\nপ্ৰশান্তই যেন বচ ওলাই যোৱালৈকেহে বাট চাই আছিল! প্ৰণামিকালৈ চাই কৈ উঠিল-\n: তোমাৰ অলপ টেমাটো গৰম নেকি?\n: Biological wave? সেইবোৰ আকৌ কি? আমাৰ ইয়াত আজিলৈকে কিবা Biological wave ডিটেক্ট হোৱা দেখিছানে? গৰম নেকি তুমি অলপ?\n: নাই দেখা। কিন্তু আমাৰ ইয়াত আজিলৈকে Ø constant দেখিছানে? তুমিও গৰম নেকি অলপ?- প্ৰণামিকাও ৰৈ নাথাকিল। ওলোটাই দিলে তাক।\nপ্ৰশান্ত মনে মনে থাকিল।\nসম্পূৰ্ণ দহদিন পাৰ হৈ গ’ল। প্ৰশান্তহঁতে অশেষ চেষ্টা কৰিও তৰংগটোৰ প্ৰকৃতি বুজি নাপালে। অৱশ্যে ইয়াৰ মাজত প্ৰশান্ত আৰু প্ৰণামিকাৰ কেইবাখনো কাজিয়া হ’ল। এদিন সিহঁত দুইটাকে বচজনে মাতিলে-\n: বচ! মাতিছিলে আমাক?- প্ৰশান্তই সুধিলে।\n: চোৱা প্ৰশান্ত আৰু প্ৰণামিকা, তোমালোক দুইটাকে কৈছোঁ মই। তোমালোকৰ মাজত কি আছে মই নাজানোঁ। কিন্তু আমাৰ প্ৰতিষ্ঠানৰ কামত তোমালোকৰ এই কাজিয়াবোৰে সময়ৰ অপব্যয় কৰিছে। আমাৰ কাম হোৱা নাই ….\n: বচ মইতো ঠিকেই চাওঁ কামবোৰ, এইজনী হে …..\n: সেইবোৰ মোক নক’বা। মোক মুঠতে কাম লাগে বুইছা নে? প্ৰণামিকা বুইছা নে?\n: হয় বচ।- তাই নীৰৱে ক’লে।\nজীৱনত প্ৰথমবাৰৰ বাবে এই প্ৰশান্তটোৰ কাৰণে তাই কথা শুনিবলগীয়া হৈছে। ভিতৰি ভিতৰি বহুত দুখ পালে তাই আজি। মনে মনে তাই বচৰ ৰুমৰ পৰা ওলাই আহিল।\nআজি বন্ধবাৰ, প্ৰশান্ত ঘৰতে আছে। ঘৰমানে ভাড়াঘৰ ! অকলে থাকে সি।\nৰূমটো চিজিল লগাই সি খানা বনোৱাত লাগিল। খানা মানে! প্ৰশান্তৰ খানা একদম চিম্পল। সিজিলেই হ’ল মুঠতে। সোৱাদ-ছোৱাদ তাক দৰকাৰ নাই।\nএটা কুকাৰত চাউল দিলে আৰু আনটোত দাইল, ডিম দুটা, আলু দুটা, কচু এডোখৰ দি দুইটা কুকাৰ একেলগে গেছত উঠাই দিলে সি। বছ! হৈ গ’ল। এনেকৈয়ে খাই সি সদায়। সিজিলে নমাব আৰু খাব।\nকুকাৰ দুটা গেছত উঠাই সি লেপটপটো উলিয়াই ললে; আধৰুৱা কামখিনি কৰিবলৈ।\n“ধাম… ধাম …ধাম”…..\nদুৱাৰত কোনোবাই ঢকা মৰাত সি উঠি আহিল, দুৱাৰখন খুলিলে।\nপ্ৰণামিকাক দেখি সি থতমত খাই গ’ল।\n: অ ময়েই! সোমাব নিদিয়া নেকি?- মিচিকিয়া হাঁহি এটা মাৰি তাই সুধিলে? (প্ৰথম হাঁহিছে তাই প্ৰশান্তৰ আগত)\nগেঞ্জি পিন্ধি থকা প্ৰশান্তই দৌৰি আহি স্পৰ্টিং এটা পিন্ধি ল’লে। বিচনাৰ ওপৰত থকা চিগাৰেটৰ পেকেটটো পটককৈ গাৰুৰ তলত লুকুৱাই দিলে (অৱশ্যে প্ৰণামিকাই দেখিলেই)। টেবুলত থকা তাচপাতৰ জাঁপটো নি আলমাৰিত ভৰাই দিলে। চকী এখন তাইলৈ আগবঢ়াই দিলে –\nসি প্ৰণামিকা আহিব বুলি সপোনতো ভাবিব পৰা নাছিল। মুখেৰে কিবা কিবি ওলাইছে তাৰ\nপ্ৰণামিকা নবহিল। তাৰ ৰূমটো এফালৰ পৰা চাই গ’ল। আলনাখন, গেছটো, কুকাৰকেইটা… এফালৰ পৰা চাই গ’ল।\n: এনেকৈ মানুহ থাকে নেকি? – তাই সুধিলে।\n: নিজকে সোধা!\nইতিমধ্যে হুইছেল মাৰি হৈ যোৱা কুকাৰকেইটা তাই খুলি চালে।\n: খানা তুমি এনেকৈ খোৱা নেকি?\n: উম মইতো এনেকৈয়ে খাওঁ!\n: দাইলত তেল নামাৰা?\n: নাই। সিজিলেই হ’ল দেখোন!\n: এনেকৈ এলেহুৱা মানুহেহে খায়।\nসি মনে মনে থাকিল।\n: আৰু এইবোৰ আলু, কচু, কণী খায়েই চলি যায় নে কি?\n: অ আকৌ! আলুত কার্ব’হাইড্ৰেত, কণীত প্ৰটিন, দাইলত প্ৰটিন আৰু ফাইবাৰ, কচুত মিনাৰেলছ…..\n: চুপ! একদম চুপ।\nপ্ৰশান্ত আকৌ মনে মনে তলমূৰ কৰিলে।\n: আটচা শুনা! wave টো অলপ ডিটেক্ট হৈছে। তাকে দেখুৱাব আহিছিলোঁ।\n: হয় নেকি চাওঁ, চাওঁ।\nপ্ৰশান্তই তাৰ frequency ডিটেক্টৰ circuit আৰু লেপটপটো ON কৰিলে। প্ৰণামিকায়ো ON কৰিলে তাইৰ নিজৰকেইটা।\n: পিছে এই waveটোৰ বিষয়ে মই বেলেগক বুজাই ক’ব নোৱাৰিম। তুমি হয়তো পাৰিবা।\n: ৰ’বা দেখুৱাই আছোঁ।\nইতিমধ্যে দুইটাৰে frequency ডিটেক্টৰে medium wave lengths দেখুৱাব আৰম্ভ কৰিলে, একেলগে। প্ৰশান্তই ইমান বেছি medium range frequency আজিলৈকে দেখা নাই।\n: ইমান বেছি যে?- সি তাইক সুধিলে।\n: ৰ’বা। আৰু বেছি হ’ব।\nতাই প্ৰশান্তৰ হাতখন নিজৰ হাতৰ মুঠিত সুমুৱাই ল’লে। এইবাৰ কম্পিউটাৰ স্ক্ৰীণত High frequency দেখুৱাব ল’লে। HIGH frequency এলাৰ্ম বাজি উঠিল।\nপ্ৰশান্তই তভক মাৰি প্ৰণামিকালৈ চাই থাকিল। কিবা এটা যেন বুজিলে সি!\n: এয়া আচলতে Biological Wave হে প্ৰশান্ত!\n: উম – সি মনে মনে ক’লে।\n: হয়তো অভিমানৰ! হয়তো প্ৰেমৰ।\n: মই লক্ষ্য কৰিছিলোঁ তোমাৰ আৰু মোৰ মাজত যেতিয়াই কাজিয়া বেছি হয়, তেতিয়াই frequency level High হৈ পৰে। মই তেতিয়াই অনুমান কৰিছিলোঁ কথাটো। কিন্তু তুমি মোক সুযোগ দিয়া নাছিলা!\n: Sorry প্ৰণামিকা! মোক বেয়া পাই নাথাকিবা।\n: নাপাওঁ দিয়া।\nহঠাৎ প্ৰণামিকাক আচৰিত কৰি প্ৰশান্তই তাইৰ হাতত চুমা এটা আঁকি দিলে। আকৌ বাজি উঠিল High frequency এলাৰ্ম।\nদুইটাই হাঁহি দিলে ইটোৱে সিটোলৈ চাই।\n: এতিয়া বচক এই বিষয়ে তুমি কি কোৱা ক’বা।- প্ৰণামিকাই লাজ লাজকৈ তালৈ চাই ক’লে।\n: ই .. মই কেনেকৈ ক’ম। বাদ দিয়া, কি হয় পিছত দেখা যাব। পিছে এটা কথা গম পালোঁ আজি\n: কি? কি গম পালা?\n: অভিমান প্ৰকাশ কৰিবলৈ হ’লে ইলেক্ট্ৰনৰ নিচিনাকৈ Higher energy level-ৰ পৰা Lower energy level-লৈ নামিবই লাগিব। তেতিয়াহে তৰংগৰ সৃষ্টি হ’ব।\n: অ আকৌ!\nদুয়ো দুয়োৰে চকুলৈ অপলক নেত্ৰে চাই থাকিল।\nবিশ্বব্ৰহ্মাণ্ডৰ কোটি কোটি ইলেক্ট্ৰনে তেতিয়া সিহঁতলৈ চাই মিচিকিয়াই হাঁহিছিল।\n← লিমাৰিক-ইন্দিমা বৰুৱা\nগ্ৰন্থ পৰ্যালোচনা জঙালঃ শিপাৰ সন্ধানৰ এক মনোমুগ্ধকৰ কাহিনী –গীতিকা শইকীয়া →


এজন প্ৰিয় গল্পকাৰৰ সন্ধানত (ৰিতেশ গোহাঁই) - সাহিত্য ডট অৰ্গ\nএজন প্ৰিয় গল্পকাৰৰ সন্ধানত (ৰিতেশ গোহাঁই)\nএজন প্ৰিয় গল্পকাৰৰ সন্ধানত\nএখন গল্পৰ কিতাপ পঢ়িছিলোঁ– “এটা শদিয়াৰ গল্প আনটো পৃথিৱীৰ”। লেখক- শ্ৰীযুত প্ৰশান্ত কুমাৰ দাস। ১৯৯৭ চনত, সাহিত্যম, শিলপুখুৰী, গুৱাহাটী-য়ে প্ৰকাশ কৰি উলিওৱা ৩৫ টকা মূল্যৰ কেঁচাবন্ধা কিতাপখনৰ প্ৰতিটো গল্পই পঢ়ি মুগ্ধ হৈছিলোঁ। এজন সাধাৰণ শ্ৰেণীৰ পাঠক হিচাপেও উপলব্ধি কৰিছিলোঁ লিখকৰ প্ৰকাশভংগীৰ অনবদ্য দক্ষতা, বিষয়বস্তুৰ সূক্ষ্ম পৰ্যবেক্ষণ তথা নিৰ্বাচন আৰু ভাষাৰ সাৱলীলতা। নিজৰ গল্পৰ উৎস সম্পৰ্কে লিখকে কৈছে- “বাস্তৱ জীৱনত লগ পোৱা বিভিন্ন চৰিত্ৰক মই গল্পবোৰত বিকৃত ৰূপ দিছোঁ অথবা মহান কৰি তুলিছোঁ। তদুপৰি মোৰ কেইটামান গল্পৰ কাহিনী বা চৰিত্ৰক ইতিপূৰ্বে মই পঢ়া বিভিন্ন গল্প উপন্যাস আৰু বাতৰি-কাকতৰ খবৰ আদিৰ পৰা মোৰ কল্পনাৰে লেপি নতুন ৰূপ দিছোঁ।” পুথিখনত সন্নিবিষ্ট প্ৰতিটো গল্পই আছিল অন্তৰস্পৰ্শী। অনিৰ্বচনীয় কাব্যময় গদ্য আৰু উপস্থাপনশৈলীৰ অগতানুগতিকতাই প্ৰায় প্ৰতিটো গল্পক প্ৰদান কৰিছিল অন্য এক মাত্ৰা। অনুভৱ কৰিছিলোঁ শব্দ নিৰ্বাচন আৰু প্ৰয়োগৰ এক শক্তিশালী তথা অভিনৱ কৌশল। সংকলনখনিত সন্নিবিষ্ট আছিল মুঠতে ১০টা ‘প্ৰান্তিক’, ’বিস্ময়’, ‘গৰীয়সী’কে আদি কৰি বিভিন্ন কাকত-আলোচনীত পূৰ্ব-প্ৰকাশিত গল্প। মূলতঃ সমাজ আৰু সৰ্বসাধাৰণ সমস্যাবহুল জীৱনকেন্দ্ৰিক প্ৰায় প্ৰতিটো গল্পই (এটা বিজ্ঞানভিত্তিক গল্প) বহন কৰিছিল লিখকে নিজৰ সৃষ্টিক লৈ কৰা পৰীক্ষা-নিৰীক্ষাৰ সফলতাৰ সাক্ষৰ। কুৰুকি কুৰুকি হৃদয়ৰ গভীৰৰ পৰা গভীৰতালৈ আৰু তাৰ পৰা ক্ৰমশঃ মন-মগজুলৈ শিপাই আত্মোপলব্ধিৰ সুযোগ-সন্ধান দিব পৰা ভিন্নস্বাদৰ প্ৰতিটো গল্পৰেই অন্যতম বৈশিষ্ট বুলি অনুভৱ হয়। প্ৰতিটো গল্পৰ সমাপ্তিতেই যেন খোল খাই যায় জীৱনৰ অন্য এখন দ্বাৰ, যাৰ সিপাৰে অনুভূত হয় নিজৰেই অন্য এক অনাৱিষ্কৃত-অনাদৃত ধূসৰ কৰুণ অথচ পৰম সত্তা। অৱশ্যে এয়া শ্ৰী দাসৰ গল্পৰ প্ৰতি থকা মোৰ একান্তই ব্যক্তিগত অনুভৱ। এজন সাধাৰণ পাঠকৰ দৃষ্টিভংগীৰে ‘মহানিৰ্বাণ’, ‘এটা শদিয়াৰ গল্প আনটো পৃথিৱীৰ’, ‘দূৰত্ব’, ‘আত্মা অৰ্পণ’, ‘এটা গল্প কিম্বা জীৱনৰ পুনঃপৌনিক খচৰা’, ‘পৰ্যৱসন’ আদিক মোৰ অন্যতম প্ৰিয় গল্পৰ তালিকাত আজিও সযতনে ৰাখি থৈছোঁ। তেওঁৰ কেইটামান গল্পৰ আংশিক সোৱাদ আপোনালোকক দিয়াৰ লোভ সামৰিব নোৱাৰিলোঁ।\nগল্পঃ- এটা শদিয়াৰ গল্প আনটো পৃথিৱীৰ\n“শদিয়াত ৰোগ নাই, শোক নাই, জৰা নাই, মৃত্যু নাই। প্ৰচণ্ড শীত কিংবা প্ৰখৰ ৰ’দো নাই শদিয়াত। শীতল জোনাকেৰে আলোকিত হৈ উঠে প্ৰতিটো ৰাতিৰ বুকু। গভীৰ প্ৰশান্তিৰে পাৰ হৈ যায় প্ৰতিটো নতুন দিন, কিন্তু স্থিৰে থাকে বয়স। ভোক নালাগে, তৃষ্ণা নাজাগে।\nঅফিচ নাই, কাছাৰী নাই, পুলিচ নাই। নাই পকেটমাৰ, মাতাল কিংবা কামুক পুৰুষ। দেউবাৰে সন্ধ্যা বিজুলী-বজ্ৰপাতবিহীন নিঃশব্দে বৰষুণ নামে। বিস্তীৰ্ণ আকাশৰ তলত পৰম্পৰাগত উৎসৱৰ দৰে শদিয়াবাসীয়ে পালন কৰে সামূহিক স্নান। উল্লাস ধ্বনিৰে ভৰি পৰে দেউবাৰৰ সন্ধ্যাৰ শদিয়া।\nপাহাৰ, নিজৰা আৰু ফুলাম গছৰ মাজে মাজে মানুহৰ ছিৰ অক্ষত মাটিৰ ঘৰ। ঘৰময় মমবান্তিৰ শান্ত পবিত্ৰ পোহৰত বহি নিশা মানুহে পৰস্পৰক সাধু শুনাই। চিটিবাছত ভিৰ নাই, শান্ত-বিনয়ী যাত্ৰীয়ে ভ্ৰমণ কৰে ঠাই, গম্ভীৰ খোজ দি ভদ্ৰভাৱে গাড়ীৰ পৰা নামে কণ্ডাক্টৰক বিদায় জনাই- ভাই কণ্ডাক্টৰ, যাত্ৰা শুভ হওক!\nস্নিগ্ধ ৰাতিপুৱা শদিয়াবাসীয়ে নিয়ৰসিক্ত দুৱৰিবনত উদং ভৰিৰে খোজকাঢ়ে গছৰ তলে তলে। ধীৰে ধীৰে সোণালী ৰ’দ ওলায়। পূবৰ পৰা বলে শীতল-শান্ত মৃদু বতাহ। লাহে লাহে শদিয়া ভৰি পৰে কোৰ্হালহীন শৃংখলাবদ্ধ ব্যস্ততাৰে। খনিকৰে মূৰ্তি সাজে, চিত্ৰকৰে হাতত তুলি লয় ৰং-তুলিকা, গায়কে গান গায়, বাঁহীবাদকে নতুন সুৰ তোলে। পৌৰজনে শিশুক পাঠ দিয়ে ফুল, চৰাই আকাশ আৰু তৰাৰ। শিশুবোৰে খেলে খেদা-খেদি খেলা। চৰাইবোৰে উৰি আহি বহে কৰ্মব্যস্ত মানুহৰ কান্ধত। আৰু সুখী নিৰ্লোভ তিৰোতাবোৰে এই মায়াময় দৃশ্য আগ্ৰহেৰে দৰ্শন কৰি হাঁহে আপোনমনে।”\n“এদিন ৰাতি জোনাকেৰে ভৰি পৰিব এই পৃথিৱীৰ পাৰঘাট। অচিন ফুলৰ সুগন্ধিৰে মলমলাব সৰ্বত্ৰ, অজান দূৰ প্ৰান্তৰ পৰা ভাহি আহিব বাঁহীৰ কৰুণ মূৰ্ছনা। এদিন আহিব সেই সুসময়, মোৰ ঘৰৰ সন্মুখৰ নদীৰ পাৰত আৰ্বিভূত হ’ব সোণালী জাহাজ। মই পাপী পৃথিৱীবাসীক নিঃশব্দে বিদায় জনাই গুচি যাম সেই জাহাজেৰে শদিয়ালৈ।”\n“ধীৰে ধীৰে পোহৰ নামি আহিল, কুঁৱলিৰ আচ্ছন্নতা ভাঙি মুক্ত হ’বলৈ আৰম্ভ কৰিলে দূৰৰ সিপাৰ। এখন নাৱৰ চিহ্ণ বিৰিঙি উঠিল, ক্ৰমশঃ স্পষ্টতৰ হ’ল তাৰ অবয়ব। দুটা কাউৰীয়ে সমস্বৰে চিঞৰিলে আৰু মাছুৱৈৰ সেই নাৱেই পৃথিৱীক সৰ্বপ্ৰথম ঘোলা কৰি দিলে।”\n“কি যে চমত্কাৰ সেই মস্কোৰ ঘণ্টা। অপাৰ বস্তীৰ্ণ তাৰ সোণালী পিঠি। সেই পিঠিৰ মসৃণতাত আলফুলে স্পৰ্শ কৰি সি আবৰ্তন কৰি আছে ধীৰে ধীৰে। গম্বুজ যেন শীৰ্ষস্থলত কেইটামান ৰঙীণ পখিলা, পাখি কঁপাই বহি আছে অলস ভংগীত। ওপৰত নিৰ্মেঘ সুনীল আকাশ। আকাশত সূৰ্য। উমাল ৰ’দ পৰি জিলিকিছে ঘণ্টাটো, বিচ্ছুৰিত হৈছে পূৰণ চিহ্নৰ দৰে কটাকটি কৰা চাৰিডাল সোণালী ৰেখা। তাৰ পিছত দূৰৈত, বহুদূৰৈত যেন সপোনত বাজি উঠাৰ দৰে অনুচ্চ-মন্থৰ শব্দেৰে বাজি উঠিল হঠাত- টং, টং, টং…!\nচক খাই পখিলাকেইটা উৰি যায়।\nচক খাই গ’ল শংকৰ নিজেও।” (গৰীয়সী)\n“পোষ্টাৰবোৰ লক্ষ্য কৰিলে মাইকেল দাসে- চলিব ধৰিছে….., কেইখনমান ৰাজনৈতিক বেনাৰ- ধৰ্ষণৰ বিচাৰ কৰক, দৰমহা বৃদ্ধি….., অনুসূচিত জাতি….., স্থান উন্নয়ন…..। মাইকেল দাসে ভাবে- কোনে স্থান উন্নয়ন কৰিব? কোনে দৰমহা বৃদ্ধি কৰিব? মই মাইকেল দাসে? নে এই বিহাৰী মুছিয়াৰটোৱে? নে কুঁহিয়াৰ বেচা মানুহটোৱে? কিংবা জ্যোতিষীজনে? কাক উদ্দেশ্য কৰি লিখিছা? এই বেনাৰ পঢ়ে মোৰ দৰে সাধাৰণ পথচাৰীবোৰেহে- যাৰ কৰিবলৈ একো ক্ষমতাই নাই।” (প্ৰান্তিক)\n(এইখিনিতে বিনম্ৰতাৰে ক’ব খোজোঁ যে- এই গল্পটোৰ ’মাইকেল দাস’ নামৰ চৰিত্ৰটো এক ব্যতিক্ৰমী সৃষ্টি বুলি অনুভৱ হয়। এনে এটা ঋণাত্মক(?) চৰিত্ৰক লৈ এক সাৰ্থক গল্প ৰচনা কৰিব পৰাৰ দক্ষতাই নিশ্চয় লিখকৰ গল্পকাৰ হিচাবে সুকীয়া পৰিচয় দাঙি ধৰে। ’ হয়তো ’মাইকেল দাস’ এটা বিৰল চৰিত্ৰ।)\n“ –হঠাৎ মোৰ কি ভাৱ হৈছে জান? ভাৱ হয়, এই যে আমি মদ খাইছো দিনে-ৰাতিয়ে, পাহৰি থাকিব খুজিছোঁ বাস্তৱক। মোৰ কি ভাৱ হৈছে জান? হয়তো এয়া কিজানি মূৰ্খামি। হয়তো আমি কিজানি বাচি থাকিব জনা নাই ঠিকমতে। বাচি থকাৰ হয়তো আৰু বহুতো সহজ কৌশল, সহজ উপায় আছে।” (গৰীয়সী)\n’সাহিত্যম’ৰ একলম-ত শ্ৰীযুত উৎপল কুমাৰ ফুকনে লিখিছে- “যথেষ্ট কম বয়সৰ পৰা গল্প লিখি অহা প্ৰশান্ত সাম্প্ৰতিক অসমৰ নবীন গল্পকাৰসকলৰ ভিতৰত এজন অন্যতম। মাত্ৰ উচ্চতৰ মাধ্যমিক শ্ৰেণীত পঢ়ি থাকোঁতেই লিখা প্ৰশান্তৰ গল্প ‘প্ৰান্তিক’ৰ ‘এটা দশকৰ গল্প’ৰ দৰে সংকলনত স্থান পোৱাতো এই ক্ষেত্ৰত উল্লেখ কৰিব পাৰি নিশ্চয়।”\nকথা হ’ল- এই সংকলনটোৰ পাছত শ্ৰী দাসৰ অন্য কোনো গল্প অথবা সংকলন পঢ়াৰ কথা মনত নপৰে। শ্ৰী দাসে এতিয়াও গল্প লিখেনে? আছেনে তেওঁৰ গল্প চৰ্চা অব্যাহত আজিও? – প্ৰিয় গল্পকাৰজনক বিচাৰি এই প্ৰশ্নবোৰে মোক আজিও মাজে মাজে আমনি কৰি থাকে। কোনো লিখনিৰ সমালোচনা বা সাহিত্যিক মূল্যাংকন কৰাৰ স্পৰ্ধা মোৰ নাই। এজন সাধাৰণ শ্ৰেণীৰ পাঠক হিচাপে বহু কিতাপ-পত্ৰ পঢ়িছোঁ বুলি দাবী কৰাৰ ধৃষ্টতাও মোৰ নাই। এতিয়ালৈকে পঢ়া কিতাপ-পত্ৰৰ সংখ্যা তেনেই সীমিত। শ্ৰী দাসৰ গল্পৰ যথাযথ সাহিত্যিক মূল্যাংকন তথা স্তৰ নিৰ্ধাৰণৰ প্ৰশ্ন বিজ্ঞজনলৈ এৰিও মাজে মাজে নিজকে প্ৰশ্ন কৰোঁ- আমি পাঠকসকলে প্ৰতিভাবান অথবা প্ৰচুৰ সম্ভাৱনাপূৰ্ণ অথচ প্ৰচাৰনিৰুদ্বেগ কিছুসংখ্যক লেখকক হেৰাই যাব দিয়া নাইতো? ইতিমধ্যেই পূৰ্ণ প্ৰতিষ্ঠা লাভ কৰা লেখক-সাহিত্যিকৰ প্ৰৱল জনপ্ৰিয়তাৰ সোঁতত আমি এনে কোনো এজনক পাহৰি এৰি থৈ অহা নাইতো যাৰ সৃষ্টিৰ কাপৰ অমৃত আধৰুৱা হৈ ৰ’ল। এজন লেখকৰ জন্মতকৈও গুৰুত্বপূৰ্ণ কথা হ’ল তেওঁক লালন-পালন কৰাতো আৰু এই গুৰুদ্বায়িত্ব কেৱল পাঠকৰ। এইক্ষেত্ৰত নিজকো দোষী বুলি একেআষাৰে স্বীকাৰ কৰি লওঁ আৰু কোনো কৈফিয়ৎ দি দোষমুক্ত হ’বও নোখোজোঁ।\nশেষত, মোৰ এই প্ৰিয় লিখকজনক কিহৰ তাড়নাই গল্প লিখিবলৈ বাধ্য কৰে, সেয়া তেওঁৰ নিজৰ ভাষাৰেই শুনকচোন-\n“সম্পূৰ্ণ এক মনস্তাত্ত্বিক প্ৰক্ৰিয়াৰ ফল- মোৰ এই গল্প লিখা, অন্য একো নহয়। গল্প নিলিখি হয়তো মই পাঞ্জা খেলিব পাৰিলোঁহেতেন, কিংবা হয়তো গাব পাৰিলোঁহেঁতেন গোৱালপৰীয়া লোকগীত, অথবা হ’ব পাৰিলোঁহেঁতেন হয়তো চাৰ্কাছৰ খেলুৱৈ-যিয়ে ভয়ংকৰ খেলেৰে নিজৰ জীৱনটোকে বাজী ধৰে। অন্য কোনো যুক্তিৰে মই জীৱনৰ অৰ্থ বা অৰ্থহীনতাক বিচাৰ কৰিব নাজানো। সেইবাবেই এজন গায়ক, পাঞ্জা খেলুৱৈ অথবা চাৰ্কাছৰ বাজীকৰৰ আনন্দৰ সৈতে মোৰ গল্প লিখাৰ আনন্দৰ মাজত কোনো প্ৰভেদ বিচাৰি নাপাওঁ। এয়া কেৱল নিজৰ বাচি থকাক মুহুৰ্মুহু কৰা আমোঘ অনুভৱ মাত্ৰ।”\n(বিঃ দ্ৰঃ – কিতাপখন বৰ্তমান বজাৰত আছে নে নাই, সেই বিষয়ে মই সম্পূৰ্ণ অজ্ঞাত। )\n← ঘৰ-সংসাৰ- ২৬ (প্ৰদ্যুত জ্যোতি শইকীয়া)\nক্ষাৰসূত্র (ডা° আফজালুৰ ৰহমান চৌধুৰী) →


एक साल में बाइबल - ইণ্ডিয়ান ৰিভাইচ ভাৰচন - फरवरी 29\nলেবীয় পুস্তক 25:1-55\n1. পাছত যিহোৱাই চীনয় পৰ্ব্বতত মোচিক ক’লে,\n2. “তুমি ইস্ৰায়েলৰ সন্তানসকলক কোৱা, মই তোমালোকক যি দেশ দিম, তোমালোকে সেই দেশত সোমালে, যিহোৱাৰ উদ্দেশ্যে ভুমিয়ে বিশ্ৰাম ভোগ কৰিব।\n3. তুমি ছবছৰ নিজ পথাৰত গুটি ববা, আৰু ছবছৰ নিজ বাৰীৰ দ্ৰাক্ষালতাবোৰ পৰিষ্কাৰ কৰিবা, আৰু তাৰ গুটি চপাবা।\n4. কিন্তু সপ্তম বছৰ যিহোৱাৰ উদ্দেশ্যে ভুমিৰ সম্পূৰ্ণ বিশ্ৰামৰ বিশ্ৰাম-কাল হ’ব; সেই বছৰত তুমি নিজ পথাৰত গুটি নব’বা, আৰু দ্ৰাক্ষালতা পৰিষ্কাৰ নকৰিবা।\n5. তুমি নিজ পথাৰত নিজে হোৱা শস্য নাদাবা, আৰু পৰিষ্কাৰ নকৰা দ্ৰাক্ষালতাৰ গুটি নচপাবা; সেয়ে ভুমি সম্পূৰ্ণ বিশ্ৰামৰ বছৰ হ’ব।\n6. তাতে, বিশ্ৰাম-বছৰত হোৱা ভুমি শস্য তোমালোকলৈ আহাৰ হ’ব; অৰ্থাৎ তোমাৰ পথাৰত উৎপন্ন হোৱা সকলো শস্য তোমাৰ আৰু তোমাৰ দাস, বেটী আৰু তোমাৰ লগত থকা বেচ খোৱা দাস আৰু বিদেশীৰ বাবে যুগুত কৰিব পাৰিবা।\n7. আৰু তোমাৰ পশু আৰু দেশত থকা বনৰীয়া পশুবোৰৰ অৰ্থে সেইবোৰ আহাৰ হ’ব।\n8. তুমি নিজৰ কাৰণে সাত বিশ্ৰাম-বছৰ, সাত গুণ সাত বছৰ লেখ কৰিবা; তাতে সাত বিশ্ৰাম-বছৰৰ কাল ঊনপঞ্চাশ বছৰ হ’ব।\n9. তেতিয়া সপ্তম মাহৰ দশম দিনা দেশৰ সকলো ফালে বৰ মাতৰ শিঙা বজাবা; প্ৰায়শ্চিত্তৰ দিনা তোমালোকৰ দেশৰ সকলো ফালে শিঙা বজাবা।\n10. তোমালোকে পঞ্চাশ বছৰটো পবিত্ৰ বুলি মানিবা, আৰু গোটেই দেশত তাৰ সকলো নিবাসীসকললৈ মুক্তি ঘোষণা কৰিবা; সেয়ে তোমালোকৰ কাৰণে বৰ্ষপূৰ্তি উৎসৱ হ’ব, আৰু তোমালোক প্ৰতিজনে নিজ নিজ উত্তৰাধিকাৰলৈ উলতি যাবা আৰু দাসবোৰক নিজ নিজ গোষ্ঠীৰ ওচৰলৈ পঠিয়াই দিবা।\n11. সেই পঞ্চাশ বছৰটো তোমালোকৰ কাৰণে বৰ্ষপূৰ্তি উৎসৱ হ’ব; সেই বছৰত তোমালোকে গুটি নববা, নিজে হোৱা শস্যও নাদাবা আৰু কলম নিদিয়া দ্ৰাক্ষালতাৰ গুটিও নচপাবা।\n12. কিয়নো সেয়ে বৰ্ষপূৰ্তি উৎসৱৰ বছৰ; সেয়ে তোমালোকলৈ পবিত্ৰ হ’ব। তোমালোকে সেই বছৰত নিজে উৎপন্ন হোৱা শস্য পথাৰৰ পৰা আনি খাবা।\n13. সেই বৰ্ষপূৰ্তি উৎসৱৰ বছৰত তোমালোকে সকলোকে নিজ নিজ উত্তৰাধিকাৰবোৰ ঘূৰাই দিবা।\n14. যদি তুমি নিজ চুবুৰীয়াক কোনো মাটি বেচা, বা তেওঁলোকৰ পৰা কিনা, তেতিয়া তোমালোকে ইজনে সিজনক অন্যায় নকৰিবা।\n15. তুমি বৰ্ষপূৰ্তি উৎসৱৰ পাছত হোৱা বছৰৰ লেখ অনুসাৰে লোকৰ পৰা মাটি কিনিবা, আৰু শস্য উৎপন্ন হোৱা বছৰৰ সংখ্যা অনুসাৰে তেওঁ তোমাক বেচিব।\n16. বৰ্ষপূৰ্তি উৎসৱলৈ বেছি বছৰ থাকিলে বেছি দাম কৰিবা আৰু কম বছৰ থাকিলে কম দাম কৰিবা; কিয়নো নতুন গৰাকীৰ ভুমিত শস্য উৎপন্ন হোৱা বছৰৰ সংখ্যা অনুসাৰে তেওঁ তোমাক মাটি বেচে।\n17. আৰু তোমালোকে ইজনে সিজনক অন্যায় নকৰিবা, কিন্তু নিজ ঈশ্বৰক ভয় কৰিবা; কিয়নো মই তোমালোকৰ ঈশ্বৰ যিহোৱা।\n18. এই কাৰণে তোমালোকে মোৰ বিধি অনুসাৰে আচৰণ কৰিবা, আৰু মোৰ শাসন প্ৰণালী পালন কৰি, সেই অনুসাৰে কাৰ্য কৰিবা; তেতিয়া তোমালোকে দেশত নিৰ্ভয়ে বাস কৰিবা।\n19. আৰু ভুমিয়ে নিজ শস্য উৎপন্ন কৰিব; তাতে তোমালোকে হেঁপাহ পলোৱাকৈ খাবলৈ পাবা; আৰু দেশত নিৰ্ভয়ে থাকিবা।\n20. কিন্তু তোমালোকে ক’ব পাৰা যে, “পথাৰ নবলে, আৰু তাত উৎপন্ন হোৱা গুটি নচপালে আমি সপ্তম বছৰত কি খাম?”\n21. তেতিয়া মই ষষ্ঠ বছৰত তোমালোকৰ ওপৰত আশীৰ্ব্বাদ আহিবলৈ আদেশ কৰিম, তাতে ভুমিয়ে সেই বছৰত তিনি বছৰলৈ থকাকৈ শস্য উৎপন্ন কৰিব।\n22. পাছত অষ্টম বছৰত তোমালোকে গুটি ববা, কিন্তু তেতিয়াও পুৰণি শস্য খাবা; নৱম বছৰৰ শস্য নহয় মানে তোমালোকে পুৰণি শস্য খাই থাকিবা।\n23. আৰু মাটি চিৰকালৰ কাৰণে আনক বেচা নহব; কিয়নো সেই মাটি মোৰ, আৰু তোমালোক মোৰ লগত অতিথি আৰু প্রবাসী আছা।\n24. আৰু তোমালোকে তোমালোকৰ উত্তৰাধীকাৰ সকলো দেশত মাটি মোকলাবলৈ ক্ষমতা দিবা।\n25. তোমাৰ ইস্রায়েলী লগৰ যদি দুখীয়া হৈ তেওঁৰ উত্তৰাধিকাৰৰ মাটি তোমাক কিছু বেচে, তেন্তে তাক মোকলাব পৰা তেওঁৰ ওচৰ সম্বন্ধীয়াই আহি, নিজ ভায়েকে বেচা সেই মাটি মোকলাই দিব।\n26. আৰু যাৰ মুকলি কৰোঁতা গৰাকী নাই, কিন্তু তেওঁ চহকী হোৱাত, তেওঁৰ যদি নিজে মুকলি কৰিবা পৰা সমৰ্থ হয়,\n27. তেন্তে তেওঁ তাক বেচা বছৰ লেখ কৰি, বাকী থকা ধন বেচাজনক ওলোটাই দিব; তেতিয়া তেওঁ পুনৰায় তেওঁৰ নিজৰ উত্তৰাধীকাৰ পাব।\n28. কিন্তু যদি তেওঁ তাক ওলোটাই লবলৈ অসমৰ্থ হয়, তেন্তে সেই বেচা মাটি বৰ্ষপূৰ্তি উৎসৱৰ বছৰলৈকে কিনা জনৰ হাতত থাকিব, পাছত বৰ্ষপূৰ্তি উৎসৱৰ বছৰত সেয়ে মুকলি হ’ব, তেতিয়া তেওঁৰ সেই উত্তৰাধীকাৰ তেওঁ পুনৰায় পাব।\n29. আৰু যদি গড়েৰে আবৃত থকা নগৰৰ ভিতৰত বাস কৰা ঘৰ কোনোৱে বেচে, তেন্তে তেওঁ বেচাৰ পাছত সম্পূৰ্ণ এবছৰৰ ভিতৰত তাক মুকলি কৰিব পাৰিব; গোটেই বছৰৰ ভিতৰত তাক মুকলি কৰিবলৈ তেওঁৰ ক্ষমতা থাকিব।\n30. কিন্তু যদি পুৰা এবছৰৰ ভিতৰত তাক মুকলি কৰা নহয়, তেন্তে গড়েৰে আবৃত থকা নগৰৰ সেই ঘৰ পুৰুষানুক্ৰমে চিৰকাললৈ কিনা জনৰ অধিকাৰ হ’ব; সেইয়ে বৰ্ষপূৰ্তি উৎসৱৰ বছৰতো মুকলি নহ’ব।\n31. কিন্তু গড়েৰে আবৃত নোহোৱা গাঁৱত থকা যিবোৰ ঘৰ, সেইবোৰ নগৰৰ বাহিৰৰ মাটিৰ লগত লেখ কৰা হব; সেইবোৰ ঘৰক মোকলাব পাৰে, আৰু বৰ্ষপূৰ্তি উৎসৱৰ বছৰত সেইবোৰ মুকলি হৈ যাব।\n32. তথাপি লেবীয়াসকলৰ উত্তৰাধিকাৰত থকা নগৰৰ ঘৰবোৰ লেবীয়াসকলে যি কোনো সময়ত মুকলি কৰিব পাৰিব।\n33. যদি লেবীয়াসকলৰ মাজৰ কোনো এজনে তাক মুকলি নকৰে, তেন্তে লেবীয়াসকলৰ উত্তৰাধিকাৰত থকা সেই বেচা ঘৰ বৰ্ষপূৰ্তি উৎসৱৰ বছৰত মুকলি হৈ যাব, কিয়নো লেবীয়াসকলৰ নগৰৰ ঘৰবোৰ ইস্ৰায়েলৰ সন্তান সকলৰ মাজত থকা তেওঁলোকৰ উত্তৰাধীকাৰ।\n34. কিন্তু তেওঁলোকৰ নগৰৰ চাৰিওফালে থকা চৰণীয়া পথাৰ বেচা নহ’ব; কিয়নো সেয়ে তেওঁলোকৰ চিৰকলীয়া উত্তৰাধীকাৰ।\n35. আৰু তোমাৰ লগৰ নিবাসী যদি দুখীয়া হয়, আৰু নিজৰ কাৰণে একোকে যুগুত কৰিব নোৱাৰে তেন্তে তেওঁক বিদেশী আৰু প্ৰবাসীৰ নিচিনাকৈ তোমাৰ লগত জীৱন-ধাৰণ কৰিবলৈ সহায় কৰিবা;\n36. তেওঁৰ পৰা সুত বা বাঢ়ি নলবা, কিন্তু নিজ ঈশ্বৰক ভয় কৰিবা যাতে তোমাৰ ভাই তোমাৰ লগত জীৱন-ধাৰণ কৰি থাকে।\n37. তুমি সুতলৈ তাক ধন নিদিবা, বা বাঢ়িলৈ তাক অন্ন নিদিবা।\n38. যিজন সৰ্বশক্তিমান ঈশ্বৰে তোমালোকক কনান দেশ দিবৰ কাৰণে, তোমালোকৰ ঈশ্বৰ হবলৈ তোমালোকক মিচৰ দেশৰ পৰা উলিয়াই আনিলে, তোমালোকৰ সেই ঈশ্বৰ যিহোৱা মই।\n39. আৰু তোমাৰ ভাই যদি তোমাৰ গুৰিত দুখীয়া হৈ, নিজকে নিজে বেচে, তেন্তে তুমি তেওঁক বন্দীৰ নিচিনাকৈ কাম নকৰাবা।\n40. তেওঁ বেচ খোৱা চাকৰ আৰু প্ৰবাসীৰ নিচিনাকৈ তোমাৰ লগত থাকিব আৰু বৰ্ষপূৰ্তি উৎসৱৰ বছৰলৈকে তোমাক খাতি দিব।\n41. তাৰ পাছত তেওঁ নিজ সন্তান সকলৰে সৈতে মুকলি হৈ নিজ গোষ্ঠীৰ ওচৰলৈ উভতি যাব।\n42. কিয়নো তেওঁলোক, মই মিচৰ দেশৰ পৰা উলিয়াই অনা মোৰ দাস; তেওঁলোকক বন্দীস্বৰূপে বেচা নহ’ব।\n43. তুমি তেওঁলোকলৈ কঠিন ব্যৱহাৰ নকৰিবা, কিন্তু নিজ ঈশ্বৰক ভয় কৰিবা।\n44. তোমাৰ বন্দী আৰু বেটী, তুমি তোমালোকৰ চাৰিওফালে থকা জাতি সমূহৰ মাজৰ পৰা তেওঁলোকক কিনিব পাৰিবা।\n45. আৰু তোমালোকৰ মাজত প্ৰবাস কৰা আন জাতিৰ সন্তান সকলৰ আৰু তোমালোকৰ দেশত তেওঁলোকৰ পৰা জন্মা তেওঁলোকৰ যি যি গোষ্ঠী তোমালোকৰ লগত বাস কৰিছে, তেওঁলোকৰ পৰাও কিনিবা আৰু তেওঁলোকৰ ওপৰত তোমালোকৰ অধিকাৰ থাকিব।\n46. আৰু তোমালোকে নিজ নিজ ভাবী সন্তান সকলৰ উত্তৰাধিকাৰৰ বাবে দিব লগা ভাগ স্বৰূপে তেওঁলোকক দিব পাৰিবা, আৰু চিৰকাললৈকে তেওঁলোকক বন্দী কাম কৰিব পাৰিবা; কিন্তু নিজ ভাই ইস্ৰায়েলৰ সন্তান সকলৰ মাজত হ’লে, তোমালোক কোনেও কাৰো ওপৰত কঠিন ব্যৱহাৰ নকৰিবা।\n47. আৰু যদি তোমালোকৰ মাজত কোনো প্ৰবাসী বা বিদেশী লোক ধনী হয়, আৰু তাৰ ওচৰত থকা তোমাৰ ভাই দৰিদ্ৰ হৈ, সেই প্ৰবাসী বা বিদেশীৰ গুৰিত, বা বিদেশীৰ গোষ্ঠীত জন্মালোকৰ গুৰিত যদি তেওঁ নিজকে বেচে,\n48. তেন্তে বেচাৰ পাছত তাক মোকলাব পাৰে; তাৰ পৰিয়ালৰ মাজৰ কোনোৱে তেওঁক মোকলাব পাৰে;\n49. তেওঁৰ মোমায়েক, বা মোমায়েকৰ পুত্র, বা তাৰ গোষ্ঠীৰ মাজৰ তাৰ ওচৰ-সম্বন্ধীয়াই তেওঁক মুকলি কৰিব পাৰে; নাইবা তেওঁ যদি ধনী হয়, তেন্তে তেওঁ নিজে নিজকে মুকলি কৰিব পাৰে।\n50. তেওঁক বেচা বছৰেৰে পৰা বৰ্ষপূৰ্তি উৎসৱৰ বছৰলৈকে, কিনা জনে সৈতে হিচাপ কৰি, বছৰৰ সংখ্যা অনুসাৰে মুক্তিৰ ধন দিব; বেচ-খোৱা দাসৰ নিৰিখেৰে, তেওঁ কিনাজনৰ লগত থাকিব।\n51. যদি অনেক বছৰ বাকী থাকে, তেন্তে সেই বছৰৰ সংখ্যা অনুসাৰে যিমান ধন দি তেওঁক কিনা হৈছিল, তেওঁ সেই ধনৰ পৰা নিজকে মুকলি কৰা ধন ওলোটাই দিব।\n52. আৰু যদি বৰ্ষপূৰ্তি উৎসৱৰ বছৰলৈকে অলপ বছৰহে বাকী থাকে, তেন্তে তেওঁক কিনাজনে সৈতে হিচাপ কৰি, নিজৰ খাটিব লগা বছৰৰ সংখ্যা অনুসাৰে, নিজকে মুকলি কৰা ধন ওলোটাই দিব।\n53. বছৰে বেচ-খোৱা দসৰ দৰে, তেওঁ তাৰে সৈতে থাকিব; তোমাৰ সাক্ষাতে তেওঁ তাৰ ওপৰত, কঠিন ব্যৱহাৰ নকৰিব।\n54. আৰু যদি তেওঁ এইবোৰ উপায়েৰে মুক্ত হ’ব নোৱাৰে, তেন্তে নিজ সন্তান সকলৰে সৈতে বৰ্ষপূৰ্তি উৎসৱৰ বছৰত মুকলি হৈ যাব।\n55. কিয়নো ইস্ৰায়েলৰ সন্তান সকল মোৰেই দাস, তেওঁলোক মিচৰ দেশৰ পৰা মই উলিয়াই অনা মোৰ দাস; মই তোমালোকৰ ঈশ্বৰ যিহোৱা’।\n6. সকলো প্রশংসা যিহোৱাৰেই; তেওঁ মোৰ কাকুতিৰ স্বৰ শুনিলে।\n7. যিহোৱাই মোৰ বল আৰু মোৰ ঢাল; মোৰ হৃদয়ে তেওঁতে ভাৰসা কৰে। সেইবাবেই মই সহায় পাইছোঁ। সেইবাবেই মোৰ অন্তৰ আনন্দত ভৰি পৰিছে; মই মোৰ গীতেৰে তেওঁৰ ধন্যবাদ কৰোঁ।\n8. যিহোৱা তেওঁৰ লোকসকলৰ বল; তেৱেঁই তেওঁৰ অভিষিক্তজনৰ পৰিত্ৰাণৰ দুৰ্গ।\n9. হে যিহোৱা, তোমাৰ লোকসকলক তুমি ৰক্ষা কৰা, তোমাৰ সম্পত্তিক তুমি আশীৰ্ব্বাদ কৰা; তুমি তেওঁলোকৰ ৰখীয়া হোৱা আৰু চিৰকাল তেওঁলোকক বৈ নিয়া।\n19. অধিক কথাত অপৰাধৰ অভাৱ নাই; কিন্তু যিজনে কথা কওঁতে সাৱধান হয়, তেওঁ জ্ঞানী।\n20. যিজনে সত্যতাৰ কথা কয়, তেওঁৰ জিভা শুদ্ধ ৰূপৰ দৰে; দুষ্টৰ হৃদয়ত সামান্য মূল্য থাকে।\n21. সত্যতাৰে কাৰ্য কৰা লোকৰ ওঁঠে অনেকক প্ৰতিপালন কৰে; কিন্তু জ্ঞানশূন্যতাৰ বাবে মূৰ্খলোকৰ মৃত্যু হয়।\n30. পাছত পাঁচনি সকলে যীচুৰ ওচৰত গোট খালে আৰু তেওঁলোকে যি যি কৰিছিল আৰু যি যি শিকাইছিল, সেই সকলো বিষয় তেওঁৰ আগত বৰ্ণনা কৰিলে।\n31. তেতিয়া তেওঁ তেওঁলোকক কলে, “তোমালোকে অকলে এখন নিৰ্জন ঠাইলৈ যোৱা আৰু তাতে কিছুকাল বিশ্রাম কৰা৷” কিয়নো সেই সময়ত ইমান মানুহ অহা-যোৱা কৰি আছিল যে, তেওঁলোকে অৱসৰ লবলৈ আৰু ভোজন কৰিবলৈকো জিৰণি পোৱা নাছিল।\n32. তেতিয়া শিষ্য সকল নাৱত উঠি অকলে নিৰ্জন ঠাই এখনলৈ গ’ল।\n33. কিন্তু বহু মানুহে তেওঁলোকক যোৱা দেখিলে আৰু তেওঁলোকক চিনি পালে৷ সেয়েহে তেওঁলোকক দেখা লোক সকলে আটাই নগৰৰ পৰা বামেৰে তালৈ বেগাই গ’ল, আৰু তেওঁলোকতকৈ আগে গৈ তাত উপস্থিত হ’ল।\n34. যেতিয়া যীচু পাৰলৈ আহিল, তেতিয়া তেওঁ বহু লোকক তাত উপস্থিত হৈ থকা দেখিলে আৰু তেখেত সকলক দেখি তেওঁৰ মৰম লাগিল; কিয়নো তেখেত সকল ৰখীয়া নোহোৱা মেৰৰ নিচিনা আছিল৷ তেওঁ তেখেত সকলক অনেক উপদেশ দিবলৈ ধৰিলে।\n35. পাছত দিনৰ শেষ ভাগত তেওঁৰ শিষ্য সকল ওচৰলৈ আহি ক’লে, “এই ঠাই নিৰ্জন আৰু সময় বহু পলম হৈ গ’ল;\n36. গতিকে লোক সকলক এতিয়া বিদায় দিয়ক, তেতিয়া তেখেত সকলে ওচৰৰ গাঁৱলৈ গৈ নিজৰ কাৰণে খোৱা বস্তু কিনিব পাৰিব৷”\n37. কিন্তু যীচুৱে উত্তৰ দি তেওঁলোকক ক’লে, “তোমালোকে তেখেত সকলক খাবলৈ দিয়া৷” তাতে তেওঁলোকে তেওঁক কলে, “আমি গৈ দুশ আধলি (দীনাৰ) ৰ পিঠা কিনি তেখেত সকলক খাবলৈ দিম নে”?\n38. কিন্তু তেওঁ শিষ্য সকলক ক’লে, “তোমালোকৰ লগত কেইটা পিঠা আছে”? পাছত তেওঁলোকে বিচাৰ লৈ কলে, “পাঁচটা পিঠা আৰু দুটা মাছ আছে”।\n39. তেতিয়া কেচা বনৰ ওপৰত সকলোকে জুম জুমকৈ বহিবলৈ তেওঁ আদেশ দিলে।\n40. তাতে তেওঁলোকে এশ এশ আৰু পঞ্চাশ পঞ্চাশ কৰি গোট বান্ধি বহিল।\n41. তেতিয়া তেওঁ সেই পাঁচটা পিঠা আৰু দুটা মাছ লৈ স্বৰ্গলৈ চাই, আশীৰ্বাদ কৰিলে; আৰু লোক সকলক ভগাই দিবলৈ পিঠা ভাঙি ভাঙি শিষ্য সকলক দি থাকিল; আৰু মাছ দুটাও সকলোকে ভাগ কৰি দিলে।\n42. তাতে সকলোৱে খাই তৃপ্ত হ’ল।\n43. পাছত তেওঁলোকে ডোখৰা-ডুখৰি পিঠা আৰু মাছবোৰ তুলি বাৰটা পাচি ভৰালে।\n44. সেই পিঠা ভোজন কৰা মানুহ পাঁচ হাজাৰ আছিল।\n45. তাৰ পাচত যীচুৱে লোক সকলক বিদায় দি থাকোতে, তেওঁৰ শিষ্য সকলক নাওত উঠি তেওঁ যোৱাৰ আগতে সিপাৰে থকা বৈৎ-চৈদা নগৰলৈ যাবৰ বাবে আগ্রহেৰে আজ্ঞা দিলে।\n46. তাৰ পাছত তেওঁ তেওঁলোকৰ পৰা বিদায় লৈ প্ৰাৰ্থনা কৰিবলৈ পৰ্বতৰ ওপৰলৈ গ’ল।\n47. সন্ধিয়া সময়ত সেই নাও খন সাগৰৰ মাজত পাইছিল আৰু তেওঁ অকলে বামত অাছিল।\n48. পাছত তেওঁ দেখিলে যে, শিষ্য সকলে বতাহৰ বিপৰীতে অতি কষ্টেৰে ব’ঠা বাই নাওত গৈ আছে৷ যীচুৱে নিশা চতুৰ্থ পৰ মানত, সাগৰৰ ওপৰেদি খোজকাঢ়ি তেওঁলোকৰ ওচৰলৈ আহি, তেওঁলোকক পাছ পেলাই যাবলৈ ইচ্ছা কৰিলে।\n49. কিন্তু সাগৰৰ ওপৰত তেওঁক খোজকাঢ়ি অহা দেখি তেওঁলোকে ভূত বুলি ভাবি, চিঞৰি উঠিল;\n50. কিয়নো তেওঁক দেখি সকলোৰে উগুল-থুগুল লাগিছিল। তেতিয়া তেওঁ তেওঁলোকৰ সৈতে কথা হ’ল আৰু কলে, “সাহস ৰাখা; মইহে হয়, ভয় নকৰিবা”।\n51. পাছত তেওঁ শিষ্য সকলৰ লগত নাৱত উঠিল আৰু বতাহো নাইকিয়া হ’ব ধৰিলে। তাতে তেওঁলোকে মনতে অতিশয় বিস্ময় মানিলে;\n52. কিয়নো তেওঁলোকে পিঠাৰ বিষয়ে বুজি নাপালে, কাৰণ বুজি নাপাবলৈ তেওঁলোকৰ মন কঠিন কৰা হ’ল।\n53. তাৰ পাছত তেওঁলোকে পাৰ হৈ গিনেচৰৎ প্রদেশ পালে, আৰু তাতে নাও খন লগালে।\n54. আৰু তেওঁলোকে নাৱৰ পৰা নামি আহোতে সেই ঠাইৰ মানুহবোৰে যীচুক চিনি পালে৷\n55. তেওঁলোকে বেগাই গৈ সেই অঞ্চলৰ চাৰিওফালে থকা ৰোগী সকলক খাটত তুলি আনিলে, আৰু তেওঁ যি ঠাইত আছে বুলি শুনিলে, তালৈকে ৰোগী সকলক নিবলৈ ধৰিলে।\n56. তেওঁ যি যি নগৰ আৰু গাঁৱলৈ গৈছিল, সেই সকলো ঠাইতে নৰিয়া সকলক হাটে-বজাৰে থলে, আৰু প্ৰাৰ্থনা কৰিলে যাতে তেওঁলোকে তেওঁৰ কাপোৰৰ দহি মাথোন চুবলৈ পায়; এইদৰে যিমানে চুলে, সকলোৱে ৰক্ষা পালে।


ভণ্ড সন্যাসী (চুটিগল্প)\nঘৰত কোনো নাই। মিনতি অকলে আছে। ঘৰ খ'নত দ্বিতীয় প্ৰাণী বুলি মাক আৰু জীয়েক। মাক তৰামাই, ঘৰৰ পৰা ওলাই গ'লে তাই অকলশৰীয়া হৈ প'ৰে। স্কুল বন্ধ আছে বাবে তাই এই সময়টোত ঘৰত অকলে থাকিব ল'গিয়া হয়।\nৰাতিপুৱা দহ মান বাজিছে।\nকৰবাৰ পৰা এজন জটাধাৰী তান্ত্ৰিক বাবা আহি মাত লগালে, ঘৰ মে কৌন হে ?\nমিনতি শুনিছে বাহিৰত কোনোবা আহিছে। হ'লেও তাই ওলাই অহা নাই । খিৰিকী ফাকেৰে তাই দেখিলে এজন জটা ধাৰি বাবা। ৰঙা পাইজামা পিন্ধা বাবাজি জনে কিবাকিবি কৈ আছে। তাইৰ বৰ ভয় লাগিছে বাবাজি জনৰ ওচৰত যাবলৈ। এনে বাবাজি মানুহবোৰক তাই বেয়া পাই। এবাৰ এনে এজন ভণ্ড বাবাৰ বিষয়ে তাই বহু কথা শুনিছে মাহীয়েকৰ পৰা। তাই ভাবিলে ঘৰত কোনো নাই বুলি কওঁ নেকি ? আকৌ ভাবিলে ঘৰত কোনো নাই বুলি ক'লে যদি যোৰকৈ সুমাই আহে। নাই নাই, তেনেকৈ ন'কৈ তাই। আকৌ ভাবিলে যদি ভাল মানুহ হয় তেওঁ। আৰু একো ভিক্ষা নোলোৱাকৈ এনেদৰে গুছি যায়। নাই নাই এইটো বৰ বেয়া ক'থা হ'ব। মায়ে গ'ম পালে মনত বৰ দুখ পাব।\nতাইৰ মাক বৰ সৰল মনৰ মানুহ। মাকে সদায় শিকাই আহিছে তাইক যে অতিথি দেৱ ভৱ ।ঘৰলৈ অতিথি আহিলে, খাবলৈ নাথাকিলে ও শুদা পানী এগিলাচ দি হ'লেও শুশ্ৰুষা কৰিবি । ভালকৈ মাত এষাৰ দিবি।\nউপায় নাই। মাকে দুপৰীয়ালৈ ৰান্ধিবলৈ দিয়া চাউল কেইটাৰ পৰা বাটি এটাত লৈ ওলাই বাবাক দিব ধৰোতে , বাবা জনে বিৰক্ত হৈ ক'লে, হাম ভিখাৰী নেহী হোঁ । হাম তো চাল মে একবাৰ তুমসবকা হাল-চাল পুছনে আতা হোঁ।\nঘৰ মে ঔৰ কৌন কৌন হে ? মে জব অগলা ছাল আয়া থা তো তুম বহুত ছোটি থি। অব বহুত বঢ়ি হো গয়ী হো। দেখনে মে ভি বহুত সুন্দৰ হো গেয়ী হো।\nবাবাজীৰ কথা শুনি মিনতিৰ ভয়টো আৰু বাঢ়ি গ'ল!\nতাই ভাবিলে, ঘৰত কোনো নাই বুলি ক'লে বেয়া হ'ব। তাতকৈ তাই আজি মিছা কথাকে ক'ব। তাইৰ মনত উপস্থিত বুদ্ধি এটা খেলালে। হাতযোৰ কৰি বাবা জনক ক'লে , বাবা আপুনি বেয়া নেপাব। মা আৰু দেউতা দুয়ো আছে। কিন্তু দেউতাৰ দেহাটো ভাল নহয়। আজি কেইবাদিনো হ'ল মোৰ দেউতাৰ বৰ অসুখ হৈ আছে । মা দেউতাৰ মুৰ পিটিকি আছে ।তেওঁ আহিব নোৱাৰে বাবে মই আহিলো।\nআপুনি বেয়া নেপাব ।এই চাউল কেইটা লৈ আপুনি সন্তোষ হওক আৰু যাওক।\nদেখিছে ন'হয় আমি যে দুখীয়া মানুহ? আপোনাক দিবলৈ আমাৰ বিশেষ একো নাই। সৌ ধনী মানুহৰ ঘৰবোৰলৈ যাওক।\nতেওঁলোকৰ টকা-পইচা চাউল বহুত আছে। তাত গ'লে আপোনাৰ লাভ হ'ব।\nমিনতি ভালকৈ জানে, এই ভণ্ড বাবাজী বোৰৰ কথা। তেওঁলোকে ধনী মানুহৰ ঘৰলৈ নেযায়। আমাৰ নিচিনা দুখীয়া মানুহৰ ঘৰত আহি মিছা কথা কৈ ফুচুলাই ঠগি মেলি লুটি সকলো লৈ যায়।\nমিনতিৰ ক'থা শুনি বাবা জনে মিনতিক ভৰিৰ পৰা মূৰলৈকে ভালদৰে চালে।\nচকুত তেওঁৰ কুটিল চাৱনি আছিল যদিও মুখত মিঠা ক'থা ওলাইছিল।\nবাবাজী জনে আকৌ শুধিলে তোমাৰ দেউতাৰ কি অসুখ হৈছে কোৱাচোন, মই কবিৰাজ কৰি জৰা পানী দিলে তোমাৰ দেউতা সোনকালে সুস্থ হৈ উঠিব। ভাল পাব।\nবাবাজীৰ কথা শুনি মিনতিৰ খং উঠিছিল যদিও, ধৈৰ্য ধ'ৰি ক'লে এতিয়া আপুনি যাওক।\nদেউতাক আমি ডাক্তৰৰ চিকিৎসা কৰাই আছোঁ।\nআমি জৰা পানীক বিশ্বাস ন'কৰো।\nমিনতিৰ কথা শুনি উপায় নেপাই বাবাজী জনে তাৰ পৰা প্ৰস্থান কৰিলে।\n🖋 প্ৰতিভা দাস\nLabels#চুটিগল্প, #প্ৰতিভা দাস


টাইগাৰ হিলচ্‌ৰ পৰা বছৰৰ প্ৰথম সূৰ্যোদয় - তৰংগ\nডাৰ্জিলিং চহৰ পোৱালৈ পোহৰ হৈছিল ভালকৈ, লাহে লাহে ভোক লগাও আৰম্ভ হৈছিল। চনমে এঠাইত গাড়ী ৰখালে, সি ক’লে ইয়াতে কিবা কিবি খাই ল’ব পাৰিব পাতলকৈ। চকু মুখ মোহাৰি গাড়ীৰ পৰা নামি দেখিলোঁ আমাক সি 'বাটাচিয়া লুপ'ৰ কাষত নমাইছেহি। গাড়ীৰ পৰা নামিয়েই চাম বুলি ভাবি অহা ঠাই এটুকুৰা সমুখতে পায় মনটো একেবাৰে ফৰকাল হৈ গ’ল। ইফালে ধুনীয়াকৈ ওলাই অহা ৰ’দটোৱেও গোটেই কাৰবাৰটো আৰু ভাল কৰি দিলে। চনমে আমাক ক’লে যিমান দেৰি কৰে কৰক ইয়াত, খাই বৈ ফুৰি মেলি আহক তাৰ পাছত আপোনালোকৰ হোটেল যাম।\nবাটাচিয়া লুপত সোমায়েই আমাৰ সমুখত ৰৈ আছিল, "কাঞ্চনজংঘা" ফৰকাল বতৰ আৰু ৰাতিপুৱাৰ বেলিৰ পোহৰে কাঞ্চনজংঘাটোক অপূৰ্ব ৰূপ দিছিল। প্ৰথমবাৰ ইমান ওচৰৰ পৰা কাঞ্চনজংঘা দেখিলোঁ। বিমুগ্ধ হৈ ৰ’লো। ডাৰ্জিলিং আৰু চিকিমলৈ ওলোৱা মুখ্য কাৰণটোৱেই আছিল মোৰ বাবে কাঞ্চনজংঘা। বাটাচিয়া লুপ ডাৰ্জিলিং হিমালয়ান ৰেলৱেৰ এটা অংশ, তলেদি যোৱা এটা সুৰংগৰ ওপৰত পহাৰৰ টিলা এটাত থকা এটা ৰেলৰ চিৰিৰ এটা মেৰ(loop) এই বাটাচিয়া লুপ। ১৯১৯ চনতেই এই লুপ সজা হৈছিল। মেৰটোৰ মাজতে আছে, ভাৰতীয় সেনাৰ গোৰ্খা ডিভিজনৰ সেনাৰ প্ৰতিমূৰ্তি(memorial)। বাটাচিয়া লুপৰ পৰা গোটেই ডাৰ্জিলিং খন দেখা পায় (আমাৰ মেঘালয়ৰ শ্বিলং পিকৰ দৰে।) ডাঙৰকৈ চাবলৈ ওপৰত দূৰবীণো আছে। কাঞ্চনজংঘাটোকে চাই থাকি আতাইকেইটা বহু সময় বহিলো বাটাচিয়াত। বাহিৰত চনম আমালৈ ৰৈ আছিল, বাটাচিয়াৰ বাহিৰ ওলালো, এইবাৰ লক্ষ্য হোটেল।\nডাৰ্জিলিঙৰ বাবে আমাৰ হাতত সময় অলপ কম আছিল, চনমক সুধিলো ওচৰৰ কি কি চাব পৰা ঠাই আছে, সেইমতে আমি মাত্ৰ তিনি-চাৰিখনমান ঠাই বাছি ল’লো যাবলৈ, পাছদিনা আগবেলাতে আমি গেংটকলৈ ৰাওনা হ’ব লাগিব! হিমালয়ান ৰেলৱেত উঠাৰ মন আছিল যদিও সময়ৰ বাবে সেইয়া নহ’ল। কোনো কাৰণত আমি যোৱা দিনা 'হিমালয়ান জুলজিকেল-পাৰ্কো' বন্ধ আছিল, গতিকে প্ৰথমে আমি 'ঘোম ম’নেষ্ট্ৰি' আৰু ওচৰতে থকা কেইখন মান ধুনীয়া চাহৰ বাগিছা চাওঁ বুলি ওলালো। ডাৰ্জিলিং চহৰৰ পৰা প্ৰায় ৮কি.মি. দূৰত সাগৰ পৃষ্ঠৰ পৰা ৮০০০ মিটাৰ উচ্চতাৰ ঘূম নামৰ ঠাইত থকা 'ঘোম ম’নেষ্ট্ৰি' এটা বৌদ্ধধৰ্মীয় উপাসনা গৃহ। ম’নেষ্ট্ৰিৰ একাষে পাহাৰৰ ঢাল, তাত সৰলৰ দৰে গছ, আনটো কাষে এখন প্ৰাচীৰৰ দৰে আন এটা পাহাৰ। তাৰ পৰা ওলাই আহি, ওচৰৰে দুখনমান চাহ বাগিচাৰ মাজত থকা ভিউ প‌ইণ্টত চনমে তাৰ গাড়ী ৰখালে।\nতাৰ পাছত আমি ওলালো, ৰংগীত ভেলি ৰ’প-ৱে লৈ, ঘোমৰ পৰা ৰংগীত ভেলিলৈ অলপ দূৰ, চনমে চহৰখনৰ বৰ্ণনা দি দি আমাক তালৈ লৈ গ’ল। ডৰ্জিলিং বহুবোৰ বলিউডৰ ছবিৰ চিনেমাৰ শ্বুটিংৰ বাবে বিখ্যাত, ৰাস্তাইদি যাওঁতে চনমে আমাক কোনখন চিনেমাৰ ক’ত দৃশ্যগ্ৰহণ কৰা হৈছিল দেখুৱাই গ’ল। চেইণ্ট প’ল স্কুলৰ মুখতে চনমে আমাৰ গাড়ীখন ৰখালেগৈ, এইখন স্কুলতে শ্বাহৰুখ খান আৰু জায়েদ খান অভিনীত হিন্দী বোলছবি 'মে হুঁ না'ৰ দৃশ্যগ্ৰহণ কৰা হৈছিল। স্কুলখন দেখি 'মে হুঁ না’ৰ দৃশ্যবোৰ মনলৈ আহিল। ১৮২৩ চনতে স্থাপন হোৱা চেইণ্ট প’ল, কেৱল ল’ৰাই পঢ়িব পৰা এখন ৰেচিডেঞ্চিয়েল স্কুল, ভাৰতৰ আতাইটকৈ পুৰণি স্কুলবোৰৰো এখন এই চেইন্ট প’ল। চেইন্ট প’ল গেটৰ বিপৰীত দিশে ৰাস্তাৰ আনটো পাৰে,ৰংগীত ভেলি ৰ’প-ৱেলৈ সোমোৱাৰ পথ।\nOver every mountain there isapath, although it may not be seen from the valley. - Theodore Rorthke #tea #sikkim #northeast #northeastindia #darjeeling #roadtrip #himalayanroad #himalaya #mountain #hills #thehimalaya #travel #mountaining #D7200 #littleinfinity\nA post shared by Dipánkar (DC) (@dipankarchetia) on Jan 16, 2017 at 4:59am PST\nThe 1st Sunrise of the year, as seen from #TigerHills, Darjeeling. The Mighty Kanchenjunga is in the horizon. #Kanchenjunga #Darjeeling #Sunrise #HillStation #2016 #iPhone6s #northeast #himalaya #littleinfinity #northeastindia\nA post shared by Dipánkar (DC) (@dipankarchetia) on Jan 7, 2016 at 1:36am PST\nGraet things are done when men and mountains meet - William Blake. #kanchenjunga #BatasiaLoop #darjeeling #D7200 #northeast #himalaya #littleinfinity #northeastindia\nA post shared by Dipánkar (DC) (@dipankarchetia) on Jan 7, 2016 at 2:02am PST\nটাইগাৰ হিলচ্‌ৰ পৰা বছৰৰ প্ৰথম সূৰ্যোদয় was last modified: April 21st, 2017 by দীপাংকৰ\npranjaldas88 13 December , 2016 at 10:02 AM\nদীপাংকৰ 13 December , 2016 at 11:26 AM


ভাৰতীয় টেলিকম নিয়ামক কৰ্তৃপক্ষই মাৰ্চ মাহত দূৰসংযোগ বিভাগৰ (ডিঅ'টি) ওচৰত 5জি মূল্য নিৰ্ধাৰণৰ পৰামৰ্শ দাখিল কৰাৰ পূৰ্বে নিয়ন্ত্ৰকে স্পেকট্ৰামৰ পৰিমাণ সম্পৰ্কীয় বিষয়বোৰ নিলাম কৰাৰ বাবে উদ্যোগসমূহৰ মতামত বিচাৰিছিল (11 জানুৱাৰীলৈকে)। ই নতুন বেণ্ডত স্পেকট্ৰামনিলামৰ বাবে বেণ্ড প্লেন, ব্লক আকাৰ, আৰু চৰ্তাৱলীৰ ওপৰত মতামত বিচাৰিছিল, যাৰ ভিতৰত আছে 24.25-28.5 গিগাহাৰ্জৰ মিলিমিটাৰ (মিমি) ৱেভ বেণ্ড।\nভাৰতত যোগাযোগ উপগ্ৰহ পৰিস্থিতিতন্ত্ৰৰ স্বাৰ্থক প্ৰতিনিধিত্ব কৰা এটা উদ্যোগ সংস্থাই এই বছৰৰ শেষৰ ফালে অনুষ্ঠিত হ'বলগীয়া স্পেকট্ৰাম নিলামত এমএমৱেভ বেণ্ডসমূহ অন্তৰ্ভুক্ত কৰাৰ চৰকাৰৰ পৰিকল্পনাৰ ওপৰত উদ্বেগ ব্যক্ত কৰিছে।\nউদ্যোগ সংস্থাৰ উদ্বেগবোৰ কি?\nআন্তৰ্জাতিক দূৰসংযোগ সংঘৰ (আইটিইউ) সিদ্ধান্ত অনুসৰি উপগ্ৰহ-আধাৰিত ব্ৰডবেণ্ড সেৱাৰ বাবে 27.5-31 গিগাহাৰ্জ আৰু 17.7-21.2 গিগাহাৰ্জ বেণ্ড সংৰক্ষণ কৰাৰ বাবে ছেটকম উদ্যোগ সংস্থা-ইণ্ডিয়াই (এছআইএ) ট্ৰাইৰ ওচৰত দাখিল কৰা নিয়ন্ত্ৰকক 5জি নিলামত এমএমৱেভ স্পেকট্ৰামৰ অন্তৰ্ভুক্তি সীমিত কৰিবলৈ আহ্বান জনাইছে। উদ্যোগ সংস্থাটোৱে ইউৰোপৰ "5জি ৰোডমেপ"ৰ ফালে আঙুলিয়াই দিছিল, যিটো উপগ্ৰহ-আধাৰিত ব্ৰডবেণ্ড সেৱাৰ বাবে এই বেণ্ডবোৰ ধৰি ৰখাৰ আইটিইউৰ সিদ্ধান্তৰ ওপৰত নিৰ্মিত।\nএছ.আই.এ.-য়ে লগতে উল্লেখ কৰে যে আগন্তুক 5জি নিলামত অত্যাধিক স্পেকট্ৰাম সম্পদ আগবঢ়োৱাৰ ফলত ভাৰতীয় নাগৰিকসকলক উচ্চ চাহিদা, উন্নত উপগ্ৰহ ব্ৰডবেণ্ড সেৱাৰ লাভালাভৰ পৰা বঞ্চিত কৰা হ'ব। ইয়াৰ উপৰিও, ইয়াৰ ফলত 2030 চনৰ ভিতৰত ভাৰতীয় অৰ্থনীতিৰ 184.6 বিলিয়ন ডলাৰ লৈকে ব্যাপক ক্ষতি হ'ব। লগতে প্ৰত্যক্ষ বিদেশী বিনিয়োগ (এফডিআই) হেৰুওৱা আৰু নিযুক্তি সৃষ্টিৰ লাভালাভতো ক্ষতি হ'ব।\nমিলিমিটাৰ ৱেভ বেণ্ড কি?\nমিলিমিটাৰ ৱেভ বেণ্ড বা এমএমৱেভ হৈছে ৰেডিঅ' ফ্ৰিকুৱেন্সি স্পেকট্ৰামৰ এক নিৰ্দিষ্ট খণ্ড যি 24 গিগাহাৰ্জ আৰু 100 গিগাহাৰ্জৰ মাজত হয়। নামটোৰ জৰিয়তেই জানিব পৰা যায় যে এই বৰ্ণালীটোৰ তৰংগ দৈৰ্ঘ্য হ্ৰাস হয় আৰু অধিক গতি আৰু কম লেটেন্সি প্ৰদান কৰাৰ বাবে উপযুক্ত। ইয়াৰ ফলত ডাটা স্থানান্তৰ দক্ষ আৰু বিজোড় হৈ পৰে কিয়নো বৰ্তমান উপলব্ধ নেটৱৰ্কবোৰে কেৱল কম কম্পনাঙ্কৰ বেণ্ডৱিথত অনুকূলভাৱে কাম কৰে।\nকম কম্পনাঙ্কবেণ্ড ব্যৱহাৰ কৰি 5জি সেৱা সমূহ প্ৰয়োগ কৰিব পাৰি। তেওঁলোকে অধিক দূৰত্ব অতিক্ৰম কৰিব পাৰে আৰু আনকি চহৰৰ পৰিৱেশতো দক্ষতাৰে কাম কৰে বুলি প্ৰমাণিত হয়, যিবোৰত হস্তক্ষেপৰ সম্ভাৱনা থাকে। কিন্তু যেতিয়া ডাটা গতিৰ কথা আহে, এই বেণ্ডবোৰে প্ৰকৃত 5জি অভিজ্ঞতাৰ বাবে প্ৰয়োজনীয় সৰ্বোচ্চ সম্ভাৱনা কমাবলৈ ব্যৰ্থ হয়। সেয়েহে, মোবাইল সেৱা প্ৰদানকাৰীসকলৰ বাবে 5জি জিগছ পাজলত এমএমৱেভ হৈছে সেই সৰ্বোত্তম টুকুৰা।\nএইটোৱে উপগ্ৰহ যোগাযোগ উদ্যোগক কেনেকৈ ব্যাহত কৰিব পাৰে?\nফাইবাৰ-অপটিক আধাৰিত ব্ৰডবেণ্ড সংযোগ বা ম'বাইল নেটৱৰ্কৰ জৰিয়তে ব্যৱহাৰকাৰীসকলক মুখ্যতঃ ইণ্টাৰনেট প্ৰদান কৰা হৈছে। পলমকৈ আন এক শ্ৰেণীৰ ইণ্টাৰনেট বিক্ৰেতা দেখা গৈছে। এইবোৰ হৈছে উপগ্ৰহ-আধাৰিত যোগাযোগ সেৱা প্ৰদানকাৰী। উদাহৰণ স্বৰূপে, স্পেচএক্সৰ ষ্টাৰলিংক আৰু ভাৰতী এয়াৰটেলৰ ৱানৱেব হৈছে এই বজাৰৰ কিছুমান খেলুৱৈ। এই খণ্ডটোৱে নগৰ আৰু গ্ৰাম্য উভয় ব্যৱহাৰকাৰীক ব্ৰডবেণ্ড প্ৰদান কৰিবলৈ নিম্ন-পৃথিৱীৰ কক্ষপথ (এল.ই.ও.) উপগ্ৰহ ব্যৱহাৰ কৰে। তেওঁলোকৰ সেৱা বতৰৰ ভৱিষ্যতবাণীৰ বাবেও ব্যৱহাৰ কৰিব পাৰি।\nIEEE ৱায়াৰলেচ কমিউনিকেশ্বনপেপাৰন স্পেকট্ৰাম নীতি অনুসৰি, "23.6-24 গিগাহাৰ্জত বতৰ উপগ্ৰহৰ বাবে ব্যৱহৃত নিষ্ক্ৰিয় উপগ্ৰহ বেণ্ডত বেণ্ডৰ বাহিৰৰ নিৰ্গমনৰ বাবে 24.25-27.5 গিগাহাৰ্জ বেণ্ডটো বিতৰ্কৰ বিষয় হৈ পৰিছিল।" এই সমস্যাটো পিছত উপগ্ৰহ বেণ্ডত আধাৰ কেন্দ্ৰ নিৰ্গমনৰ সীমা নিৰ্ধাৰণ কৰি সমাধান কৰা হৈছিল। সীমাটো 2027 চনত অধিক সীমাবদ্ধ হ'ব, আৰু সেই তাৰিখৰ আগতে স্থাপন কৰা যিকোনো সঁজুলি গ্ৰহণযোগ্য কৰা হ'ব। এইয়া এই আশাত কৰা হৈছিল যে ই নিৰ্মাতাসকলক ওচৰৰ নিষ্ক্ৰিয় বেণ্ডত দীৰ্ঘম্যাদী, বেণ্ডৰ বাহিৰৰ নিৰ্গমন হ্ৰাস কৰিবলৈ হেঁচা দিয়াৰ সময়ত এই বেণ্ডটোত তাৎক্ষণিকভাৱে 5জি ৰোলআউট ৰ'লআউট ৰখাৰ অনুমতি দিব য'ত তেওঁলোকে বতৰৰ পূৰ্বানুমান তথ্য প্ৰভাৱিত কৰিব পাৰে।\nউপগ্ৰহ যোগাযোগ উদ্যোগটোৱে বেণ্ডবোৰ প্ৰথম স্থানত তেওঁলোকৰ ওচৰলৈ নোযোৱাটো নিশ্চিত কৰি মোবাইল টেলিফোনী কোম্পানীবোৰৰ পদক্ষেপৰ পূৰ্ব-প্ৰতিৰোধ কৰিব বিচাৰিছে। কিন্তু 2027 চনলৈকে, এই বেণ্ডবোৰ মোবাইল ইণ্টাৰনেট সেৱা প্ৰদানকাৰীসকলক নিলাম কৰিব পাৰি।\nSIA -ইণ্ডিয়াই কি পৰামৰ্শ দিয়ে?\nSIA-ইণ্ডিয়াই উল্লেখ কৰিছে যে 3.3-3.67 গিগাহাৰ্জ বেণ্ডৰ 330 মেগাহাৰ্জ স্পেকট্ৰাম প্ৰতিযোগিতামূলক নিলাম নিশ্চিত কৰাৰ সময়ত ভাৰতৰ মধ্য-বেণ্ড 5জি প্ৰয়োজনীয়তা পূৰণ কৰিবলৈ যথেষ্ট। ভাৰতত তিনিটা ব্যক্তিগত মোবাইল নেটৱৰ্ক অপাৰেটৰ আছে যি মুঠ বজাৰৰ অংশৰ 90% ধাৰণ কৰে। এই তিনিজনে উপলব্ধ স্পেকট্ৰাম সুৰক্ষিত কৰিবলৈ সক্ষম হ'ব, প্ৰায় 80-90 মেগাহাৰ্জ, আনহাতে বাকী 10% ৰাজ্যিক মালিকানাধীন উদ্যোগৰ ওপৰত এৰি দিব।\nউদ্যোগ সংস্থাটোৱে লগতে উল্লেখ কৰিছিল যে অতিৰিক্ত বৰ্ণালী প্ৰদান কৰিলে উপগ্ৰহ-আধাৰিত সেৱা প্ৰদানকাৰীৰ ব্যয়ত স্থলীয় খেলুৱৈসকলৰ দ্বাৰা কম ব্যৱহাৰ কৰা বেণ্ডবোৰ বিক্ৰী নোহোৱা, বা তাতকৈও বেয়া হোৱাৰ এক ক্ষতিকাৰক বিপদাশংকা সৃষ্টি কৰিব পাৰে। এমএমৱেভ বেণ্ডৰ আৱণ্টন উপগ্ৰহ যোগাযোগ উদ্যোগৰ বাবে গুৰুত্বপূৰ্ণ, যাক 5জি কাৰ্যকলাপে তেওঁলোকৰ বিদ্যমান কাৰ্যকলাপত হস্তক্ষেপ নকৰাটো নিশ্চিত কৰিবলৈ এক শক্তিশালী নিয়ামক সমৰ্থনৰ প্ৰয়োজন।


গাঁৱৰ ভগৱান হেৰাইছে | অসমীয়া কৌতুক || Assamese Jokes\nগাঁৱৰ ভগৱান হেৰাইছে\nএখন ঘৰত দুটা বৰ দুস্ট সৰু লৰা আছিল সিহঁতৰ অশান্তি ত মাক দেউতাক ৰ লগতে চুবুৰীয়া সকলো অতিস্ত হৈছিল সিহঁতৰ পৰা সৰু ডাঙৰ কোনো হাত সাৰিব পৰা নাছিল ! সিহঁতক লৈ মাকৰ বহুত চিন্তা হৈছিল তাকে ভাবি লৰা দুটাক এজন বাবাৰ ওচৰলৈ নিলে ।বাবা ই এটা এটা কৰি লৰা দুটাক বুজাবলৈ দায়িত্ব ললে ।\nবাবাই শান্ত ভাৱে লৰাটোক অকলশৰীয়া কৈ বহোৱাই সুধিলে বাছা ভগৱান কত আছে জানা ????? লৰা টোৱে একো মাত দিয়া নাই বাবা ই আকৌ সুধিলে বাছা কোৱা আকৌ ভগৱান কত ?????? নাই লৰাটোৰ একো মাত নাই এইবাৰ বাবা ই অলপ ডাঙৰ কৈ মাত দিলে অই বাছা শুনি পোৱা নাই নেকি মই সুধি আছোঁ কিবা এটা ???????\nএইবাৰ লৰাটো বহাৰ পৰা উঠিল আৰু ঘৰলৈ দৌৰ দিলে\nঘৰ গৈ ভায়েক ক কলেগৈ "\nপলা পলা গাঁৱৰ ভগৱান হেৰাইছে কৰবাত । মানুহে আমাৰ দুটাকে সন্দেহ কৰিছে গতিকে পলা\nLabels: 'ফঁকৰা যোজনা, Asomiya gaja, Assam Jokes, Assamese Adult Jokes, Assamese Blog, Assamese sms, Couple Jokes\nকোৱা কি কৰিব লাগে...?\nপাঁচ গিলাচ জুচ


সত্য ভাইৰাছ -অভিজিত কলিতা – ফটাঢোল\nJune 1, 2020 ভিন্নস্বাদ\t27 Comments\nসত্য ভাইৰাছ -অভিজিত কলিতা\nফিল্মফেয়াৰ এৱাৰ্ডৰ কোটিটকীয়া সুবিশাল বিলাসী মঞ্চ; চাৰিওফালে লেজাৰ লাইটৰ চকমকনি। ৰঙা দলিচাৰে ঢকা প্ৰেক্ষাগৃহত বলীউডৰ প্ৰতিজন হু ইজ হু। প্ৰতিজন তাৰকাৰ মাজত ডিজাইনাৰ পোচাকৰ এক অঘোষিত যুদ্ধ, যেন বৃহৎ ক্ৰিকেট ষ্টেডিয়ামত হোৱা এক ফেছন শ্ব’। এয়া সুন্দৰৰ পৃথিৱী, সুখৰ পৃথিৱী, ইয়াত উপস্থিত প্ৰতিজন লোকেই একোজন চেলিব্ৰিটি, লাখ লাখ মানুহৰ ক্ৰাছ, এইখন এখন সপোনৰ পৃথিৱী।\nনানা ৰঙী সাংস্কৃতিক কাৰ্যক্ৰম চলিছে, মাজে মাজে ঘোষণা কৰা হৈছে এই বছৰ কোনো এটা শিতানত ফিল্মফেয়াৰ বঁটা লাভ কৰা অভিনেতা, অভিনেত্ৰী, বা কলা-কুশলীৰ নাম। প্ৰথমতে নমিনী কেইজনৰ নাম কোৱা হৈছে, প্ৰত্যেকজনৰ ক্ল’জ আপ ধৰা দিছে, কোটি কোটি উৎকণ্ঠিত লোকৰ ঘৰৰ টেলিভিচনৰ পৰ্দাত, পোনপটীয়া সম্প্ৰচাৰ চলি আছে। প্ৰতিটো ঘোষণাৰ বাবে দুজনকৈ বিশেষ লোকক দৰ্শকৰ মাজৰ পৰা মাতি অনা হৈছে, তেওঁলোকে অতি নাটকীয়তাৰে বিজয়ীৰ নাম ঘোষণা কৰিছে, বিজয়ীজন দুহাতে মুখ ঢাকি ঠিয় হৈছে, তেওঁৰ দুচকু সজল হৈ পৰিছে, ওচৰ-পাজৰৰ লোকসকলে তেওঁক আলিংগন কৰিছে। যিসকল নমিনী পৰাজিত হৈছে, তেওঁলোক পুনৰ ক্ল’জ আপত, তেওঁলোকে অতি উৎসাহেৰে চাপৰি বজাইছে, দেখিলে এনে লাগিব যেন, তেওঁলোক নিজে নিজিকি সিজন জিকাৰ বাবেহে বেছি ভাল পাইছে, উজ্জ্বল হাঁহিৰে জিলিকি উঠিছে পৰাজিতসকলৰ মুখ। জিকাজনে কান্দিছে, হৰাজনে হাঁহিছে……এইখন মিছাৰো পৃথিৱী, অভিনয়ৰ পৃথিৱী।\nএই বছৰৰ উদীয়মান হিৰো এজনে তেওঁৰে এটা জনপ্ৰিয় গীতত নৃত্য প্ৰদৰ্শন কৰিলে, লাখ হিচাপত কিশোৰী যুৱতীৰ অন্তৰ আকৌ এবাৰ ঘাইল হ’ল। ইয়াৰ পাছতে আন এটা পুৰষ্কাৰ ঘোষণা কৰা হ’ব। ঘোষকে স্বভাৱসুলভ হাস্যৰসেৰে ক’লে,\n: দ নেক্সট এৱাৰ্ড ইজ মাই পাৰ্চনেল ফেভৰিট, ন’ এৱাৰ্ড ব্ৰিঙচ চ’ মেনি এক্সকুইজিট হ’ট ডিভাজ টুগেডাৰ! লেডীজ এণ্ড জেণ্টলমে’ন, প্লীজ ৱেলকাম অন ষ্টে’জ, অনাৰেবল মিনিষ্টাৰ অৱ টুৰিজম, অৱ স ষ্টেট অৱ মহাৰাষ্ট্ৰ, শ্ৰী নবীন দাৱে জী, এণ্ড একম্পনীইং হিম, মিছ দ ম’ষ্ট বিউটিফুল মিছ চুজেন শ্ৰীৱাস্তৱ, টু গিভ এৱে দ্য প্ৰাইজ অফ- বেষ্ট এক্ট্ৰেছ ইন এ চাপৰ্টিং ৰ’ল ফ’ৰ দিছ য়েৰ! প্লীজ ৱেলকাম আৱাৰ গেষ্টচ টু দ্য ষ্টেজ৷\nমঞ্চৰ পিছফালে পৰা বেঁকা চিৰি এখনেৰে দাৱেজী নামি আহি, মিছ শ্ৰীবাস্তৱে তেওঁৰ বাঁওহাতখন সাৱটি ধৰি আহিছে, মানুহজনী দাৱেজীৰ পিঠিত ওলমি অহা যেন দেখা গৈছে। দুয়োৰে মুখত ভুৱনভুলোৱা হাঁহি, দাৱেৰ হাতত এটা সুদৃশ্য এনভেলপ।\nমাইকৰ ওচৰলৈ আহি দাৱেজীৱে এনভেলপটো খুলি মিছ শ্ৰীবাস্তৱক দিয়ে, নমিনীসকলৰ নাম ইতিমধ্যে ঘোষণা কৰা হৈছেই। সকলো উৎকণ্ঠিত, একেবাৰে চিনিয়ৰ অভিনেতা অভিনেত্ৰীসকলক বাদ দি, তেওঁলোকৰ মুখত স্মিত ফৰ্মেল হাঁহি, তেওঁলোকে এই কাণ্ড বহুবাৰ দেখিছে জীৱনত। এটা সুদীৰ্ঘ প’জ লৈ শ্ৰীবাস্তৱে প্ৰায় চিঞৰি উঠে,\n: দ এৱাৰ্ড ফ’ৰ বেষ্ট চাপৰ্টিং এক্ট্ৰেছ গৌজ টু …. ….. মিছ জেনিফাৰ জেনী!\nপুনৰ সেই আগতে কোৱা দৃশ্যৰ পুনৰাবৃত্তি, জেনিফাৰ ঠিয় হয়, দুচকু সেমেকে, আলিংগন কৰে, আৰু হাত চাপৰিৰ গৰ্জনীৰ মাজেৰে লয়লাসে মঞ্চৰ সমুখৰ চিৰিয়েদি উঠি যায়। নিমন্ত্ৰিত অতিথি দুজনাই সৰু মূৰ্তি এটাৰ আকাৰৰ পুৰষ্কাৰটো জেনিফাৰৰ হাতত তুলি দিয়ে, জেনিফাৰে চুজেনক সাৱটি ধৰে, দাৱেজীক অলপমান হাওলি সেৱা কৰাৰ দৰে কৰে, আৰু পডিয়ামৰ ফালে আগবাঢ়ে। সকলো কেমেৰা এইবাৰ জেনিফাৰৰ হাঁহি ভৰা মুখ আৰু সজল চকুত আৱদ্ধ। কেমেৰাৰ আঁৰত মঞ্চৰ পিছফালৰ পৰা এজন স্বেচ্ছাসেৱক আহি নবীন দাৱে আৰু চুজেন শ্ৰীবাস্তৱক মঞ্চৰ পৰা তললৈ নমাই লৈ যায়। তেওঁলোকৰ কাম শেষ হৈছে। জেনিফাৰ মাইকৰ সমুখত, দুহাতেৰে অতি আকুলভাৱে ধৰি আছে পুৰষ্কাৰটি, এবাৰ ওপৰলৈ চাই তেওঁ…..\n: আই এম নট চিয়ৰ ইফ ইটজ এ ড্ৰীম, অনেষ্টিলী ….আই জাষ্ট ৱাণ্ট টু…..জেনিফাৰৰ মাত কঁপি উঠে!\nআৰু তেনেকুৱাতেই গণ্ডগোলটো লাগি পৰিল, যি হয়তো মানৱ জাতিৰ ভৱিষ্যৎ চিৰদিনৰ বাবে সলাই পেলাব।\nশান্ত আৰু সৌম্য বোলা শব্দ দুটাৰ যদি কিবা শাৰীৰিক অবয়ব থাকিলেহেঁতেন, তেনে সেই ৰূপটো এই ধৰ্মগুৰুজনৰ দৰেই হ’লহেঁতেন হয়তো। মখমলৰ কাৰপেটৰ ওপৰত এক সুদৃশ্য চোফাত বহি তেওঁ সমুখৰ অনুগামীসকলক উদ্দেশ্যি ধৰ্মশিক্ষা দি আছে। গুৰুগম্ভীৰ মাত। সমুখত প্ৰায় হাজাৰৰো অধিক লোক, তেওঁলোকে মন্ত্ৰমুগ্ধ হৈ শুনি আছে ধৰ্মগুৰুৰ কথা। প্ৰতিটো বাক্যই যেন এক নতুন পথৰ সন্ধান, এক নতুন উদ্দেশ্যৰ জাননী। অনুগামীসকলে প্ৰতি মুহূৰ্তত উপলব্ধি কৰিছে তেওঁলোক কিমান মুৰ্খ, কিমান অদৰকাৰী কথাত সময় নষ্ট কৰি আহিছে তেওঁলোকে। অনন্ত স্বৰ্গসুখৰ পথ সমুখত খোলা থকা দেখিও, তেওঁলোক কিদৰে আজীৱন অন্ধ হৈ আছে, কিদৰে ভগৱানে দেখুৱাই যোৱা পথৰ পৰা পদচ্যুত হৈ, নিজৰ বাবে নৰকৰ দুৱাৰ মুকলি কৰিছে। কিদৰে বিধৰ্মীসকলৰ শোষণৰ বলি হৈছে। প্ৰতিজন অনুগামীৰ মনতে জাগি উঠিছে স্বৰ্গবাসনা, তাৰ বাবে তেওঁলোকে জীৱন পাত কৰিবলৈ সাজু হৈ উঠিছে, ধৰ্মগুৰুৱে দেখুওৱা পথেৰে আগবাঢ়িবলৈ উন্মুখ হৈ উঠিছে।\nআনিন্দ্য শৰ্মা ছাৰৰ পাণ্ডিত্য আৰু বুদ্ধিমত্তাৰ তুলনা ইহ সংসাৰত বিছাৰি পোৱা অতি কঠিন কাম, অসম্ভৱেই চাগে। পৃথিৱীৰ এনে কোনো ডিগ্ৰী নাই যি শৰ্মাছাৰৰ চৰণ চুমা নাই। ভাৰতত এনে এখন বিশ্ববিদ্যালয় নাই, য’ত ছাৰে অতিথি প্ৰাধ্যাপক হিচাপে শিক্ষাদান কৰা নাই। ইমান অগাধ ব্যক্তিত্ত্বৰ লোক হৈয়ো ছাৰ কিন্তু সদায় মাটিৰ মানুহেই হৈ আছে। আজিও ছাৰৰ মহান হৃদয় দীন-দুখীয়াৰ প্ৰতি সমবেদনাৰে ভৰি আছে। ইমান শিক্ষা-দীক্ষা লৈয়ো ছাৰে জানে মাটিৰ মানুহৰ দু:খ, আৰু গুৰুত্ব। ছাৰে তেনে ধৰণৰেই এক ৰাজনৈতিক মতবাদতো বিশ্বাস কৰে। আৰু ছাৰক ৰাইজে বিশ্বাস কৰে তেওঁৰ পাণ্ডিত্যৰ বাবে, তেওঁৰ সৰলতাৰ বাবে, তেওঁৰ সমাজৰ প্ৰতি অৱদানৰ বাবে। ছাৰ দেশৰ কনফিউজড জনগণৰ অভিভাৱক স্বৰূপ। যিকোনো সমস্যাতে দেশৰ ৰাইজে ছাৰৰ দিক-নিদৰ্শনৰ বাবে বাট চায়, আৰু চাৰেও সেই দায়িত্ব সততাৰে পালন কৰে। ছাৰে চৰকাৰ গিৰাই দিব পাৰে, ছাৰে ডি চি লেভেলৰ চাকৰি খাই দিব পাৰে। ছাৰে তেনে এখন জনসভাই সম্বোধন কৰিছে, অগণন জনতাই ভীৰ কৰিছে ছাৰৰ অমৃতসদৃশ বাণী শুনিবলৈ। উথলি উঠিছে ৰাইজ, ….. হয় এই চৰকাৰ ভুল, শোষণকাৰী, ৰাষ্ট্ৰযন্ত্ৰ বোলা বস্তুটোৱেই শোষণ প্ৰক্ৰিয়াৰ ভিত্তিত প্ৰতিষ্ঠিত। যেতিয়ালৈকে এই ৰাষ্ট্ৰযন্ত্ৰক ওফৰাই পেলাব নোৱাৰি, জনগণৰ মুক্তি নাই।\nমানুহজন সৎ আৰু জনপ্ৰিয়, সাহিত্য জগতত তেওঁ এক অদ্বিতীয় সত্ত্বা। তেওঁৰ সাহিত্যকৃতিয়ে আকাশ চুমিছে, দেশৰ সাহিত্য কলাক এক নব্যস্তৰলৈ লৈ যোৱাত যিসকলে অৱদান যোগাইছে, তাৰ মাজত তেওঁৰ নাম প্ৰথমতেই আহে। সুন্দৰ চেহেৰা, বুদ্ধিদ্বীপ্ত কথাবতৰা, ডিজাইনাৰ সাজ পোচাক, খেয়ালী স্বভাৱ, অজস্ৰ টকা পইচা, সকলোফালৰ পৰাই তেওঁ এজন ড্ৰীম মে’ন। এক পৰিশীলিত পাৰিবাৰিক মানুহ তেওঁ, সাংঘাতিক চৰিত্ৰবান। আন সাহিত্যিকসকলৰ সৈতে তেওঁৰ এটাই পাৰ্থক্য যে তেওঁ অনুজসকলক সন্মান কৰে, শিকাই দিয়ে। বিশ্ববিদ্যালয়ৰ শিক্ষক হিচাপেও তেওঁৰ অৱদান চকুত লগা, এশৰো অধিক ছাত্ৰ ছাত্ৰীয়ে তেওঁৰ অধীনতে গৱেষণা কৰি ডক্টৰেট ডিগ্ৰী লৈছে। সকলোকে তেওঁ সমানে সহায় কৰিছে। আজি ৬০ ৰ ওচৰ চপা মানুহজনক এক সন্মান যঁচা হৈছে…. অনুষ্ঠানটোৰ আঁত ধৰোঁতাজনে কৈছেই তেখেতক যথাযোগ্য সন্মান জনাবলৈ আমাৰ সমলৰ অভাৱ, তেওঁৰ অৱদানৰ তুলনাত আমি কিমান নিঃকিন। তেওঁ এটা চমু ভাষণ ৰাখিছে, ক’ব খুজিছে, তেওঁৰ দৰে এক দৰিদ্ৰ পৰিয়ালৰ অভাৱী সন্তানৰ এই জয়যাত্ৰাৰ দুই এটা কথা, সাহিত্যৰ কথা, আত্মবিশ্বাস আৰু জীৱনৰ স্থিৰ লক্ষ্যৰ প্ৰয়োজনীয়তাৰ কথা।\nগৃহ, স্বাস্থ্যৰ লগতে পৰিবহন, তথ্য প্ৰযুক্তি, শক্তি আদি সকলো বিভাগীয় মন্ত্ৰীসকলৰ এক জৰুৰী গুৰুত্বপূৰ্ণ সভা বহিছে। ৰাতি তেতিয়া এঘাৰ মান বাজিছে, সভাক‍ক্ষত গুমগুমীয়া পৰিবেশ। এই গোপনীয় সভাত আনকি চাপ্ৰাছী পিয়ন আদিৰো প্ৰবেশ নিষেধ। কেৱল সমুখৰ পানীৰ বটলৰ পৰা তেওঁলোকে পানী এঢোক দুঢোক খাইছে, সেয়াও কথা কৈ ডিঙি শুকোৱাৰ বাবে। ভোক-পিয়াহ কাৰো নাই। সমস্যাটো হৈছে এবিধ ভাইৰাছজনিত অসুখক লৈ। কথাবোৰ কোনেও গম নোপোৱাকৈয়ে ইতিমধ্যে নিয়ন্ত্ৰণৰ বাহিৰ হৈ গৈছে। চৰকাৰ প্ৰশাসন বা ৰাইজে গম পোৱাৰ আগতেই এই ৰোগে ইতিমধ্যে বহু গণ্যমান্য ব্যক্তিক আক্ৰমণ কৰিছে। সকলো খেলিমেলি হৈ গৈছে। ভৱিষ্যৎ কাৰ্যপন্থা কি হ’ব সেই সিদ্ধান্ত ল’বলৈকে এই জৰুৰী সভা আহ্বান কৰা হৈছে। দেশ বিদেশৰ ডাক্তৰ বিজ্ঞানীসকলেও একো মাথামুণ্ড বিছাৰি পোৱা নাই, কেৱল অনুমান কৰা হৈছে, ই এক ভাইৰাছ জনিত ৰোগ। ক’ৰ পৰা এই ভাইৰাছ আহিল, কেনেকৈ সংক্ৰমিত হয়, সেই কথা বৰ্তমানলৈ কোনেও নেজানে। আৰু ই দ্ৰুতগতিত বিয়পি পৰিছে সমগ্ৰ পৃথিৱী জুৰি। স্বাস্থ্য বিভাগ অসহায়, বিজ্ঞান অসহায়। এই গুৰুত্বপূৰ্ণ সভাখনত সভাপতিত্ব কৰিছে দেশৰ প্ৰধানমন্ত্ৰীয়ে। কেইবাখনো ৰাজ্যৰ মূখ্যমন্ত্ৰীয়েও ভিডিঅ’ কন্ফাৰেন্স যোগে সভাত ভাগ লৈছে।\n:কি হৈছে দেশত? স্বাস্থ্যমন্ত্ৰী, আপুনি কি জানে?\n:মই একো নাজানোঁ ছাৰ। এক অদ্ভুত ঘটনা হৈছে, মই ইয়াক এতিয়াই ভাইৰাছজনিত ৰোগ বুলি ক’ব খোজা নাই, কিন্তু যি গতিৰে সংক্ৰমণ হৈছে, তাক ভাইৰাছজনিত ৰোগৰ সৈতেহে তুলনা কৰিব পাৰি৷\n:কিন্তু হয় কি? লক্ষণ কি এই ৰোগৰ?\n:ছাৰ! আন একো লক্ষণ নাই, ৰোগীসকল শাৰীৰিক ভাৱে একদম ঠিক থাকে, জ্বৰ, কাঁহ, পানীলগা, পেট চলা, ইমিউন নাইকিয়া হোৱা, লিভাৰ ডেমেজ, এনে একো নহয়, কলিজাও একদম মেডিকেলী ফিট থাকে৷\n:তেনে হয় কি?\n:ছাৰ! তাতকৈয়ো ভয়ংকৰ অৱস্থা হয়! কেৱল ৰোগীজনেই নহয়, সমগ্ৰ সমাজখন বৰ্বাদ কৰি দিয়ে তেওঁলোকে৷\n:কি হয় পোনে পোনে কওক, এইবোৰ পাতনি বাদ দিয়ক।\n:ছাৰ, তেওঁলোকে স্থান, কাল, পাত্ৰ নগণি সঁচা কথা কোৱা আৰম্ভ কৰে, ডেমকেয়াৰ হৈ।\nভীতিগ্ৰস্ত উত্তেজনাৰে সভাকক্ষৰ সকলোৱে চিঞৰি উঠে!\n:হয় ছাৰ! পৃথিৱীৰ প্ৰায়বোৰ দেশতে এই ৰোগ বিয়পি পৰিছে ইতিমধ্যে, আমাৰ বিভাগে বহুতো দেশৰ সৈতে যোগাযোগ কৰিছে, আৰু সকলোৱেই একেটা কথাই কৈছে। সংক্ৰমণৰ ৰূপ ভাইৰেল ৰোগৰ দৰে, কিন্তু ভাইৰাছবিধ কোনোপধ্যেই ধৰা পেলাব নোৱাৰি। গতিকে ই ভাইৰাছজনিত ৰোগ নে মানসিক ৰোগ সেই বিষয়েও সন্দেহ নথকা নহয়।\n:কিন্তু মানসিক ৰোগ এইদৰে সংক্ৰমণ হয় জানো?\n:নহয়, কেতিয়াও নহয়। গতিকেই আমি ইয়াক ভাইৰাছ বুলিয়েই সিদ্ধান্ত কৰিছোঁ। কিন্তু এই ভাইৰাছৰ গতিবিধি আৰু স্বৰূপ, আনকি সংক্ৰমণৰ আমি বিচাৰি উলিয়াব পৰা নাই, আমি কি, দুনীয়াৰ কোনেও উলিয়াব পৰা নাই, এতিয়ালৈকে।\nপ্ৰধানমন্ত্ৰী কিছুসময় মৌন হৈ বহি ৰ’ল, তেওঁ স্থিতপ্ৰজ্ঞ মানুহ, সহজে বিচলিত নহয়। কিন্তু তেওঁৰ দুচকুতো অলপ চঞ্চলতা দেখা গ’ল।\nস্বাস্থ্যমন্ত্ৰীয়ে আকৌ মাত দিলে,\n:আৰু এটা কথা ছাৰ। এই ৰোগে সকলোকে আক্ৰমণ নকৰে, এক বিশেষ সামাজিক স্থিতিৰ লোককহে আক্ৰমণ কৰাৰ প্ৰমাণ আহিছে এই মুহূৰ্তলৈকে৷\n:ছাৰ এই ৰোগে কেৱল সমাজৰ মূধা ফটা লোকসকলকহে আক্ৰমণ কৰে, বাকী সাধাৰণ নৰ-মনিচৰ ওপৰত এই ৰোগৰ কোনো প্ৰভাৱ আমি এতিয়ালৈকে দেখা পোৱা নাই৷\n:মূধা ফটা মানে?\n:মানে ছাৰ, ধৰক যি নিজৰ সামাজিক স্থিতি ইমানেই উন্নত কৰিছে যে তেওঁৰ শিৰ, মানে মূধা, মানে মূৰ একেবাৰে গৈ ঘৰৰ মূধচ চুইছেগৈ; কেৱল চোৱাই নহয়, ফুটায়ো পেলাইছে”\n:মানুহ ইমান ওখ কেনেকৈ হ’ব পাৰে? আমাৰ ধান গছবোৰ দেখোন ছয় ইঞ্চিতকৈ ওখ নহয়েই৷\nএইবুলি কৃষিমন্ত্ৰীয়ে মাত দিলে। কৃষিমন্ত্ৰীজনে ব্ৰইলাৰ চিকেন বৰ ভাল পায়, এই গুৰুত্বপূৰ্ণ মীটিংখনলৈ আহোঁতেও তেওঁ এবাতি ব্ৰইলাৰ ড্ৰাই ফ্ৰাই বান্ধি আনিছে, মাজে মাজে তাৰে এটুকুৰা চোবায়। ব্ৰইলাৰৰ ডিঙিৰ মাংস এটুকুৰা চোৱাই চোবায়েই তেওঁ প্ৰশ্নটো সুধিলে।\n:এইটো এটা উপমা, ৰূপক! আপুনি নুবুজিব! আপুনি মাংস খাওক।\nস্বাস্থ্যমন্ত্ৰীয়ে কেটেৰাই ক’লে।\nৰ’ৱ!-অদৰকাৰী কথা পতাৰ সময় নহয় এয়া।\nপ্ৰধানমন্ত্ৰীয়ে কথাৰ গতি আনফালে যোৱাত অসন্তুষ্ট হৈ মাত দিলে।\nচৰি ছাৰ! আমি কি কৰোঁ কওক ছাৰ। আমি একেবাৰে অসহায় হৈ পৰিছোঁঁ, এই গতিৰে চলি থাকিলে আমি শেষ হৈ যাম।\nদেশখনৰ প্ৰধানমন্ত্ৰীৰ দুচকু অনন্তত গৈ সীমাবদ্ধ হ’ল, মুখৰ উদাসী, দাৰ্শনিক ভাৱ এটাই ছাঁ পেলালে। বহুসময় মুক হৈ থাকি তেওঁ ক’লে,\n:আমাৰ এই সমাজ, সভ্যতা, উন্নতি, সকলো, আই মীন এভ্ৰিথিং ৱি হেভ, ৱি আৰ….. সকলো মিছাৰ ওপৰত প্ৰতিষ্ঠিত। ই এক ধ্ৰুৱ সত্য, আৰু পৃথিৱীত একমাত্ৰ এইটোৱেই সঁচা কথা। আমি মাজে মাজে সঁচা কথা কওঁ হয়, সঁচাক বিশ্বাসো কৰোঁ, কিন্তু সত্য আমাৰ জীৱনৰ ভেঁটি নহয়! মিছা, কেৱল মিছাৰ ওপৰতে আমাৰ জীৱন সমাজ আধাৰিত, সেয়ে শাস্ত্ৰত এই মানৱী জনমকে মিছা বুলি কৈছে।\nকিন্তু এইবিলাক দাৰ্শনিক চিন্তাৰ এতিয়া কোনো কাম নাই, আমি এক ভীষণ পৰিস্থিতিৰ সন্মুখীন হৈছোঁঁ, আমি ইয়াক সাহস আৰু কঠোৰতাৰে মোকাবিলা কৰিব লাগিব৷\n:কিন্তু এই মোকাবিলা ষ্ট্ৰেটেজিক হ’ব লাগিব, ষ্ট্ৰেটেজিক নহ’লে লাভ নাই, সৱ ফ্লপ শ্ব’ হ’ব। এই বস্তুটো ষ্ট্ৰেটেজিক কেনেকৈ হ’ব, সেইটো কওক, নহ’লে গাদী এৰি দিয়ক। বচ আমাৰ সকলো কথা ষ্ট্ৰেটেজিক হ’ব লাগিব, সেয়া আমাৰ দলৰ দাবী। ষ্ট্ৰেটেজিক, বুজিছেতো, ষ্ট্ৰেটেজিক৷\nএইবাৰ বিৰোধী দলৰ দলপতিয়ে মোবাইলৰ পৰা মূৰ তুলি ক’লে। তেওঁৰ কথাত কোনেও বিশেষ গুৰুত্ব দিয়া দেখা নগ’ল। তেঁৱো ষ্ট্ৰেটেজিক শব্দটোত গুৰুত্ব দিয়েই নিজৰ দায়িত্ব সামৰিলে।\n:মোক এটা কথা কওকচোন, এই ৰোগটো কিমান সময় থাকে ৰোগীৰ গাত?\nস্বাস্থ্যমন্ত্ৰীয়ে চকীতে অলপ টোপনিয়াইছিল, প্ৰধানমন্ত্ৰীৰ প্ৰশ্ন শুনি তেওঁ খকমকাই উঠিল।\n:ছাৰ আমাৰ হাতত থকা তথ্য মতে এইটো ৰোগে এবাৰ পালে আৰু নেৰে, মানে আজীৱন ৰোগীৰ গাত এই বেমাৰটো থাকি যায়। তেওঁ নমৰালৈকে পুৰাপুৰি সত্যবাদী হৈ যায়। মৰি গ’লেও এটাও মিছা কথা তেওঁৰ মুখৰ পৰা নোলায়। গৃহ বিভাগৰ সহযোগত তেনে এজন ৰোগীৰ আমি লকআপত ভৰাই মিছা কথা কোৱাবলৈ বহুত যত্ন কৰিছিলোঁ, স্কটলেণ্ড য়াৰ্ডেও তেনে এটা পৰীক্ষণ কৰিছিল। কিন্তু সকলো দেশৰ পৰা পোৱা ৰিজাল্ট আৰু আমাৰ নিজৰ পৰীক্ষাৰ ফলাফল মিলাই মই আপোনাক ক’ব পাৰোঁ যে, এই ৰোগ এবাৰ হ’লে আৰু ভাল নহয়। কিন্তু মোৰ অনুমান, এই ভাইৰাছবিধ নতুন নহয়, শাস্ত্ৰ পুৰাণতো এইবিধ ৰোগৰ উল্লেখ আছে, ৰজা হৰিশ্চন্দ্ৰ, কৰ্ণ, হাৰকিউলিছ আদি এই ৰোগত আক্ৰান্ত আছিল বুলি সন্দেহ কৰাৰ থল আছে। হয়তো এই ভাইৰাছ বিধ ইমান দিনে ডৰমেণ্ট অৱস্থাত আছিল, এতিয়া সক্ৰিয় হৈ পৰিছে৷\n:হমমম! বৰ ভয়ংকৰ কথা দেখোন। এই ৰোগত মৃত্যুৰ হাৰ কেনেকুৱা?\n:ছাৰ, বহুদিনৰ আগতে কৰোণা ভাইৰাছ বুলি এবিধ ভাইৰাছে পৃথিৱী কঁপাইছিল, আমি সকলোৱে বুৰঞ্জীত পঢ়িছোঁ। সেই ৰোগৰ দৰেই এই ভাইৰাছৰ বাবে কোনো মানুহ নমৰে, মৰে আনুসংগিক কাৰণত। ছাৰ সঁচা কথা কোৱাৰ বাবে মানুহ মাৰ খাই মৰে, পাব্লিক ঢুলাই খাই মৰে, পুলিচৰ হাতত এনকাউণ্টাৰ হৈ মৰে, পত্নীৰ বেলনা মাৰিৰ প্ৰহাৰত মৰে। প্ৰায়বিলাক ৰোগীৰে মৃত্যু হৈছে ছাৰ, কিন্তু কেৱল এনেবোৰ কাৰণতে৷\n:চাওক এই ভাইৰাছৰ সংক্ৰমণ ৰোধ কৰিব লাগিব। মিছাৰ ওপৰত প্ৰতিষ্ঠিত আমাৰ এই সভ্যতা সংস্কৃতিক আমি এক “সত্য ভাইৰাছ”ৰ হাতত ধ্বংস হ’বলৈ এৰি দিব নোৱাৰোঁ। বাই হুক অৰ বাই ক্ৰুক, কোনো কথাতে কম্প্ৰমাইজ নচলিব। আপোনালোকে কালি পুৱা ন বজাৰ ভিতৰত নিজ নিজ পৰিকল্পনা মোক জনাব, সময় ভাল নহয়। আপোনালোক নিজেও সাৱধান হ’ব। কালিলৈ আপোনালোকৰ কোনোবা এজন এই ভাইৰাছৰ দ্বাৰা আক্ৰান্ত হ’লে আমাৰ সকলোৰে কি হ’ব, নিজে এবাৰ ভাৱি চাওক। শুভৰাত্ৰী!\n:ছাৰ আমি এই ভাইৰাছৰ নামো “সত্য ভাইৰাছ”এই ৰাখিছো, “দ ট্ৰুথ ভাইৰাছ”\n:অকে! আজিলৈ গুড নাইট৷\nআচলতে নো হৈছিল কি? কিয় সমগ্ৰ পৃথিৱী শংকিত হৈ পৰিছিল এই বেমাৰটো লৈ। “সত্য ভাইৰাছ”ক লৈ। আমি সকলো গম পাইছিলোঁ, মেডিয়াৰ যোগে। মেডিয়া পাৰ্চনসকলে নিজৰ জীৱনক তুচ্চ কৰি এনে ৰোগীসকলৰ লাইভ টেলিকাষ্ট আমাক দেখুৱাই আছিল। কেনেকৈ ৰোগীসকলে কৈ গৈছিল সকলো অপ্ৰিয় সত্য, খুলি পেলাইছিল নিজনিজ ভদ্ৰতাৰ মুখা। আমি সকলো দেখিছিলোঁ।\nজেনিফাৰ জেনীয়ে খোলাখুলিকৈ কৈছিল, চিনেমাৰ ৰোলৰ বাবে, ফ্লেটৰ ভাড়াৰ বাবে তেওঁ কাৰ কাৰ সৈতে ৰাত্ৰী যাপন কৰিব লগা হৈছিল, এই এৱাৰ্ডটোৰ বাবে বিচাৰকসকলে তেওঁক কিদৰে ব্যৱহাৰ কৰিছিল। শুনি আমাৰ বমি আহিছিল। নৱীন দাৱেৰ বিকৃত মানসিকতাৰ কথা আমি শুনিছিলোঁ, ল’ৰা-ছোৱালীৰ সৈতে বাতৰি চাই থকা অৱস্থাত আমি টিভি বন্ধ কৰি দিব লগা হৈছিল। ধৰ্মগুৰুৱে স্বীকাৰ কৰিছিল, তেওঁ আচলতে এজন সন্ত্ৰাসবাদী, মানুহৰ ধৰ্মান্ধতাৰ সুবিধা লৈ কিদৰে তেওঁ গোষ্ঠী সংঘৰ্ষ সৃষ্টি কৰি হাজাৰ হাজাৰ মানুহক হত্যা কৰোৱাইছিল, আৰু তাৰ বিনিময়ত তেওঁ কিমান ধন ঘটিছিল। শৰ্মা ছাৰে কৈ পেলাইছিল, কিদৰে তেওঁ সদায় জনতাক আভুৱা ভাৰি আহিছে, তেওঁৰ এন জি অ’টোৱে কিমান বিদেশী ফাণ্ডিং পাই তাৰ হিচাপ দি পেলাইছিল। খুলি পেলাইছিল তেওঁ নিৰপেক্ষতা আৰু ধৰ্মনিৰপেক্ষতাৰ মুখা। নিজ মুখে কৈছিল, কিদৰে জানিশুনি তেওঁ এক মৌলবাদী ষড়যন্ত্ৰৰ আহিলাৰূপে কাম কৰি আছিল ইমানদিনে। সৰ্বহাৰৰ মুক্তি তেওঁ বিচৰা নাছিল, বিচাৰিছিল প্ৰতিপত্তি। অধ্যাপক ছাৰে কৈছিল, তেওঁ কিদৰে পইচাৰ বিনিময়ত ছাত্ৰ-ছাত্ৰীক পি এইচ ডি ডিগ্ৰী দিয়াইছিল। আৰু কিমান ছাত্ৰীক নিজৰ কোঠাত গোপনে মৰম কৰিছিল, আপত্তি কৰিলে নিজৰ প্ৰভাৱ খটুৱাই কিমানৰ জীৱন নিঃশেষ কৰি পেলাইছিল। এগৰাকী কলা সমালোচকে কৈ গৈছিল, তেওঁৰ নিম্ফোমেনিয়াই কিমান সংসাৰ ধ্বংস কৰিছিল। এজন ইঞ্জিনিয়াৰে কৈছিল মৰাক মাৰি খোৱাৰ অভিজ্ঞতা। এজন নাৰ্চিং হোমৰ স্বত্বাধিকাৰী চিকিৎসকে বুজাই দিছিল, ৰোগৰ নামত হোৱা টকাৰ খেলাখন। সকলো খোলাখুলি হৈ গৈছিল মেডিয়াৰ সমুখত। নগ্ন হৈ পৰিছিল বহুতো ভদ্ৰলোক, ভদ্ৰমহিলা!\nতেনে এটা বাতৰিকে মই নিসংকোচে চাই আছিলোঁ। সমাজৰ সফল লোকসকলৰ মুখা খোলখাই যোৱাত , তেওঁলোকৰ জীৱন বৰ্বাদ হৈ যোৱা এক আসুৰিক পৰিতৃপ্তি পাইছিলোঁ মই। হয় ভাল কথা হৈছে, ‘সত্য ভাইৰাছে’ আমাক নতুন জীৱন দিছে, নতুনকৈ জীৱনৰ সোৱাদ দিছে। সত্য ভাইৰাছ জিন্দাবাদ!\nমোৰ নৱবিবাহিতা পত্নী ইতিমধ্যে টোপনিৰ কোলাত ঢলি পৰিছিল। ষ্টুডিঅ’ত চেনেলটোৰ মূখ্য সম্পাদকজন, এগৰাকী সাংবাদিকে লাইভ কৰি আছে, এজন দেশবিখ্যাত উকীলৰ ঘৰৰ পৰা। উকীলজন কোনো কে’ছত নেহাৰে বুলি সকলোৱে জানেই। তেওঁকো এই ভাইৰাছে পালে, তেওঁ এখন সংবাদমেল পাতি কৈ আছে, এজন মন্ত্ৰীপুত্ৰৰ ধৰ্ষণৰ ঘটনাক ওলোটাই তেওঁ কেনেকৈ ছোৱালীজনীক দোষী সাব্যস্ত কৰিছিল। তাৰ বিনিময়ত কিমান টকা লৈছিল। ছল্লিশজন নীৰিহ মানুহক একেদিনাই হত্যা কৰা এজন উগ্ৰপন্থীক তেওঁ কিদৰে মানসিক বিকাৰগ্ৰস্ত বুলি প্ৰমাণ কৰি শাস্তিৰ পৰা ৰক্ষা কৰিছিল। বৰ ভাল লাগিছিল চাই।\nমূখ্য সম্পাদক :আচ্ছা এতিয়া আমি পোনে পোনে যাম, আমাৰ সাংবাদিক মৌচুমীৰ ওচৰলৈ, মৌচুমী, আমি জানিব বিচাৰিম, দেশৰ বিখ্যাত লয়াৰ কাকতি ডাঙৰীয়াই সংবাদমেলত যিখিনি কথা ক’লে, তাৰ বিশ্বাসযোগ্যতা কিমান। তেওঁ মানসিকভাৱে দূৰ্বল হৈ পৰিছে নে, সেইখনি সত্য ঘটনা? তেওঁৰ পৰিয়ালে কি ক’ব খোজে এই বিষয়ে? আমি সবিশেষ জানিব বিছাৰিম আমাৰ দৰ্শকসকলৰ বাবে….. মৌচুমী….. আপুনি মোৰ কথা শুনি আছেনে?\n:শুনিছোঁ! শুনিছোঁ কুকুৰ, তোৰ সকলো কথা শুনিছোঁ। আজীৱন শুনি আহিছোঁ, পেপাৰত কাম কৰা দিনৰ পৰাই। কেৱল শুনাই নহয়, দেখিও আছোঁ, তই সদায় নতুন নতুন ছোৱালী উঠাৱ অফিচৰ পৰা। তই আৰু আমাৰ চেনেলৰ মালিক…..কিমান ছোৱালীৰ জীৱন শেষ কৰিলি, আজি মই কম! আৰু তই শুনিবি। আমি তোৰ কথা শুনিবই লাগিব, তোৰ লগত যাবই লাগিব, নহ’লে আমাৰ চাকৰি শেষ। মই ঘৰৰ পৰা ওলাই নিজে কিবা এটা কৰি খাম বুলি ওলাই অহা ছোৱালী আছিলোঁ। চাকৰিটোৰ বিনিময়ত তই মোক বেশ্যা সজালি, নিজৰটো বাদেই, চেনেলৰ এডভাৰ্টাইজমেণ্টৰ বাবে কিমান অফিচাৰ, পলিটিচিয়ানৰ সৈতে শুবলৈ বাধ্য কৰিলি মোক, আজি সকলোৰে নাম কম মই। জহন্নামে যাওক এই চাকৰি, জহন্নামে যাওক সকলো, মই কম আজি, আৰু ৰাইজৰ আগত কম! তই ইণ্টাৰভিউত কি কি সোধ সেইটোও কম! জহন্নামে যোৱা থড়কী, পাগল, আজি মই তই আৰু তোৰ সাংগোপাংগ সকলোৰে নাম কম …..\nহঠাৎ লাইভ টেলিকাষ্ট বন্ধ হৈ গ’ল। এস, মজা লাগি আছিল কে’ছটো। আন চেনেলত আছে নেকি লাইভ? মই চেনেলবোৰ সলাই চালোঁ, নাই দেখোন। কিন্তু কাইলৈ গম পামেই, চেনেলত নাহিলেও নিউজ পৰ্টেলবোৰত আহিবই। বৰ মজা লাগি আছিল চাই।\nটিভিটো বন্ধ কৰি মই বাথৰূমলৈ গ’লোঁ, তাৰ পাছত বেলকনিলৈ গৈ চিগাৰেট এটা জ্বলালোঁ। ভাৱিলোঁ, কি হৈ আছে দুনীয়াখনত! কিন্তু যি হৈ আছে, ভালেই হৈছে যেন লাগিছে। সকলো সত্য বাহিৰ হৈ আহিছে। ভিতৰ সোমালোঁ। মোৰ পত্নী নিশ্চিন্তে টোপনি গৈ আছে। হঠাত তেওঁক জগাবৰ মন গ’ল, কান্ধত ধৰি জোকাৰি দিওঁতেই তেও সাৰ পালে।\n:কি হ’ল? এই ৰাতিখন?\n:তোমাক এটা কথা ক’ব লগা আছিল! মোৰ আৰু এটা পৰিয়াল আছে। দুটা ল’ৰা ছোৱালীও আছে। আচলতে তোমাক বিয়া কৰোৱাৰ আগৰ পৰাই আছে। প্ৰেমত পৰি পলুৱাই আনিছিলোঁ, কিন্তু জাত পাত নিমিলা বাবে ঘৰৰ পৰা কেতিয়াও তেওঁলোকক স্বীকাৰ নকৰিলে। সেয়ে মিছা কথা কৈ তোমাক বিয়া পাতিব লগা হ’ল। তেওঁলোকৰ ভৰণ পোষণৰ দায়িত্ব ময়েই লৈ আছোঁ, আৰু আজীৱন লৈয়ো থাকিম। তোমাক নক’লে তুমি এই কথাটো কেতিয়াও গম নোপোৱাৰ ব্যৱস্থা মই কৰি থৈছিলোঁ। কিন্তু….\nআজি মই গম পালোঁ, এই ভাইৰাছটো টিভিৰ যোগে বিয়পে!\n« কৌতুক- শান্তনু বৰপূজাৰী\nবৰা ছাৰ- সুকুমাৰ গোস্বামী »\nসাংঘাতিক। বিৰাট ভাল লাগিল।\nএই ভাইৰাচটোৰ পৰা মোক যেনেতেনে বচাবা প্ৰভু, নহ’লে পানী নোহোৱা পূখুৰীত জাঁ‌প দিব লাগিব\nবৰ বঢ়িয়া লাগিল দাদা।\nসা‍ংঘাতিক লিখনি….ভাল লাগিল ।\nচুপাৰ ডুপাৰ অভিজিত৷ “ষ্ট্ৰেটেজিক” লিডাৰজন আক্ৰান্ত হলে মজা লাগিল হেতেন! তামাম কনচেপ্ট! চেলিউট!\nবিৰাট ভাল লাগিল ।\nসাংঘাতিক ভাল লাগিল৷ অলপ বেলেগ কনচেপ্তটোৰ বাবে বেছি ভাল লাগিল\nফেণ্টাছটিক। বিৰাট ভাল লাগিল অভিজিত।\nবহুত ভাল লাগিল দাদা। এইটো কৰোনাতকৈয়ো মাৰাত্মক ভাইৰাছ।\nভাস্কৰ জ্যোতি বৰুৱা।\nতামাম বন্ধু। কি কনচেপ্ট হে। ক’ত ভাবি পোৱা? সঁ‌চাই তোমাক ঈৰ্ষা কৰোঁ।\nবৰ ভাল লাগিল । সুন্দৰ ভাবে উপস্থাপন\nকলিতা বঢ়িয়া লাগিল। কল্পলা কৰিয়ে ভাল লাগিছে কথাবোৰ\nয়ো য়ো! সত্য ভাইৰাছেে আপোনাকো পালে যেন পাইছো৷\nসাংঘা লিখছি হে । চেলুট মাৰিলে ময়ো আক্ৰান্ত হৈ যাম নেকি।\nমই নিশ্চিত আপোনাক এইটো ভাইৰাছে পাইছে অভিজিত দা!\nতামাম (তামাম টু বল্ড আৰু আন্দাৰলাইন কৰি পঢ়িব)\nবঢ়িয়া লাগিল দাদা 👍👍👍\nসত্য ভাইৰাছ সঁচাকৈ লাগিলে পৃথিৱীৰ হ’বলগীয়া পৰিস্থিতিটো চকুৰ আগত ভাঁহি উঠিল অভিদা৷ বৰ ভাল লাগিল পঢ়ি৷\nসাংঘাটিক লিখিছে দাদা।\nসকলোকে অশেষ ধন্যবাদ।


xukhdukh.com February 08, 2016 goodnews, ভাল খবৰ,\n১. ৰাজহুৱা খণ্ডৰ কোম্পানী ইণ্ডিয়ান অইল কৰ্পৰেচন পুনৰ দেশৰ সৰ্বোচ্চ খাৰুৱা তেল শোধন ক্ষমতাসম্পন্ন কোম্পানীত পৰিণত হৈছে। কালি প্ৰধানমন্ত্ৰীৰ কৰকমলেৰে উৰিষ্যাত ১৬০০০কোটি টকাৰে ১৬বছৰত নিৰ্মাণ হৈ উঠা পাৰাদীপ ৰিফাইনেৰী দেশৰ নামত উছৰ্গা কৰা হয়। ২০০০চনত প্ৰধানমন্ত্ৰী বাজপেয়ীয়ে আধাৰশিলা স্থাপন কৰা ৰিফানেৰীটোৰ শোধন ক্ষমতাৰেই ৰিলায়েঞ্চক এই ক্ষেত্ৰত আই.অ.চিয়ে পাছ পেলাবলৈ সক্ষম হৈছে।\n২. ছাফ গেমচত শীৰ্ষস্থানত ত্ৰিশটা স্বৰ্ণ, বাৰটা ৰূপৰ আৰু তিনিটা ব্ৰঞ্জসহ মুঠ ৪৫টা পদকেৰে উজলিছে ভাৰতীয় ক্ৰীড়াবিদ। দুশ মিটাৰ বেকষ্ট্ৰোকত শ্ৰীলংকাত হোৱা ছাফ গেমচত অসমকন্যা ফাৰিহা জামানৰ অভিলেখ অসমৰ মাটিত শ্ৰীলংকাৰ কিহিম ৰহিমে ৯বছৰ ৬মাহৰ পাছত ভাঙিবলৈ সক্ষম হোৱাৰ সুখবৰ। মা কামাখ্যাৰ আৰ্শীবাদ বিচাৰি দেশ-বিদেশৰ খেলুৱৈ সকলে সদলবলে নীলাচল পাহাৰত উপস্থিত হোৱাৰো বাতৰি প্ৰকাশ পাইছে।\n৩. ১৩৬সংখ্যক যোৰহাট ৰেছৰ আকৰ্ষণীয় গভৰ্নছ কাপত ঘোঁৰা দৌৰত কালি বিজয়ী হয় জকী হৰেন টায়েৰ ‘শিৱ-শংকৰ’। জকী লক্ষ্মীকান্ত কুটুমৰ ‘ৰামপ্ৰসাদ’ আৰু জকী শান্তিৰাম দলেৰ ‘মানস পোৱালি’য়ে তৃতীয় স্থান লাভ কৰিবলৈ সক্ষম হয়।\n৪. কংগ্ৰেছ নেত্ৰী আতিফা মাছুদৰ ‘দ্য ভিজনাৰীঃ লাইফ এণ্ড ৰাইজ অৱ তৰুণ গগৈ’ শীৰ্ষ ছবি সম্বলিত জীৱনীগ্ৰন্থখন কালি গুৱাহাটীৰ ৰবীন্দ্ৰ ভৱনত উন্মোচন কৰিলে ৰাজ্য সভাৰ সাংসদ মনি শংকৰ আয়াৰে। পূৰ্বতেও আন এগৰাকী নেত্ৰী ববিতা শৰ্মাই তৰুণ গগৈদেৱৰ জীৱনীৰ ওপৰত এখন তথ্যচিত্ৰ নিৰ্মাণ কৰি ছাত্ৰ-ছাত্ৰীৰ সমুখত প্ৰদৰ্শন কৰিছিল বুলিও জানিব পৰা গৈছে।\n৫. শিশু আলোচনী ‘সঁফুৰা’ৰ উদ্যোগত আৰু প্ৰতিদিন গ্ৰুপৰ সহযোগত ৰাজ্যৰ ৯০০গৰাকী ছাত্ৰ-ছাত্ৰীক ২০১৫বৰ্ষৰ সঁফুৰা বৃত্তি প্ৰদান কৰা হয়। অসম বিজ্ঞান-প্ৰযুক্তিবিদ্যা পৰিবেশ পৰিষদৰ সঞ্চালক ডঃ অৰূপ কুমাৰ মিশ্ৰই মুখ্য অতিথি ৰূপে অংশ লোৱা সভাখনত মুঠ ছয় লাখ টকাৰ বৃত্তি প্ৰদান কৰা হয়। শ্ৰেষ্ঠ বিদ্যালয়ৰ বঁটা বৰপথাৰৰ শংকৰদেৱ শিশু নিকেতন, তিতাবৰৰ জাতীয় বিদ্যাল আৰু উত্তৰ শালমৰাৰ চিলাৰায় জাতীয় বিদ্যালয়ক প্ৰদান কৰা হয়। সঁফুৰা বৰ্ষশ্ৰেষ্ঠ শিশু বঁটা ৰুবিক্স কিউবৰ সমাধানেৰে বিশ্বজিনা কাব্যনীল তালুকদাৰক প্ৰদান কৰা হয়।\n৬. ধুবুৰীৰ নেতাইধুবুনী ক্ষেত্ৰত আৰম্ভ হোৱা সদৌ অসম লেখিকা সমাৰোহ সমিতিৰ অধিবেশনত মুখ্য জিলা সমিতিৰ বঁটা কাৰ্বি-আংলং জিলাক প্ৰদান কৰা হয়। অসমীয়া লেখিকা সকলে বিভিন্ন ভাষালৈ অনুবাদেৰে বিশ্ব দৰবাৰলৈ অসমীয়া সাহিত্যক লৈ যোৱা আৰু বিভিন্ন ভাষাৰ পৰা অসমীয়ালৈ যুগজয়ী গ্ৰন্থ সমূহ অনুবাদ কৰি অসমীয়া সাহিত্যৰ ভঁৰাল চহকী কৰাৰ বিষয়েও দিল্লী শাখাৰ সভানেত্ৰী ডঃ গীতা বৰুৱা নাথে বাখ্যা আগবঢ়ায়।\n৭. গুৱাহাটীত প্ৰতিষ্ঠা হোৱা ইণ্ডিয়া ইনষ্টিটিউট অৱ জুৰিজপ্ৰুডেন্সৰ ৱেবছাইট মুকলি কৰে প্ৰাক্তন ন্যায়াধীশ বি পি কটকীয়ে। www.iij.org নামৰ ৱেবচাইটটোত অসম চুক্তিৰ সাংবিধানিক স্থিতি আৰু ৰাজ্যবাসীয়ে সাংবিধানিক ৰক্ষাকৱচ লাভৰ উপায়ৰ বিষয়েও বিশদ তথ্য তথা বিশ্লেষণ আগবঢ়োৱা হৈছে বুলিও জানিব পৰা গৈছে।\n৮. নগাঁৱৰ নেহৰুবালিক ভক্তিস্থল ক্ষেত্ৰত কালিৰে পৰা বৰ্ণাঢ্য ৰূপত আৰম্ভ হৈছে নগাঁও ভাওনা সমাৰোহ। বিশিষ্ট গৱেষক-পণ্ডিত তিলক চন্দ্ৰ মজুমদাৰে ধৰ্মধ্বজা উত্তোলন কৰি ভাওনা সমাৰোহৰ শুভাৰম্ভ কৰে। প্ৰদৰ্শনী, সাংস্কৃতিক শোভাযাত্ৰা আদিৰেও সমাৰোহখনক অধিক জনমুখী কৰিবলৈ পদক্ষেপ লোৱা হৈছে বুলিও জানিব পৰা গৈছে।\n৯. জ্যেষ্ঠ সাংবাদিক পৱিত্ৰ বৰাই সম্পাদনা কৰা ‘লংকাম টেৰণঃ জীৱ আৰু কৃতি’ সংকলনখনি কালি ডিফু ক্লাৱত উন্মোচন কৰে ৰংবং তেৰাঙৰ পৌৰাহিত্যত হোমেন বৰগোহাঞিয়ে। লংকাম টেৰণ কেৱল কাৰ্বি জনোগোষ্ঠীৰেই নহয়, বৃহত্তৰ অসমীয়া জাতিৰ এজন অবিস্মৰণীয় মহান ব্যক্তি বুলি মন্তব্য কৰে বৰগোহাঞিয়ে।\n১০. বিশাখাপট্টনমত ভাৰতত প্ৰথমবাৰৰ বাবে অনুষ্ঠিত হৈছে আন্তৰ্জাতিক নৌবাহিনী সমূহৰ ফ্লীট ৰিভিউ। এই অনুষ্ঠানত দেশৰ প্ৰধানমন্ত্ৰী আৰু ৰাষ্ট্ৰপতি দুয়োজনেই উপস্থিত থাকি সৌষ্ঠৱ বৃদ্ধি কৰাৰো সুখবৰ।\n১১. মেঘালয় প্ৰযুক্তিবিদ্যা আৰু ব্যৱস্থাপনা বিশ্ববিদ্যালয় আৰু ছিন’ড মহাবিদ্যালয়ৰ যুটীয়া উদ্যোগত শ্বিলঙত অহা জুন মাহৰ ২০-২১ তাৰিখে জলবায়ু পৰিবৰ্তন প্ৰশমন বিষয় সন্মিলনৰ আয়োজন কৰা হৈছে। আগ্ৰহী সকলে গৱেষণাপত্ৰৰ সাৰাংশ সন্মিলনৰ ৱেবপেজ http://ic3mta.com ৰ যোগেদি জমা দিব পাৰিব।\n১২. ছাফ গেমচৰ নিৰাপত্তাৰ মূল দায়িত্ব লাভ কৰিলে মেঘালয় আৰক্ষীয়ে। কেন্দ্ৰই মোকোলাই দিয়া ৭.৮কোটি ধনেৰে নতুন ৰূপত মেঘালয় আৰক্ষীক গঢ়ি তোলা হৈছে বুলিও জানিব পৰা গৈছে।\nBy xukhdukh.com on February 08, 2016\nভাল খবৰবোৰ দিয়াৰ বাবে ধন্যবাদ